text:
為咗滿足消費者追求產品嘅獨特性同獨有性,市場需求慢慢轉向主打”訂造商品”,除咗可以滿足某部分族群內心馬斯洛人類需求理論提到嘅自尊他尊之外,同時亦喺無形中令冇生命嘅商品提升更多價值,而你知唔知喺製作呢類型嘅商品,訂造同個人化嘅差異喺邊呢?
訂造唔等於個人化
廣義嚟講,訂造同個人化都係以顧客為尊,配合需求完成製作.但仔細啲,佢哋嘅差異其實好大.訂造商品主要製作個本體,再依照客人嘅需求而部分改變,好似大家都知嘅造型USB手指,印上公司專屬LOGO就係個最標準嘅訂造嘅例子,而個人化通常都係極少量嘅製作,準確嚟講就係完全屬於自己嘅商品.所以就算係訂造亦都會有重複嘅可能性,呢個就係點解專門製作訂造商品嘅廠商通常都要訂一定嘅量,而且個人化嘅商品亦比較多牽涉到肖像權嘅問題.
訂造商品嘅魅力
面對市面上咁多嘅競爭者,想要與眾不同最快嘅方式就係將策略轉向客戶需求,訂造可以算係一種以顧客為尊嘅服務,透過提升顧客嘅滿意度而影響商品嘅銷售.所以市場需求從大量製造慢慢轉為針對唔同族群設計專屬嘅優質產品,就算要用多啲嘅精神同成本,訂造商品帶嚟嘅效益遠遠超過你嘅付出.
訂造商品嘅應用地方
-
品牌宣傳嘅最好方法
最常見嘅訂造商品應用就係公司禮贈品,喺商品上面加強企業本身嘅特點,以造型USB手指嚟講,依照公司出產嘅商品,開模製作成等比例大細嘅USB手指,當顧客收到時唔止會加深品牌印象,同時亦都會因為佢嘅實用性而重複使用,無形中贈禮品就變成一種最好嘅宣傳物品.
-
即時掌握市場喜好
有了初次嘅合作之後,好快就可以了解公司嘅需求同特點,透過消費者嘅買氣,從而了解而家市場嘅趨勢.
-
降低產品製作失誤率
每次產品製作之前,都要經過來回幾次溝通,呢個係訂造商品嘅特點,確認OK之後先會進行製作,咁樣嘅方式可以降低貨品嘅失誤率,回收率,所以退貨補貨嘅情形跟住降低,利潤就會提高.
下次當你睇到訂造商品等等字眼,或許會有更深一層嘅認知,呢個就係點解市場慢轉向訂造嘅趨勢!


c: text/html

text:
織田信長
織田信長(「長」字讀「詳」唔讀「掌」,日文:
生平改
織田信長喺1534年生於尾張國那古野城(而家嘅名古屋市,亦有一個講法係勝幡城),係尾張守護代旗下三奉行之一織田信秀嘅大仔(重有一個庶兄叫津田信廣),阿媽係信秀正室土田御前,同母細佬有信行,信包同秀孝.少年嗰陣佢做人荒誕不羈,俾人嘲為「尾張嘅大傻瓜」.1548年,同美濃國大名齋藤道三大女齋藤歸蝶政治婚姻.德川家康細個嗰陣曾經係織田家人質,當時後生嘅信長同家康有一段一齊嘅快樂時光,呢件事後來成為兩人日後同盟(清洲同盟)嘅一大助力.
繼任家督改
織田信秀喺尾張重未統一加上喺強敵今川義元嘅內憂外患下,終於喺1551年因酒色過度中風而死.嫡長子信長咁就繼承家督.喺信秀嘅葬禮上,信長反傳統咁樣對老豆嘅祭壇投擲抹香而引起爭議(呢件事懷疑係有後人捏造出嚟嘅).無耐信長嘅傅役兼大老平手政秀以自己唔能夠教好信長而切腹自盡.之後織田家嘅分裂越嚟越嚴重,其中同母細佬織田信行係最大嘅分裂勢力.織田信行同部份家臣(柴田勝家同林通勝)以推翻信長成為新家督為目標,最後喺稻生會戰中被信長打敗.信行喺1557年被織田信長喺清洲城毒殺.冇幾耐,信長就將周圍反對佢嘅勢力全部掃平,統一咗尾張國.
桶狹間會戰改
1560年,喺尾張東南邊嘅駿河國,控有駿河,遠江,三河三國,當時國力如日中天,人稱「東海道第一弓」嘅名將今川義元帶住兩萬五千大軍(以「北條五代記」嘅講法),並對外號稱有四萬大軍上洛覲見將軍.由於上京之路必經尾張,信長唔肯臣服,決定興兵對抗.面對比佢大幾倍嘅軍隊,得3000兵力嘅織田信長發動強襲,利用當日落大雨,導致視線好差嘅情勢衝入桶狹間狙擊位於後面嘅今川義元本陣而獲得大勝,今川義元戰死.信長一戰成名,威震日本,而今川家就日漸衰敗.兩年後佢同德川家康結盟,開始一統天下嘅計畫.
天下布武改
1567年織田信長發動對美濃稻葉山城嘅總攻擊.喺內外配合嘅優勢下徹底打垮齋藤家霸晒成個美濃.同年信長遷居稻葉山城,取中國周朝龍興之地岐山嘅「岐」字,將佢改名為岐阜.並制作咗「天下布武」之印,以岐阜為根據地,展開往後長達15年嘅統一日本之路.1568年藉著擁立室町幕府第15代將軍足利義昭為由,同德川家康率領號稱六萬人嘅聯合大軍南向上洛.喺同盟淺井長政嘅配合下,織田同德川聯軍逐一擊潰六角家,北畠家,三好家等諸侯,拎咗南近江國,伊勢國,大和國,攝津國,將自己嘅力量擴張到近畿同東海一帶.
之不過好景不常,越前國大名朝倉義景同淺井長政聯手反對信長,喺討伐朝倉氏嘅期間,淺井長政突然叛變,造成信長北面受敵,於是織田信長決定討伐淺井長政同朝倉義景先,並且同德川家康於姉川之戰聯手將佢哋擊敗.
信長包圍網改
1570年,全國各有力嘅大名開始以將軍足利義昭為中心聯合抗擊信長,叫信長包圍網.包圍網中最強嘅大名係武田信玄,信玄原本諗住趁機一舉擊敗德川家同埋織田家,點知道大敗德川家康嘅三方原會戰之後就壯志未酬病死咗.信玄死後,織田信長對各大名採取逐個擊破嘅方式,除咗消滅淺井長政同埋朝倉義景之外,同埋於1573年將足利義昭逐出京都,包圍網因而重挫.之後同埋德川家康喺長篠之戰中擊敗名將武田信玄個仔武田勝賴,信長包圍網至此大致崩盤.
十年戰爭改
1573年,殘酷鎮壓一向宗暴動.隨後成為幾乎囊括整個京畿地帶嘅霸主.
一向宗係日本佛教宗派淨土真宗嘅別稱,有好多農民信.一向宗喺本能寺嘅集會活動,有組織信徒開展武裝抗爭嘅作用.喺15世紀開始,就有信徒開始唔交地租同捐稅,跟住開始暴動.到咗1488年,本願寺所在嘅加賀國(而家嘅石川縣)發生咗激烈嘅一向一揆暴動:一向宗信徒同國人聯手推翻咗守護大名富樫政親,更而控制咗當地政權.暴動曾幾次搞到德川家康五顏六色.喺本願寺嘅號召下,信徒浴血抵抗織田信長嘅討伐成十年咁耐.1582年一向宗領袖本願寺顥如俾信長包圍而投降,持續咗百幾年嘅一向一揆至此玩完.
成為最大勢力改
信長喺1576年搬咗去新起喺南近江(今滋賀縣)嘅安土城,喺呢度作為佢統一天下嘅最終基地.隔咗一年同名將上杉謙信喺手取川交戰輸咗,但信長嘅力量並冇明顯衰退,反而上杉謙信打完仗後無耐就死咗,令信長少咗個強敵.到咗1582年信長自盡前,佢終於消滅宿敵武田家,家督武田信勝同佢老豆武田勝賴喺天目山自盡.呢個時候織田家同埋盟軍已經將勢力擴張到日本近畿,甲信,東海,北越,中國,關東,四國等地,距離信長統一日本唔遠.
本能寺之變改
1582年,信長開始支援羽柴秀吉對中國地方嘅征伐,喺夜宿京都嘅本能寺嗰陣,遇到前往支援羽柴秀吉作戰嘅部將明智光秀突襲,抵抗咗一陣間之後失蹤埋,一般相信死喺寺入面(當時本能寺已被大火燒咗),當年49歲.而大仔織田信忠逃到附近嘅二條御所抵抗明智大軍,最後亦打唔贏.史稱本能寺之變.
推動嘅改革改
織田信長掌權期間,撤除國境上嘅關所(收取過路關稅嘅檢查站),設立樂市鼓勵商業.積極鼓勵自由貿易,獎勵技術革新.信長重推行新嘅大名制度,令各地嘅地方制度更加完善.
家臣同埋一門改
家臣改
- 織田四天王-柴田勝家,丹羽長秀,明智光秀,瀧川一益
- 京都所司代-村井貞勝
- 親婿-蒲生氏郷,筒井定次,丹羽長重,前田利長
- 其他有力重臣-池田恆興,前田利家,佐佐成政,金森長近,林通勝,森可成,森長可,細川藤孝,筒井順慶,羽柴秀吉
親人改
妻妾改
仔改
(按長幼排列)
- 織田信正(信長嘅庶長子,津田信廣嘅養子)
- 織田信忠(信長嘅嫡長子)
- 北畠信雄(北畠具教嘅養子)
- 神戶信孝(神戶具盛嘅養子)
- 羽柴秀勝(羽柴秀吉嘅養子)
- 津田勝長(先後係遠山景任同武田信玄嘅養子)
- 織田信秀
- 織田信高
- 織田信吉
- 織田信貞
- 織田信好
- 織田長次
女改
孫改
養女改
姪改
參考史料改
相關創作改
小說改
動漫畫改
戲劇改
電影改
電視劇改
- 關於信長嘅NHK大河劇
- 大河劇以外嘅時代劇
- 1998年織田信長,取得天下的傻瓜(信長:木村拓哉)
- 2003年太閤記 被稱為猴子的男人(信長:藤木直人)
- 2005年國盜物語(信長:伊藤英明)

robotstxt: allowed

filter: keep


text:
當年大學嘅時候,由於佢單身咗廿幾年都冇女仔埋身,於是放手一搏試下Download交友App.喺呢個照騙行先嘅平台,唔少女仔都俾佢黝黑嘅皮膚,壯健嘅二頭肌深深吸引,繼而為佢按下一個 Like掣!
(小貼士:佢張Profile Picture其實係划艇比賽時候影嘅相,粗大嘅手臂將沉重船槳狠狠舉起,加上戴住副黑超唔太見到個樣,唔識佢嘅話其實係幾好J .)
不過好死唔死,我呢位男仔Friend雖然長年A0,但依然要求高:大波,長腿,靚樣,有學識......全部佢都想得到.講真丫,我真心奉勸各位單身而又好想出Pool 嘅人士,如果你嘅心儀對像係如此無敵,佢都唔使揀你啦!
經過一班朋友苦苦勸告,佢終於肯降低要求,勇敢Swipe Right,終於有女Match到喇!根據非正式調查,其實有大部份對話都係由男仔做主動,有時係因為個女仔真係習慣被動,有時則係因為條女懶唔想諗嘢講,純粹扮被動.但我個男仔Friend相當幸福,因為個女仔竟然主動打開話題,由睇戲到聽歌,由運動到休閒都開放討論!
呢個Friend竟然生在褔中不知福,人地連Send三個訊息問佢想唔想睇戲,佢因為自己對套戲冇興趣,又唔知點拒絕,跟住就放低電話冇覆人.結果幾個鐘之後,佢走嚟同我抱怨:「我最近Match到個女仔,但佢都唔主動講嘢,我都唔知點同佢溝通!」呢一刻除咗恭喜,我都唔知講咩好.
由呢件事我發現,其實好多男男女女都冇意識到:溝通係雙向㗎!如果人地問你周末去咗邊度,嘗試唔好淨係答單字「行山」,而係「行山呀,不過好耐冇行過,有啲攰」.見到你咁答,人地就可以繼續問你鐘意咩運動 / 去開邊度行山,而唔係俾你End Topic.
否則問多幾個Typical問題之後,佢又冇癮,你又嫌佢問來問去都三幅皮,最終不歡而散,大好姻緣就咁冇咗!如果大家都可以喺答案之中,嘗試為對方Create下一個話題,對話就自然能夠長久有趣啦!恭祝各位交友 (或約炮)成功!


text:
2023 & 2024 DSE 必讀.助你 DSE 英文穩奪 Lv 5+ 的常規課程
聽師兄姐話上到中六係冇穩固基礎下學 skills 非常吃力,但學校老師喺中四五幾乎冇教過 DSE 英文應試 skills?
開始想努力學好英文,奈何 source 實在太多,根本唔知點開始,所以 giveaway 就攞咗好多,但攞完之後擺喺屋企就當「學識」咗......
想儘快打好英文底子,快人一步熟悉DSE考核模式,升上中六嘅時候深入學 skills 嘅時候快速上手,更加可以省時省力將時間分配喺其它科度!
Paper 1
Putting Skills into Practice: Short Question - Tracing,Part of Speech題必中神技,每年DSE佔分比例極高
Paper 2
Grammar 絕不能犯錯嘅「高危位」
中高階 Sentence Structure 用法
常見必出與Local Culture相關Topics,Impress Marker 嘅 Content Build Up 法
Paper 3
Part B輕鬆避開常見超伏陷阱位,解構高階搵Points大法
DSE 5** English Notes
正所謂「貴精不貴多」,每期整近千頁筆記並唔係我嘅教學 style,一嚟厚重笨拙,二嚟你睇唔切,三嚟你想溫書只時侯只會感到無從入手.最好嘅往往比你想像中更簡單直接.我所設計嘅筆記內容 100% DSE-Oriented,極精簡,系統化嘅設計令你上堂,溫書時可以更加有效集中,絕對唔會感到無所適從溫書時亦會得心應手.
我希望每一本筆記都係屬於你本人『獨一無二』嘅筆記,因為筆記內容唔係比你死記硬背,而係你可以透過堂上認真學習 skills,跟住整理消化成為你自己嘅『skill book』,最後可以喺 DSE 中成功運用出來.
極為詳細嘅 5** 改文服務
我完全明白你作完文但係冇高質點評嘅困境,所以你每一篇交上來嘅作文均會由 英文 DSE 卷二(42/42)及卷三取得 5** 嘅星級助教批改.評語極為詳細,甚至會多過你本人原本交返來嘅作文;另外Mr. J 都會再比翻極具參考價值嘅 comment 比同學,保證你每一篇交翻來嘅作文都一定會有收穫!
1 - 1 zoom consultation (需要預約)
無論同學係有學業問題(讀書/考試),JUPAS 問題甚至心理壓力想搵人傾下,我哋都極之歡迎同學仔同 Mr. J 或者係 5** 助教傾計.我哋希望唔單止喺課堂上幫到大家,亦希望喺其他時間陪伴大家挨過最辛苦嘅時間!
Study Group
學習小組內將會不定期有 5** 助教分享過來人高效溫書嘅經驗以及小練習/小測驗,每日一點系統性嘅貼近DSE嘅知識分享,幫你喺趣味中學習,喺無形中進步!
SBA consultation
Oral Lecture & Oral Practice
無限問書(7-24)
你以為兩年流流暢長,仲有時間 hea?好好把握好呢『枯燥』嘅12個月,到你一升上中六,你絕對會感激呢段時間嘅自己!高下唔係一朝就分到,但係你只要好好喺中四五努力,你一定係會係全港 DSE English 最 Top 嘅嗰班人!
一連十二期,每期四堂嘅 5** REGULAR CLASS入面,透過結合往年 Past Paper 嘅考試技巧,我會幫你打一個紮實嘅 DSE 英文底子,等你搶先達到中六應試級水平. 無論你而家個底有幾差,我都有信心一步步將你推上去 lv 5+ !


text:
翼手目
翼手目(Chiroptera)泛指所有嘅蝙蝠,呢個目係哺乳動物中僅次於嚙齒目動物嘅第二大種群,而家一共有 19 個科 185 個屬 962 個品種,但估計日後重會有發現,除咗極地同海洋中一啲島之外,廣泛分佈遍全世界.翼手目動物嘅四肢同尾之間覆蓋住薄而堅韌嘅皮質膜,可以好似雀仔咁拍翼飛行,呢一點係其他任何哺乳動物都無嘅,為咗適應飛行生活,翼手目動物進化出一啲其他種群冇嘅特徵,呢啲特徵包括特化伸長嘅指骨同鏈接期間嘅皮質翼膜,前肢拇指同後肢各趾都有爪可以抓住啲嘢,發達嘅胸骨進化出類似雀仔嘅龍骨突,可以畀胸肌多啲位生大啲,同發達嘅聽覺等等.
分類改
- 狐蝠科(Pteropodidae)
- 鼠尾蝠科(Rhinopomatidae)
- 凹臉蝠科(Craseonycteridae)
- 鞘尾蝠科(Emballonuridae)
- 夜凹臉蝠科(Nycteridae)
- 假吸血蝠科(Megadermatidae)
- 菊頭蝠科(Rhinolophidae)
- 兔唇蝠科(Noctilionidae)
- 髯蝠科(Mormoopidae)
- 葉口蝠科(Phyllostomidae)
- 長腿蝠科(Natalidae)
- 烟蝠科(Furipteridae)
- 盤翼蝠科(Thypopteridae)
- 吸足蝠科(Myzopodidae)
- 蝙蝠科(Vespertilionidae)
- 短尾蝠科(Mystacinidae)
- 犬吻蝠科(Molossidae)


text:
「……喺唔乾淨嘅環境度,我會死……」[1]尼采(Friedrich Wilhelm Nietzsche)覺得,處於污糟嘅環境,係難以忍受 .身處污糟嘅環境,的確係唔好受.污糟嘅地方係會折磨我,我好憎污糟嘅地方.今年八月廿二號至九月十二號,我受到呢個不義嘅政府殘忍咁打壓,而身陷於壁屋懲教所.壁屋懲教所, 非常之污糟.(作者劉康,葵涌循道中學學生,曾經試過喺同林鄭月娥合照嗰陣,高舉香港獨立標語.)
呢個政治冤獄,始於今年八月廿二號,一架懲教署嘅車將我送入壁屋懲教所.一落車,就有懲教署職員帶我去到一個叫指模房嘅地方.到咗指模房一陣,就有懲教署職員凶神惡煞咁迫我除哂啲衫褲.跟住,懲教署職員就迫我做一啲指定嘅姿勢嚟搜身,其中一個姿勢,就係迫我喺佢面前,揭露出陰莖頭畀佢檢查.手掂完陰莖頭之後,係非常之污糟,但係懲教署職員唔單止唔俾我即刻洗手,仲野蠻到迫我用掂完陰莖頭嘅手,即刻着上安排畀我嘅衫同埋扣上啲衫嘅鈕,於是成件衫都污糟哂.呢個情況唔通同去完廁所唔洗手有分別?懲教署職員污染咗我嘅身體,我固然係非常不滿.
喺搜身嗰陣,仲有樣嘢都係好污糟.迫我除哂啲衫褲,喺我冇得着衫着褲嗰陣,有個懲教署職員居然追問我,參與政治有冇收錢.呢個懲教署職員點解個心可以黑成咁?點解個心可以污糟成咁?點解佢哋好似覺得凡係參與政治嘅人,全部都係單單爲咗錢?唔通我上年喺炎熱嘅八月二十號 ,就算行到有啲想嘔,都堅持繼續遊行聲援身陷冤獄嘅抗議者,都唔係發自眞心?唔通我上年十一月,喺同林鄭月娥合照嗰陣,高舉香港獨立標語,同埋喺同一個月,向打壓我嘅不義校方抗議,都係收咗錢?我好憎咁唔乾淨嘅心,於是我就即刻望向佢塊面,向佢發出鄙視嘅目光,再唔耐煩咁答佢,冇收錢.
黑心嘅懲教署職員唔止一個.我喺壁屋懲教所冤獄入面,好多時都被迫做咕喱,做艱辛嘅廚雜事務,搬極重嘅物件.極重嘅物件,好多時重量都係遠超過兩枝兩公升嘅雪碧,要由地下行樓梯搬到上四樓,舉步維艱,痛苦不堪,我有時會做到頭暈.八月廿四號下晝,我被迫做咕喱.被迫做咕喱嗰陣,有一個懲教署職員見到我,就以輕佻嘅態度嘲笑我,話我「遲早變成劉曉波」.佢呢句嘢,絕對唔係用嚟讚頌人,而祇係用嚟嘲弄人.我睇到,呢個懲教署職員個心充滿污垢,將不義政府所做嘅惡事置若罔聞,但就對抗爭者冷嘲熱諷.
黑心嘅懲教署職員遠遠唔止呢啲,仲有好多.有好多懲教署職員會用污言穢語惡劣咁對待我.除咗呢啲之外,壁屋懲教所嘅食物,亦都難以稱得上全部都係乾淨.我有時食完呢度嘅飯汁之後,就會肚痛.有時食完呢度嘅豆或者腐皮之後,又會肚痛.壁屋懲教所嘅食物折磨到我嘅肚好痛.
到咗夜晚被送至二倉嘅監倉,我亦都聞到污糟嘅味道不斷纏繞住我.有幾位在囚人士同我同倉.有一位同倉嘅在囚人士係黑社會人士,佢成日騷擾住我.壁屋懲教所,畀我睇書嘅時間係非常之少,祇係得夜晚臨瞓覺嗰陣或者朝早起身嗰陣,可以睇書.有時,我睇睇下書,嗰個同倉嘅在囚人士就會忽然走嚟我面前,向住我大放臭屁.有時,佢又會用𢯎完陰莖嘅手掂我.佢所做嘅事係非常之核突,非常之污糟.佢唔單止冇諗過要停止佢所做嘅事,仲不斷挑釁我.我覺得,佢放嘅屁係臭,而佢嘅心係更加臭,更加污糟.
壁屋懲教所,係污糟劣地,周圍嘅嘢都係唔乾淨.自從九月十二號離開咗嗰度之後,我對污糟嘅嘢更加敏感,有好多人都覺得,我有潔癖,但係我並唔覺得,我有潔癖.追求乾淨,唔通有錯?
註:
1. (德)尼采(Friedrich Wilhelm Nietzsche)著,劉崎譯:《瞧!這個人》(臺灣:志文出版社,2001年),頁48.


text:
諗返幾年前韓國嘅《來自星星的你》大熱,好多女人都沉迷當中,唔係爭住話金秀賢係自己嘅就真係妄想症發作,啲女朋友痴線到係咁話想食炸雞要男友隨時送到,大陸啲女人真係因為男友無隨傳隨到而飛條仔,以為自己係千頌伊.另一邊廂啲男人係咁踩男主角個湯碗頭,但聽返佢地又忍唔住會陪睇,可能睇TVB啲師奶劇太多有新鮮感啦~
「其實世界好公平㗎喎,你諗下女人最寶貴係咩?嗰啲咁珍貴嘅嘢都付出咁都換唔到佢想要嘅嘢就真係對佢好唔公平啦.」
有次我同男性友人講某女model靚到女人都羨慕,但對方講佢整容同打好打針先有今日咁嘅樣,仲有話佢做雞乜乜柒柒,我係講佢依家好靚好唔好?佢做乜同佢依家外表唔關事㗎.
即係唔關身形事,各有喜好,我個人覺得中大email係靚,佢私下都答我一啲私訊問題而且好friendly,多時一個人嘅觀感都係從自己同對方互動而有所影響.
我真係好鍾意佢,一個神可以如此貼地咁有人性.
昨晚喺餐廳,望到個小朋友好純熟咁點餐然後搵位等個餐送到,一個人嘆個煲仔飯加可樂,好自如咁全心享受,無去玩電話或玩具之類,望住佢食真係隔離飯香將我個咸蛋肉餅飯比下去.唔知佢係家人因為忙所以要自己食飯,定係佢好似以前嘅我咁純粹為食.不過佢大個咗應該會同我一樣,覺得媽媽飯係世上最正,因為當中有關愛嘅味道,係專屬嘅味道.
因為有認識嘅小朋友被捕,而嗰啲小朋友本身都係情緒病患者,其中一個仲要有白咭嘅,咁係呢個情況下我就搵那個counselor嘅朋友,因為佢係呢段期間都接過不少發夢嘅小朋友,所以就請教一下佢啦~其實每次同佢傾電話,我都好似被輔導完咁,就算你係佢朋友佢用朋友mode同你傾,你都覺得思緒好似梳理咗咁,好清晰自己思考方向,有種好實在嘅感覺.
剛過去嘅星期五晚,參加咗一個電影放映活動,睇咗套電影《逆向誘拐》.的確係好睇,如果你當係推理懸疑片咁睇呢就一定唔好睇,根本佢個設定係一早俾你估到兇手嘅,所以要以劇情電影去睇,了解兩代人嘅個性,了解當中諷刺嘅社會問題,了解兇手動機,最終目的係乜.
到咗出嚟做嘢,係間少林寺嘅公司返工,開頭都好開心嘅,但始終都有女人存在,啲鍾意權力嘅阿姐,搞是非搞單打,搞走咗好多年輕人,係得我咁硬頸,點搞我都唔走,等佢失權.仲有一個男人婆,哩個極品真係要另開一篇文章先夠打佢嘅衰嘢出嚟,但要講嘅係,唔好以為男仔頭,TB嘅女性易相處,唔撚係囉~
話說發售當日,開售前五分鐘衝入公司厠所(開工唔俾用電話呀),入定個網一夠鐘就就狂㩒個電話,㩒咗五分鐘先入到,但777元嘅VIP位無晒囉……最前都只係480元崇拜企位,唯有早啲入場可以企前啲,但佢啲泥民癲㗎,show前兩小時已經有人排.我從來未睇過一個咁癲嘅演唱會,Lady Gaga都係Mama,但都唔夠哩位妖姬女皇嚟,同邪教一樣控制晒班信徒,真係當個SHOW係邪教咁玩.
啲人成日話同理心,對情緒病患者/困擾者要有同理心,咁主動關心你嘅人呢?你嘅身邊人呢?做人公平啲,對返佢地要有同理心,唔可以話佢地唔識對你同理心你就發晒癲咁鬧人㗎,我其他文章都講過好多次㗎啦,每人背景,成長環境,心智唔同,有啲嘢人地係代入唔到都無計,等如有幾多男人理解到m痛及生仔嘅痛?佢地有努力去理解就已經有心,無心之失嘅正能量衝擊,又點解要講到對方殺人兇手咁?
好耐以前係我病情最嚴重嘅時候,就係男閨蜜陪我渡過,日日放工回家就望實部電腦等佢msn上線,然後震爆佢,隨住時代變遷科技進步由msn 講到WhatsApp ,真係好感謝都好佩服佢可以包容到我海量嘅負能量.唔好以為我地係友達以上戀人未滿嘅關係,佢已經結咗婚啦,係佢有女朋友(現任老婆)嘅時候,我都開始努力習慣無咗佢陪我成日傾計嘅生活.
當日佢老公好焦躁,狂打電話俾我,傾幾句收咗線,隔無耐又打嚟,搞到我都開始亂.然後我忍唔住,要佢俾我冷靜下,想一下見面應該要點同佢老婆講,唔係無識過朋友收帽或派帽呀,係未試過有人咁求救,仲要件事係自己由細識大嘅好友呀!晚上見到朋友,我單刀直入咁話佢知我知道咩事,要佢將事情始末講出嚟,了解咗佢嘅心理,之後當然訓話一番,因為佢老公真係人品好又純情,世間真係難搵,哩點佢自己都知.而且最重點係,點都好唔好影床照,就算自己老公都咁話,科技嘅嘢點信得過?而且仲要同奸夫影,人心嘅嘢做得奸夫點都要留返條線保護自己丫!


text:
見到呀邊個寫左篇文關於旅行嘅,我又想寫番篇,既然係隨意嘅就梗係廣東話啦.
唔計細個3歲嘅時候去左泰國但係我咩都唔記得嗰種旅行,我第一次有「去旅行」感覺嘅旅行應該係中1/2全班人一齊去澳門同杭州嘅學校旅行.嗰兩次嘅目的地其實一啲都唔重要,我地都係一班熟人一齊玩 Mario Cart,*去到大陸1*咪又係講廣東話,咁其實去澳門定杭州定新加坡定台灣都係差唔多,呢d旅行到底係爲左咩而旅行呢?我覺得係爲娛樂,又或者想增進友誼啦.
咁之後中4(好似係)嘅時候去左廣西做義工,又係同學校班人去.成個星期係同一個地方度住,幫公公婆婆修葺下啲野,整下門牌咁.~~其實我而家諗返都覺得好似咩都無幫到手咁.~~期間好多機會同公公婆婆傾計,講下最近好熱呀,啲野煮得好唔好味呀,啲雞跑得好快呀,食剩啲野扔落池塘度啲魚就會搞掂佢呀,呀邊個公公以前打仗好勁呀(識得猴子偷桃!).生活同香港當然好大分別啦,間房無冷氣機但係有大蜘蛛,夜晚見到好多星星,出去買餸突然間去左城市咁.你問我學到啲咩呢,其實又無咩大道理,只不過係知道左有一種咁嘅生活,叫做體驗過佢地係點過日子,而又真係幾開心下.
講下我啲朋友先.
玩得 Twitter 耐就自然會識到好多唔同地方嘅人,而佢地黎香港嘅時候我當然會盡地主之誼帶佢地周圍玩.有啲朋友會想去啲出名嘅地方,影相食飯咁,咁當然無問題啦.但係比較麻煩嘅係有朋友同我講「帶我去啲你覺得正嘅地方」.其實對我黎講茶餐廳真係好正,求求其其有D肉有D菜蛋白質澱粉質撈撈埋埋打個白汁茄汁黑椒汁咁撐得你懵口懵面咪Lui返去返工返學返廠返寫字樓囉,咁但係山長水遠黎到香港唔係食頹飯掛!
之後我就帶佢地飲茶啦,煲仔飯啦,女人街呀,之後天星小輪咁.之後就開始發現其實佢地睇咩都咁開心,去邊都咁開心,就算去食明將一樣咁開心.大佬,日本邊有咁正嘅壽司!有次有班日本大學生黎香港,佢一見面就係
屌你老母
佢話佢好鍾意粗口,之後我帶佢地坐紅van,同佢講呢架野係香港版嘅 AE86,旁邊架的士行大老山隧道,我地就行時光隧道,不知幾開心.
有位從新加坡黎嘅朋友,同佢求其上左架電車,一邊吹水一邊周圍望,其實已經好正.仲有一位從台灣黎嘅朋友,佢話其實過黎係爲左吹下水咁,於是就係 cafe 吹左成個下晝,之後搵附近嘅朋友食飯.佢地無去迪士尼,天壇大佛,山頂,但係我覺得我介紹左一個我眼中嘅香港俾佢地.我唔知對佢地黎講香港係一個點嘅地方,不過佢係度過嘅一個下晝,同普通香港人唔係差好遠,至少同我唔係差好遠.
就好似我會想同外國朋友介紹我眼中嘅香港一樣,我覺得我去到外地應該要嘗試了解本地文化,爲左體驗當地人嘅生活而去旅行.
去 San Francisco 嘅時候好印象深刻嘅係,我住嗰間酒店出面經常有架 Lincoln town car,仲要係 limo,但係附近就經常有 homeless 係度遊蕩,過幾條街d玻璃窗全部有鐵欄保護.係一種唔使講出口都 feel 到嘅貧富懸殊嘅感覺.係 Subway 買早餐時有個呀婆問我有無散紙,我就將買麪包找返黎嘅錢俾佢啦,但係望到佢身後面就係一間高級酒店嘅時候...我到而家都唔知點形容嗰仲無奈嘅感覺,就算我俾錢佢買早餐又點呢?我無幾耐就要返日本,佢身後面嗰班幫到佢嘅有錢人我估都唔會理佢架啦.去 bar 同其他住係度嘅 programmer 吹水時,佢地好少提及呢個問題,反而就經常強調 SF 真係一個好地方啊,呢度啲人好正呀,創業有幾爽咁,唔知係睇唔到定扮睇唔到呢?之後坐的士嘅時候個司機同我講,SF 因爲好多技術公司進駐,樓價升高左好多好多,原本住係度嘅人根本承受唔到呢個物價,但係又無計.而且入黎嗰班係有錢人,普通百姓好難抗爭,打官司又無錢.其實我都唔知詳細究竟係點,不過就覺得同香港好多人黎炒樓有啲似.我係香港就當然知道香港發生緊咩事啦,但我黎 SF 之前,對我黎講呢度就係一個聚集晒頂級科技公司嘅地方,就係咁咋嘛,我根本唔知道原來背後有咁嘅問題.有黎呢度實在太好了,可以用自己對眼睇清楚呢度係一個點嘅地方.
旅行係「逃離日常」?
我第一次去日本嘅時候係中4暑假,嗰陣唔識日文,只係周圍行周圍影相就已經好開心.不過有個好重要嘅一點就係可以離開香港.就好似放學就算無原因都唔會想直接返屋企一樣,其實想脫離一下日常都好正常.爲左可以完全脫離,我成個旅程自費(中4咋大佬!),咁就可以避免家人阻止我啦.玩,梗係開心,日本治安又好,而且日本人基本上好有禮貌,問路一定有人答,大家都好nice.對於中4嘅我黎講簡直係天堂啦.如果要我搵個地方逃離日常嘅話我覺得日本一定係好地方.
直到我有份日本嘅工作爲止.
拿即係咁,當你逃離得太多日常,佢就變成你嘅日常,咁你咪又係無法逃離日常...
本当に日常から脱却したければ――常に進化を続けるしかないんだよ目指すものが上だろうが下だろうがね
-- 折原臨也
其實我的確試過因爲唔想返屋企但係宿舍又無開門所以走左去日本,打算逃離日常.不過嗰陣我先發覺對於我黎講,日本已經再唔係一個逃避現實嘅目的地...
係日本做野耐左,好多野都習慣左.
- 每日路過間好出名嘅拉麵店唔會爲左食而排隊.
- 每日返工都會經過神社,其實無咩特別.
- 每日返工都會經過好多動畫嘅聖地,都邊得無咩特別.
- 以前黎日本會搵d得意嘅小說買,但當你隨時都買到嘅時候就無左嗰種買嘅動力.
- 其實仲有...
我roommate去日本旅行剩係去神社拜神就已經好興奮,其實真係有d羨慕.
店員對你有禮貌就當然爽,但如果你係日本打工,你要對所有顧客有禮貌呢?
有啲外國人會覺得幾得意嘅日本文化,比如話店員同店員講野嘅字眼,同顧客講野嘅字眼,同上司講野嘅用詞都全部唔一樣咁,就係佢地重視表達尊敬,誠意嘅表現.你睇就得意,到你要講嘅時候就麻煩啦!香港人就算對唔同人有唔同嘅語氣,都好少會改變用詞.但日文複雜好多,只係自稱「我」,常用嘅都至少有「俺」,「僕」,「自分」3個唔同嘅字,唔係常用嘅更加多,仲有各種敬語都好麻煩.用錯嘅話輕則尷尬,重則無禮.
咁我講過我會嘗試體驗一個地方嘅文化,融入佢地嘛,於是就跟佢地規矩做野啦.結果就係唔少反感嘅事情.
係日本,加班好平常.工作到尾班車變成左一件理所當然嘅事,最大鑊嘅係佢地認爲加班=努力=好事.曾經有人用好自豪嘅表情同我講佢3日無訓過,雖然佢自豪,但我覺得佢各種意義上好慘囉.
仲有佢地怕英文,呢個其實好多人都知,但去到工作嘅時候你唔多唔少都會希望佢識英文.比如話有d問題用英文 google 一下就會出答案,用日文 google 係搵唔到嘅,又或者難搵好多.又比如我試過send一篇英文 document 俾同事,佢會搵份唔知邊個譯嘅舊版日文 document 黎睇,因爲佢唔想睇英文.
理所當然地,日本唔係我中學時幻想過嘅天堂.
以前我可能會話我鍾意日本,而家我真係唔係好肯定.
咁當然啦,每個地方都有好有壞,而隔離飯總係香啲嘅.係你未充分了解一個地方之前,佢都可能係一個逃避現實嘅好地方啦.不過我嘅話就情願了解完之後討厭一個地方/文化,都唔想自欺欺人繼續覺得嗰度係天堂.因爲我去旅行係爲左體驗嗰度嘅生活,而唔係爲左唔體驗我原本嘅生活.
回應返呀邊個:我都同意「旅行係從現實中撤退」呢個講法,不過呢個只不過係逃避現實,你去到一個正嘅地方,之所以覺得正,係因爲你仲未睇到佢有幾差,又或者你唔肯正視.
唔知點解講到去大陸嘅時候好常用「返大陸」呢個講法,但係我一黎無歸屬感二黎其實都唔係去過好多次,所以用「去大陸」好似比較好?↩


text:
(星級理財)陳啟泰的退休三寶:樓 健康 工人姐姐
327,292 次觀看
今集「星級理財」,陳啟泰會分享佢嘅人生觀同埋退休準備.陳啟泰最為人熟知嘅就係「百萬富翁」主持,但原來佢當初入行最想唱歌同拍戲,所以佢話「有錢先可以談理想」呢句說話某程度係啱嘅.
就好似佢咁,入行前想做大明星,大歌星,最終靠做主持入行,再利用知名度去發展其他演藝事業.佢仲話年輕人有時太急於實踐自己嘅想法未必係好事,凡事多試幾次,試咗唔啱亦唔好死纏,應該搵下一個發展機會.
上集佢講到一早已經賺倒人生嘅第一桶金.今集佢就講話原來一早已經儲夠錢退休.佢話退休唔洗好多錢,最緊要有屋住,有健康,同理有工人姐姐!
住屋間題已經一早解決,按揭還清,亦無打算換樓.想要工人姐姐,主要因為想舒服啲,唔洗自己煮飯,洗碗同打掃.至於健康,因為失眠18年,佢切身體會健康嘅重要性.因為無論你有幾多錢,無健康都享用唔倒.佢同太太有一個特別嘅諗法,就係唔相信保險,因為佢哋覺得寧願唔生癌,都唔想要一億元的保障.佢依家主要靠多做運動同一啲另類療法養生.
最後佢講到退休藍圖一個重要嘅組成部分,就係「退而不休」.佢希望他日百年歸老,可以好似修哥咁繼續工作,咁樣係好理想嘅生活方式.
想知道更多陳啟泰嘅退休部署同諗法,就要睇今集「星級理財」.


text:
2010年11月28日 星期日
香河越南餐廳
好老實講,咩叫一山還有一山低,今次絕對表現出黎,而且如果唔係對呢間咁不滿,我都唔想寫呢間老字號.因為之前係我心目中,呢間雖然唔係好食,但係又未至於要俾黑面,但今次真係又要出動黑面,唉.
一入到舖,真係唔明,下層咁多位,職員又唔俾我地坐下層,要我地上上層,咁我地要求坐下面啦,佢又好似好唔忿氣咁,如果妳同我講下層俾人book哂位,我無野講,但佢又唔係.另外,可能我麻煩,要揀位坐,但好正常者,裡面有位,我相信好多人都唔會揀大門口位坐掛.
越式蒸粉卷,睇個賣相都好ok,但係一上枱,已發覺點解係凍既,味道算ok的,呢個已經係全晚最好食個樣了,本來諗住食完呢幾樣野,再落order的,但係食完呢個粉卷之後,未等黎緊既野食,已決定食完即走.
這個牛柳粒紅飯,我相信每間越式餐廳都有既飯都有可能整得好食過佢,牛柳粒應該充滿牛油蒜香味的,但係又係凍既,牛柳粒唔好食不特止,係超靱,真係少d牙力都咬唔開,真係無咩牛油蒜香味,紅飯都可以接受既,再睇下牛柳粒底下既生菜,真係咩胃口都無埋,好似用左好多次咁,乾巴巴又變黃,而且仲係有少少飳既,咩越南野唔係成日都用生菜架咩,估唔到連最基本既菜都處理得咁差.
最後黎個個仲不值一提,求求其其煎下d雞翼,上面擺d蒜蓉就叫蒜蓉椒鹽雞翼,而且仲有一隻係反轉擺,根本連出品都唔望一望就拎出黎,唉.連最基本既牛油雞翼都無,可能呢到覺得牛油唔需要寫出黎啦,不過真係食唔出有牛油味囉.
兩個字形容哂呢間舖,很差.可能我食唔中佢地d招牌食物啦.
地址:銅鑼灣波斯富街89號
訂閱: 張貼留言 (Atom)


text:
隱世高質日本菜 豪嘆銅鑼灣花宵
成年幾無去過日本,好想返鄉下呀!每次返鄉下,除咗睇景點同shopping,最重要就梗係食嘢啦!雖然依家唔可以用眼睛去旅行,但我哋仲可以嚟一場味覺旅行呀!香港嘅日本餐廳選擇好多,但講到味覺旅行,就梗係要同A姐搵間質素高嘅日本餐廳,所以我哋嚟到位於銅鑼灣嘅花宵,豪嘆一次值得分享嘅日本菜!
燒雞泡魚乾
小食就叫咗一份雞泡魚乾,燒過後嘅雞泡魚乾帶有少少焦香,但又唔會太乾,加上廚師落咗少少調味,所以甜甜哋,好開胃.
花宵特上刺身拼盤
刺身拼盤嘅選材真係唔簡單,樣樣都係高質食材,今日廚師就推介咗6款刺身,款款都夠晒新鮮,分別係北海道魷魚,大拖羅,深海池魚,鯖魚,蝦,薄切同厚切原條池魚.魷魚由北海道每日運送,加上依家係魷魚嘅當造期,所以非常鮮甜,爽口彈牙;拖羅超肥美,入口嘅感覺真係不得了,魚脂感豐富,接近入口即熔;原條池魚被分為薄切同厚切,薄切夠精盈通透,魚肉鮮甜,相反厚切就充滿口感,一啲都唔腥.
花宵特上壽司拼盤
壽司嘅選材同樣唔簡單,樣樣都係高質食材,今日廚師就推介咗烏賊馬份海膽,拖羅,火炙左口魚裙邊,青森帆立貝,醬油漬吞拿魚同刺身級別嘅火炙銀雪魚.烏賊爽口彈牙,同面頭軟綿嘅馬份海膽形成強烈對比,口感一流;拖羅壽司同樣超肥美,魚油豐富;至於火炙左口魚邊壽司,紫菜超脆,而左口魚邊帶有焦香,又軟滑,好好味;火炙銀鱈魚壽司絕對係無得輸,魚油豐盈,口感軟滑,好想encore.
松露粒貝
好大隻嘅粒貝呀!雖然係刺身上枱,但就細心加入咗松露,令味道更鮮甜!
原條燒秋刀魚
秋刀魚係日本秋天最時令嘅海產,雖然依家未到最頂峰嘅時候,但呢條秋刀魚已經好肥美!廚師預先起咗骨,所以食嘅時候啖啖肉,肉質油潤.如果唔怕苦嘅,就連埋魚腸一齊食,因為日本人認為呢個先係秋刀魚嘅風味.
七味燒烏賊
新鮮嘅食材真係唔需要太多調味料,好似呢條原條烏賊,燒過之後,只係加上少少七味粉,就已經非常好味鮮甜,夠晒彈牙!
肝醬鮑魚
原隻嘅磯燒鮑魚夠晒大隻,廚師預先切片,食嘅時候夠晒方便!鮑魚上面特別用上鮑魚肝醬,令鮑魚味道更濃郁更原汁原味.
串燒
我哋叫咗四款串燒,分別係厚切牛舌,免治雞肉,一口牛同燒白鱔.估唔到串燒都充滿驚喜,因為時間控制得啱啱好,唔會過熟過生,特別係一口牛,一啲都唔乾唔韌,仲有勁多牛汁!至於燒白鱔嘅魚肉夠晒香,而且完全無泥味,值得一讚.
北寄貝浜燒
北寄貝先切再燒,咁食嘅時候就會夠晒方便,唔會太韌.北寄貝非常爽口鮮甜,但精華係個湯汁度,食完北寄貝就記住飲埋個湯,感受一吓何謂清甜嘅感覺!
花宵 HANAYOI
地址:銅鑼灣登龍街28號永光中心11樓
電話:+852 3619 1134
營業時間:星期二至日 12:00 – 15:00,18:00 – 00:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
師奶
師奶(「奶」字讀naai1音,音調同「拉」)又叫做大媽[1],太太嘅俗稱.主要係街坊之間用嚟打招呼嘅用詞.哩個詞語亦都可以用嚟取笑嗰啲唔多化粧,外表睇起上嚟土土地好似傳統家庭主婦咁嘅未婚女士,有所謂「師奶仔」嘅叫法.
來源改
師奶,又可以寫做「施奶」,而哩個詞語據講原本嘅意思係指施以人奶以養育之恩嘅女人(哩個用法,個「奶」要讀返佢嘅原本音),其實即係稱呼阿媽或者奶媽嘅代名詞,喺同村鄰里之間作為互相嘅招呼,潛在住讚揚母愛偉大嘅意味;不過又據聞因為咁樣而出現咗一個幾得意嘅情形,就係話喺以前如果對住一個未結婚嘅女人叫佢做「施奶」,換嚟嘅反應多數會好激烈,最可能會係回應一句:「我啋!大吉利是!」嚟阻止哩個稱呼,原因係冇懷孕就唔會有奶水,而中國人嘅舊觀念普遍認為,未婚懷孕係件敗壞家聲嘅醜事,咁都未結婚未做人阿媽又點會有奶可施,於是名節為上就要阻止人叫佢做施奶.
另外,師奶哩個寫法,喺以前係啲武館跟人學師嘅徒弟用嚟稱呼嗰啲做師父嘅老婆,會叫佢做「師母」或者「師奶」(哩個「奶」都係用返佢嘅原本讀音),後來隨住社會慢慢現代化,學功夫嘅人逐漸減少,慢慢啲人就將「師奶」哩個詞語同「施奶」嘅寫法融合變成同義詞,「奶」字嘅讀音亦變成高N音.
用法改
街坊用語改
師奶係舊一輩嘅屋村街坊最鍾意用嘅招呼用詞,佢哋會叫鄰里裡面嫁咗人嘅女士做乜師奶物師奶,譬如叫陳生個老婆係「陳師奶」,張生個老婆係「張師奶」,代替咗「陳太太」,「張太太」作為互相嘅稱呼.因為喺以前嚟講,啲鄰里關係係比較和諧友好,街坊之間經常互相照應,而咁樣嘅稱呼可以令到左鄰右里間嘅關係更加拉近,感覺親切而唔會太生外.
「靚師奶」與「黃面婆」改
但係今日哩個師奶嘅詞語已經有所演化;街坊之間仍然都有用佢嚟互相招呼,但係如果遇到啲後生嘅太太,或者仍然有化吓粧,比較識得打扮嘅太太,就要識得喺師奶前面加個「靚」字,因為哩啲做咗人老婆嘅太太會覺得,俾人感覺係「靚師奶」,總好過俾人覺得自己係「黃面婆」.
取笑人用改
除咗對街坊使用之外,師奶哩個詞語更加演化到唔一定稱呼已婚嘅女人;若果喺邊度見到一個冇乜化粧,衣著外表亦冇乜魅力可言嘅未婚女性,明明未結婚但係望落去成個家庭主婦咁嘅,就會俾人笑佢係「師奶款」,但哩個係貶義嘅稱呼嚟,唔好亂咁對人講.
「師奶殺手」改
香港有一個知名嘅藝員叫做陶大宇,曾幾何時因為一套電視劇《刑事偵緝檔案》而人氣暴升,阿大宇喺劇中係飾演一個叫做張大勇嘅精明幹探,個款英姿凜凜,而且仲屢破奇案,威風嘅形象深受廣大觀眾嘅歡迎.哩套劇當時係喺夜晚嘅黃金時段度播出,當時最多人睇嘅就係嗰啲師奶級嘅女士,真係集集咁追嚟睇;之後喺一次公開嘅劇集宣傳場合入面,身為主角嘅陶大宇俾一大班師奶影迷瘋狂咁圍住要求合照同埋簽名,第二日報紙嘅娛樂版就作咗「師奶殺手」哩個綽號嚟形容陶大宇嘅魅力.跟住之後,凡親成為嗰期最受歡迎嘅男藝人,就會用「師奶殺手」哩個稱號嚟稱呼佢,直頭當係代名詞咁嚟用.


text:
我Year 2 Term 2讀咗咩?大學嘅地理原來係讀呢啲?!| UCL Geog Modules
上次大家喺story到投咗票話有興趣睇埋我term 2讀咗啲咩🤣 今次就繼續同大家分享吓keke😆 希望大家鍾意睇🤟🏻 Cultural and Historical Geog 呢個module係一個research-based嘅module.一開始讀嘅時候覺得有啲悶,但之後讀吓讀吓都覺得幾有趣.我地主要研究UCL嘅digital archives (物件,相片,文字等等),然後用唔同嘅geog ideas去睇呢啲archives.例如如果一張相影到UCL個建築,我地可以諗吓institutional geographies,搵吓係邊個建築師起同埋幾時起,研究吓個建築特色等等,再諗吓佢點樣影響到個space同space入面發生緊嘅事.如果係一件喺博物館嘅物件,我地都可以諗吓佢嘅geographies.例如我地會諗吓點解個博物館會選擇選擇擺呢樣物件喺個collection到,個物件喺邊個地方運嚟同埋點樣運嚟等等,而 ‘power’ 係點樣滲透其中咁. 另外,呢個module好重要嘅一part就係學點寫一篇reflective essay,例如我地會反思吓我地點解會選擇咗某件物件嚟做研究,當中係咪有啲咩personal/ institutional influence等等.呢啲嘢我地平時可能係比較少諗嘅,所以呢一part都真係幾特別同有啟發性. Statistics for Environmental Geographers 呢個係我今年take咗嘅唯一一個physical geog嘅module~ 之前已經聽過好多師兄姐推介,果然冇令我失望!呢個module嘅研究對象係啲upland Welsh lakes.除咗研究佢哋嘅diatoms同water chemistry之外,我地都有學整一個diatom-inferred pH model. 作為一個human geographer,我覺得當中有啲concepts係真係有啲複雜嘅,但好慶幸個lecturer教得好好.我覺得呢個module最好嘅地方係教識我用好多software,包括係SPSS, C2同Canoco 5.學識多樣技能傍身都好! Practice of Geography 簡單嚟講就係dissertation module~ 教吓我地點樣draft research aims, objectives同research questions等等,因為我地第三年需要寫一篇8000字或者係12,000字嘅畢業論文.其實都幾開心我地可以好自由咁揀自己做咩topic,而且我個supervisor係喺我嗰個geog topic入面數一數二嘅學者,所以真係喺佢身上學到好多嘢!


text:
想過二人世界,追求私人空間,或者屋企要裝修?月租酒店都係一個唔錯嘅選擇,除咗有酒店式嘅服務,租期相對有彈性,唔駛按金上期,仲可以趁呢段同居時間,睇清楚M佬究竟嫁唔嫁得過!今次我哋嚟到位於佐敦嘅香港彩鴻酒店,無論月租定日租Staycation都夠晒經濟實惠,加上位處市中心,真係去邊都夠晒方便.
酒店大堂
香港彩鴻酒店位於佐敦,樓高15層,提供126間客房.酒店距離佐敦港鐵站約5分鐘步程,而喺彌敦道亦有多條巴士路線選擇.酒店位於內街,靜中帶旺,無論去廟街,尖沙咀柏麗大道定油麻地都夠晒方便.
房型種類
酒店分為兩種房型,分別係豪華房(大床房或雙床房)同尊貴房(大床房).兩者嘅主要分別係房間嘅面積同樓層.今次睇呢個月租Hotel tour就發現高層房間可以遠眺港島區,視野夠晒開揚.
客房區域
今次我哋入住尊貴房,以呢個價錢同佐敦嘅鬧市嚟講,空間感算係十足,房間設有兩個衣櫃,有足夠位置畀住客放行李.
床就係標準嘅King Size,可以三邊落床,床單軟綿舒服,而枕頭總共有4個,2個軟2個硬.床嘅兩邊都有床頭櫃同閱讀燈,仲有插頭同USB充電位,臨瞓前可以睇吓書或者㩒電話.另外,由於酒店位處內街,加上房間遮光度一流,喺度瞓覺非常舒服.
但令我哋最欣賞嘅係有一張闊落嘅工作枱,無論食嘢,放嘢定係做嘢都夠晒方便.
電視除咗提供本地免費頻道之外,都有提供衛星電視選擇,兩個人坐喺度睇吓電視,呢啲咪就係簡單嘅幸福感囉.另外,房間亦有提供免費wifi,速度都算穩定,咁月租嘅朋友連上網錢都可以慳番啦!


text:
質數分解或質因分解(Prime Factorization),又叫整數分解(integer factorization),算法基礎,算術基本原理(Fundamental Theorem of Arithmetic),係數論入面一個基本概念,亦可以喺抽象代數入面應用.
質數分解指嘅係每一個自然數或者整數,都可以寫成一堆質數嘅乘法.
證明質數分解成立需要用到質數嘅定義,可除性等工具.
例子:
根據質數分解定理,任何一個大過1嘅正整數,就可以寫成一堆質數嘅乘法,而對應呢個數嘅寫法係獨一無二嘅,即係對於每一個正整數 ,都可以寫成 ,而 都係質數.
存在性[編輯]
假設最少有一個數係唔可以被寫成一堆質數嘅乘法.
因為嘅排序性質,所以係有一個最細既係唔可以被寫成一堆質數嘅乘法.
如果係質數,咁就係寫成一堆質數嘅乘法.
如果唔係質數,咁要係有一個符合.
因為係最細符合條件:「唔可以被寫成一堆質數嘅乘法」,所以可以被寫成一堆質數嘅乘法.
但係因為,所以可以被寫成一堆質數嘅乘法.
獨特性[編輯]
假設可以質數分解成,而都係質數.
因為,所以.
利用歐幾理得推論,因為係質數,所以.
同一個原理,可以得知會有一個.
所以,為咗簡化,會將寫成,所以.
之後約簡得出,.
因為係第一個,即係最細嘅自然數係有兩個唔同嘅質數分解,而,所以同埋.
加埋,根本就唔會存在兩個唔同嘅質數分解.
有無窮咁多質數係呢個樣.
證明:
假設係唔同嘅質數,但都係呢個樣.
考慮.
明顯任何一個都係令到成立.(因為係質數)
如果另外一個同時,但唔係每一個都係嘅樣.(因為)
因為係單數,所以一定會有一啲質數符合係嘅樣.


text:
無論係禮拜六日定係平日,喺擁有東京最耐歷史嘅淺草區, 幾時都係咁人潮湧湧.一行出淺草站,你可能已經會覺得好似時光倒流咁,行過賣好多傳統小食,杯杯碟碟,太鼓,和服等等嘅老舖.當然啦,一場黎到淺草又點可以唔正正經經食餐有特色嘅日本餐?
跪喺度食大阪燒
染太郎
淺草出名食大阪燒,而最有名嘅,莫過於叫「染太郎」嘅老舖.你一定唔會錯過染太郎,因為佢嘅樸素木造屋外表,由1938年以來從未變過.更加唔駛講嘅係,舖頭前面幾時都有條長長嘅人龍等住喺呢間具有懷舊風情嘅木屋入面食大阪燒.
染太郎入面一張櫈都冇,因為全世界都要除鞋坐喺Tatami 嘅地板上用餐.咪話我唔話你知,食食下好有可能會感覺到腰痛!
染太郎有好多唔同味嘅大阪燒比你選擇,而最有特色嘅,係當店獨有嘅「染燒」.同其他大阪燒唔同之處,係染燒有麵喺入面,仲有上上下下都有塊皮包住,好有質感.
染太郎近年越嚟越受外國人歡迎,所以餐牌上有英文,中文同埋韓文嘅翻譯,同埋點樣自製大阪燒.
喺淺草版嘅京都竹林度食甜品你試過未?
由染太郎行過雷門嘅途中,你可能會發覺到一間望落好高貴,仲有個縮細版京都竹林同埋幾十碗甜品模型喺前面嘅舖頭.
呢間叫做「いづ美」(Izumi),細細間嘅舖頭由外到內都被竹林包圍住,令顧客一路食傳統日式甜品之餘可以享受寧靜嘅氣氛.
Izumi 嘅紅豆類甜品一年到晚都好以食到,但係刨冰類只係5月至10月有供應,而熱辣辣嘅紅豆沙就只會喺11月至4月有供應.
喺咁舒服嘅環境之下食擁有懷舊日本風情嘅甜品,好容易會誤以為自己去咗京都!
嚟得淺草就當然要去淺草寺啦
由Izumi行多幾分鐘,你就會見到大大個淺草寺同埋雷門喺你嘅左手邊出現.周邊仲會有好多人力車師傅嘗試說服你坐佢哋車遊淺草.作為東京最舊嘅寺廟,淺草寺喺645年完成,而佢前面嗰條商店街就已經有200間賣手信同埋傳統特色小食嘅舖頭.
除咗作為東京最受遊客歡迎嘅地點之外,淺草寺對於日本人黎講,帶有深深嘅和平同埋再生嘅意義.原因在於喺第二次世界大戰嘅時候,淺草寺被炸彈炸毀,但係被重建之後,每年5月嘅第三個禮拜都會為供奉起淺草寺嘅三位偉人而舉辦東京最大規模嘅節日:三社祭.


text:
In this chapter, while our heroes recover from their turbulent seance held on the previous evening, Ah Luk’s daughter Fu Cheui prepares to fly back to Hong Kong after four years in Sweden. Some time later, at one of his Cantonese lessons, Chan Chi-yat practices “speaking TVB”, a novel learning method pioneered by his teacher, the playful-but-serious Mrs Yim. Finally, after months of work and numerous setbacks, Ah Luk launches an exhibition of her late mother’s oil paintings and photographs, which culminates entirely inappropriately in Fu Cheui’s smashing of a portrait of her grandmother in a drunken outburst of rage . . .
……………………………………………………………………………………………………………………………………………………..
• 「日日都係人日咩?」
第二日,阿綠起身起得好早,因為尋日請杯仙期間發生咗太多事,所以佢成睌冇覺好瞓,腦海裏湧出各種各樣嘅諗法,令佢哭笑不得.應該點樣安排媽咪嘅展覽先至可以做到最好?陳之一嗰種「黐線亦都係一門藝術」究竟係乜意思?香港嘅前途係咪真係如仙杯所暗示咁令到人憂慮,注定走上徹底毀滅之路呢?佢一面諗諗問題,一面呷緊啱啱煮好嘅咖啡.突然間,佢又向蛾鬼大聲講:「噉,第二種音樂呢?陳之一根本無話俾我哋知香港第二種音樂究竟係乜嘢!」
同一時間,咁啱得咁橋,阿奇亦都諗起呢一件事:如果香港可以演奏出自己音樂嘅話,係咪一定好好聽呀?同時,佢覺得尋日發生嘅一切事情都奇奇怪怪,連佢夜麻麻行返屋企時,都發現自己嘅單位大門上有一張華裔女裸體模特兒嘅圖片被人偷偷貼上去,佢估係附近淘氣嘅細蚊仔想整蠱佢一番.一片黃色嘅皮膚妖冶咁展現喺佢眼前,明顯哋有一對黃色嘅乳房望住佢.阿奇於是望一望周圍,確定走廊冇鄰居之後,就十分小心咁將「黃小姐」由門板上拆除並摺埋一齊.成個場面令佢覺得自己嘅世界,喺一夜之間變得同以往有所不同.
至於陳之一,老實講,佢真係瞓得好淰,甚至乎連夢都冇發一個.恰好,今日係正月七日,即係人日,因此陳之一覺得特別值得慶祝.美中不足嘅係就算叫人日又好,叫禮拜幾都好,佢今日始終都要返工做嘢!搭完地鐵返到辦公室之後,佢居然發現自己枱上有一封信等緊佢返嚟開.係一封十分正式信件,信封上以大楷英文羅馬字寫著「澳洲聯邦政府」.陳之一一見到就覺得有少少奇怪.佢近年已經同澳洲冇乜直接關係,除非係澳洲舉行選舉活動(澳洲到而家,每逢舉辦選舉,就算身在海外都需要投票嘅,唔投嘅話就會被罰款).陳之一忍唔住發出一冷笑,佢多年以嚟對政治都好心淡,遇到同事朋友問及此事時,佢就會聲稱自己係「文主黨」嘅一個永久成員.因此,打開信封時,佢仲以為又要浪費好多時間去中環投票,不過好快就發現內容其實冇乜特別,只不過係請佢確定自己嘅聯絡資料,以便日後偶有同佢聯繫嘅需要.摺翻封信之後,陳之一就順手入翻信封裏面,然後再卡喺《楚辭》中間,作為臨時書籤.
* * *
瑞典.斯德哥爾摩.三月.喺寒冬已過,炎夏未到嘅過渡性季節之間,阿綠嘅女兒 — 靳孚翠正準備出發.其實,佢點諗都諗唔到答案,佢算係離開自己屋企定係返家鄉呢?雖然過去嗰四年,佢一直喺呢座北歐城市過日子,生活得相當滿意,但係佢最近開始懷疑起嚟,覺得一個人唔能夠好似一塊磚頭或者一部電腦咁,任由人隨隨便便被帶到地球上嘅任何地方.事實上人應該似植物咁,喺邊度扎咗根,就喺嗰度一生繼續生長落去,若果不幸遭受移植,就算表面上好似可以維持生命,但係喺睇唔見嘅細胞深處,無形中,缺乏某種養份滋養而就容易慢慢凋謝.
其實,佢呢排唔知點解就有某種直覺,覺得自己嘅命運好似去到一個關鍵時刻,結果令到見步行步嘅生活階段,就咁喺完全冇乜徵兆嘅情況之下,忽然告一段落.為咗自己嘅將來發展,唔單止涉及日後工作嘅「生計」問題,自己對人生嘅理解被迫揸揸注意,同時又要作出一個重要嘅決定:瑞典對於佢嚟講究竟意味著乜嘢?一座又美麗又單調嘅皇家城市?無數天藍色嘅湖泊同埋一種泛著湖泊色般嘅仲夏天空?觸摸深冬厚冰所感到嘅劇烈痛楚,從而呼應北歐擅於醞釀烈酒嘅辣味?一方面,佢已經習慣咗斯德哥爾摩嗰種被冬寒支配嘅生活節奏,與此同時佢又不知不覺意會呢種生存環境都有好多盲點,令佢意識到自己最終難以徹底投入喺呢啲若隱若現嘅地方.但佢可以肯定一件事:如果作出決定喺斯德哥爾摩永遠住落去,佢一生一定好幸福.但係,歸根結蒂,人生最重要嘅目標難道擁有幸福就足夠啦咩?
近排孚翠無端端多咗個習慣,佢隨身都會放一盒瑞典火柴喺口袋,出街踽踽獨行嘅時候,就間唔中會聽到呢啲幼細嘅火柴枝喺卡紙盒中輕輕砰砰作響.聽到呢啲聲音時,好奇怪,可以為佢帶嚟唔少精神上嘅安慰,令佢更有信心面對生命中嘅種種挑戰.雖然目前置身於遙遠嘅北歐,但係佢亦都應該同啱啱過年嘅香港人,都有機會新年開始,可以洗心革面,重新出發——或者佢心裏面靜靜雞同自己講「洗心靳面」!
其實,靳孚翠放棄香港同阿爸離開母親本來係息息相關嘅,當年年幼嘅佢冇咩原因會令佢拒絕阿爸作出嘅所有決定?不過,隨著時日遞增,佢逐漸開始獨立起嚟,甚至有時頗為驚訝咁發現,自己內心嘅諗法同阿爸差異甚大!原來,佢一直欣賞佢爸爸去瑞典謀生嘅勇敢,創業精神,但係最近卻覺得如此果斷嘅決定同時亦適用於各種負面嘅解釋,包括誇張,炫耀,不負責任,甚至乎好似背叛咗自己嘅文化.孚翠親自體驗到西方文化嘅豐富吸引力,有時又真係想全心全意陶醉於其懷抱入面,但係行到呢個地埗嘅時候,心靈深處總會提醒佢,令佢懷疑咁樣嘅陶醉取向是正確.
逐漸地,佢就決定要暫時離開瑞典前往香港.當然,佢並沒有將個人嘅詳細想法同阿爸一一加以解釋,避免帶嚟嚴重嘅衝突.為咗好好處理呢件事,佢只向父親提出兩個原因:一嚟係喺香港呢個世界知名嘅金融中心繼續發展自己所謂嘅「前途」;二嚟可以親自睇睇佢阿媽嘅情況,嘗試打破同佢母親分開多年所積累嘅隔膜.孚翠同母親聯絡時獲知外婆嘅展覽會在三月尾舉辦,佢唔由得戥佢阿媽興奮,況且展覽係由他人出錢幫忙嘅,令到孚翠也可以放心.不過,佢同時對於嗰個慷慨外國人產生懷疑,佢同母親究竟係乜關係?係咪可靠嘅?會唔會另存景轟?諗起呢啲嘢,佢心底裏會突然間冒起一股對阿媽嘅關切保護感.另外,父親對於前妻嘅感覺已經完全冷卻,當然會好同意自己女兒嘅決定,用呢次機會順便關心阿綠,亦係對自己身邊熟人嘅一種基本關注.
搭的士去斯德哥爾摩阿蘭達國際機場時,孚翠嘅心情並冇太大嘅波動.其實,自從決定將自己「海歸」以來,佢嘅情緒已經慢慢平靜落嚟,對於未來各種憂慮亦轉化為好奇心,感情基本上踏實得多!略微令佢感到遺憾嘅係,喺瑞典春天終於來臨之際,正正係佢選擇啓程前往「他鄉」嘅時候,一直盼望見到花草盛開嘅季節就只好錯過.不過,既然都已經決定錯過咁難得嘅北歐春天,噉係咪要期待一下香港嘅春季,好可能會有陽光充沛而鮮豔奪目嘅日子.
的士駛過嘅路段忽然變得凹凸不平,令到車身一下子左搖右擺得好犀利.因此,孚翠隨之都聽到嗰三十幾條火柴嘅聲音,佢臉上露出一絲笑意,偷望車裡面嗰塊倒後鏡,照照自己嘅時候,佢就不禁大聲笑起嚟.司機聽到笑聲,就覺得份外輕鬆啲,於是同孚翠開始傾吓計,知道乘客係去香港嘅香港人,佢就津津樂道咁講出佢對港珠澳大橋嘅一啲想法,對於佢嚟講,如果將來自己有機會到香港旅行,佢第一件想做嘅事,就係租架車去體驗過橋嘅感受!講到呢度,孚翠內心覺得好尷尬:佢對一路都冇關注過呢條「大橋」.
* * *
香港.沙田.排頭.
陳之一第一次去沙田買嘢嗰日,喺唔熟悉嘅情況下,落咗火車,由月台行上扶手電梯去車站大堂時,佢完全無意咁繞過名店林立嘅新城市廣場,直接由車站大門口一直往排頭村嘅方向行.冇耐,佢就發現呢個地方嘅氣氛尤為特別,有一股偏僻鄉村嘅特有安寧,雖然四圍都係高樓大廈,但係呢度仲有傳統嘅青磚老屋,加上有幾間舖仔,專為附近寶褔山骨灰龕場賣鮮花,生果之類嘅祭品,空地上又有一檔小販售賣涼果零食,一一都令到陳之一嘅心情得到放鬆.後來,當佢碰巧發現到排頭村有個頗為搶眼嘅藍氏家祠,後山又有萬佛寺,令到佢更加珍惜呢一帶,喺佢嘅心目中,呢度就係市區沙漠嘅一個寶貴嘅小綠洲.
咁啱得咁橋,陳之一恰恰喺排頭村附近識到佢個人嘅廣東話老師 – 嚴太,即係嗰個兩個口+厂+敢嘅「嚴」字,而且呢個教師真係名副其實,香港好難揾到如此嚴格嘅粵語教育家.不過,佢嘅嚴厲能夠幫助學生達到學習目標,而且同佢學咗好多年嘅「熟客」﹐都會慢慢欣賞到嚴太平時掩飾嘅獨特幽默感.譬如,同學生作「無綫」練習.
人日亦都要上堂嘅陳之一,喺收工之後就去到嚴太嘅教室/客廳,一齊訓練講「無綫」:
「政府最近有調查發現,唔少居住係本港嘅西方人,由於孤獨就容易患上情緒病.你有冇考慮採取既適當又具體嘅措施面對呢一方面嘅問題?」嚴太拋磚引玉咁開始對話.
聽到咁多仿如無綫新聞報道般嘅高級詞彙,好似一串炮竹咁向佢攻擊,嚴太嘅學生即刻知道應該點樣回答:「據了解,呢種情緒病雖然普遍存有上昇嘅趨勢,但係呢個問題嘅基本元素,甚至乎可以話係罪魁禍首,即係西方人過分強調個人獨立嘅人生觀.以屋企,宗族,社會等嘅群體,團體為依歸嘅香港人士,由於喺搞好交際關係方面上具有高度嘅創造力,所以並冇咁容易遭受呢種「睇唔到」嘅疾病襲擊.長期居住喺香港嘅西方人士,如果能夠揾方式進一步了解及投入香港嗰種團體生活嘅取向,就或者起碼可以少少紓緩各種各樣嘅心理問題.」
「不過,西方人士深入香港華人社會層面之中,無疑面對唔少棘手嘅困難.譬如,同本地人士順利溝通對於眾多西方人嚟講,只有少數人士能夠成功處理.依你所見,係唔係成玏講到一口流利嘅廣東話,克服溝通障礙,就可以解決先前提到嘅情緒病?」
陳之一一早就揣測到其老師會提出咁樣嘅問題,因此好有把握咁隨即回答:「香港語言學家認為,因為廣東話定性為“方言”,係缺乏文明高水準嘅“粗魯”溝通工具,所以受到大規模歧視,甚至香港部分人士對於自己嘅母語會產生極度自卑感⋯⋯」
「絕對唔係所有嘅人會咁樣睇事情!其中,肯定亦都有好多市民以講廣東話為榮!」嚴無老師喺一時衝動之下忍唔住插口.
「不過,正因如此,廣東話喺多數西方人嘅心目中同普通話比起嚟地位差得好遠,一直唔會產生多太大嘅吸引力.喺世界各地大學中文系入面,想學中文嘅人士唔能唔選擇國語,而廣東話幾乎完全未有立足知底.結果,香港少數前線語言老師面對各種難以克服嘅挑戰,教學資料嚴重缺乏,因此,唔少西方學生學一陣之後就好快中途放棄.其實,我哋應該強烈譴責呢一種蔑視廣東話嘅態度,盡量揾辦法將呢種語音嘅地位提升,咁樣先至可以有突破性嘅轉變!」
講到呢一點,陳之一真係由於非常投入話題而變得激昂,熱情忽然好大,但係喺再次就呢個話題進一步分析之際,嚴太又一次插口打斷.
「對唔住,葉公,時間已經到啦,新聞報道完畢!不過,我哋喺落堂之前,我想問一問你,五月中旬嗰個廣東話演講比賽,你諗好演講題目未呢?」
陳之一唔係好肯定:「噉其實呢…我呢排諗緊係咪可以講天后廟同神人共樂嘅宗教意識,但係想必呢類話題未必受歡迎啩.噉老師知唔知,以往嘅演講,攞奬嘅鐘意講邊啲題材?」
「其實呢,根據演講網上嘅資料,上屆比賽演講嘅題目包括 , , , 等等.」
如此聳人聽聞嘅題目令到陳之一只能發出悠長嘅「哇」聲,簡直無言以對.不過,佢好快就恢復正常,經過半分鐘嘅認真思考之後,就對嚴太話:「當然,目的唔係攞第一名,變成冠軍,而係喺大眾面前表現自己對廣東話嘅熱情.不過,唔使問阿貴,呢類演講內容唔太適合我.」
然後,佢就準備離開排頭,打算一個人去德興粥麵店食晚飯.嚴太為佢打開大門嘅時候,用咗佢嗰把又溫柔又細聲嘅聲音講:「我呢排睇過一次戲,聽到演員話:“唔好將自己適應題目,反而應該將題目適應自己.”你睇,係咪講得好啱?可唔可以向呢個方向揀好題材?」
陳之一就向佢點點頭,拎住書包離開.
* * *
阿綠越投入準備展覽嘅工作,就越覺得興奮,幾乎每日收工之後都去一趟住所附近嘅南盛街,佢喺呢頭揾到展覽嘅地間,繼續進行各種準備工作.地點雖然簡陋,但係透過一切努力,連同母親呢三十幾張充滿色彩嘅油畫,加上個人品味,將展覽場地蛻變成一個有高度藝術感嘅環境.佢阿媽真係十分了解顏色嘅協調,明白點樣喺一隻顏色同第二隻之間產生某種視力上嘅奇麗共鳴.除此之外,母親嘅油畫入面仲有一個共通點,係將神,人同自然界連埋一齊,譬如佢以人為主要題材時,會喺一個角落中劃出一個細小方框,入面添畫某一位神怪嘅肖像(佢相當鐘意畫觀音或者天后,不過有時會選擇嗰啲相當罕見嘅神,例如哪吒,金花,或者文昌),同時係另一個地方會加上甲蟲,蝴蝶,蜻蜓等代表自然界嘅昆蟲.綜合嘅效果真係好獨特,但係喺母親生前未必人人接受,覺得咁樣畫畫太過落後,唔夠「現代」,根本反映唔到二十世紀所謂國際城市日新月異嘅形勢.
講到自己嘅女兒,阿綠同孚翠嘅關係到目前仲處於一種緊張嘅狀態.第一,除咗忙到甩轆之外,阿綠依然難以原諒孚翠勸自己嘅父親唔好支持呢一次展覽.第二,孚翠亦都超級忙碌,幾乎每隔一日都努力揾工:申請職位,參加招聘員工嘅活動,進行面試等等.第三,有好多老友都想同離開香港已經有四年多嘅孚翠見見面,一齊緬懷學生時代嘅往事.
其實,唔少當年嘅中學朋友都覺得孚翠長居斯堪的納維亞嘅體驗頗為傳奇,聽佢講吓幾個北歐故仔,描述有關瑞典金髮碧眼嘅男女,或者廣闊無垠嘅樺樹森林,甚至漫長冬天嘅冰天雪地,佢哋無一例外總會覺得不可思議,難以想像.不過,講著講著就好快講完,有關瑞典嘅新奇體驗畢竟係有限嘅.此時此刻嘅香港慢慢變得酷熱啲,潮濕啲.況且無論新鮮嘅夢境如何有趣,嗰種無形嘅生活壓力都難以得到半點嘅緩解.另外,孚翠越來越清晰咁意識到,佢原來一早就喪失咗接受呢類生活壓力嘅能耐,同老友比起嚟,佢已經處於一種唔太有利嘅位置.佢今後可唔可以逐漸適應?
領悟到呢一點,孚翠嘅自信心當然受到好大嘅打擊.開頭嘅擔心好快變成憂慮,然後又由憂慮發展成恐懼.為咗對付情緒上嘅負面轉變,佢就開始求救於飲酒.同朋友見面時,就自然同佢哋一齊飲幾杯,但是飲完呢「幾杯」之後,又會有另一輪「幾杯」,甚至乎朋友都走嗮之後,佢會留低自己一個人再飲落去,令到恐懼嘅感覺暫時遠離佢.佢母親返到屋企亦都鐘意飲杯酒,如果孚翠喺度嘅話,佢總會自然而然咁陪母親飲,藉此恢復同阿綠割斷多年嘅連繫.阿綠一開始時好歡迎如此嘅機緣,但係佢好快就擔心孚翠:對於佢嚟講,飲酒已經唔單止係減壓嘅手段.佢下定決心要多啲關注自己嘅女兒,展覽辦完之後,一定要抽多啲時間同佢多多傾計.
一個禮拜六嘅晚上,呢次紀念展覽開幕日子終於嚟到,阿綠所作出嘅辛苦努力畢竟都係好值得:佢認識嘅親戚,朋友,同事都特登光臨,令到場面變得零舍熱鬧.另外亦有唔少藝術界人仕參加,令會場增添幾份藝術氣氛.陳之一特別注意到一個身穿黑色T裇嘅女人,上面只印有一個大型問號,兩隻耳朵都掛上問號形式嘅耳環,見到呢三個搶眼嘅「?」,佢覺得非常之恰當,問問題應該係做人最為基本嘅態度,人生觀,因為我哋唔知嘅嘢永遠多過已經掌握嘅知識.另外,陳之一終於認識到阿綠嘅女兒,同佢一面飲香檳一面閑談.為咗打破隔膜,陳之一描敘一件令佢驚奇嘅活動,舊年十二月,佢喺沙田舉辦嘅瑞典冬日嘉年華,嗰日竟然可以飲到瑞典人嘅至愛 – 一種香甜嘅熱紅酒,味道仲相當唔錯,講到呢到,即刻為陳之一嘅陰沈情緒帶嚟一啲北歐特有嘅娛樂.聽佢講嘢嘅時候,靳孚翠一直保持某種相當有禮貌嘅距離,好少自動開口搭咀,耐唔耐趁陳之一分散注意嘅時候,佢就摸吓口袋入便嘅火柴盒令自己放鬆啲.不過,陳之一係注意到嘅,亦覺得如此嘅習慣非常之有意義.其實,佢好似略略明白阿綠嘅女兒點解咁樣做.
趁下一次見到呢種偷偷摸摸嘅動作時,陳之一就細聲對孚翠講:「好呀,你口袋裏面裝有一個森林!」
聽到男人嘅呢句說話,孚翠嘅面色變得頗為驚訝,跟住就粒聲都唔出咁行開要多一杯酒.陳之一喺佢背後低聲再重復一次:「一片美麗嘅,個人嘅細小森林.」之後,佢就無奈咁搖搖頭,唔知點算咁一個人企定定.
好好彩,啱啱去到呢一刻,阿綠就開始用隻餐叉敲起手上個玻璃杯,金屬打上玻璃嘅尖厲聲音,好快就令到在場所有來賓逐漸安靜.
阿綠嘅演講其實好短,內容唔多,除咗嗰啲應有嘅客套說話之外,最核心嘅部分涉及佢評估母親嘅藝術特質所在:
我母親好似好明白呢一點.喺佢每一幅畫入面,人旁邊亦都有神,而神隔離亦都有人,咁樣具體表現佢呢一種「神人共樂」嘅藝術理念.
另外,我母親仲好明確咁意識到神間同人間所相遇嘅地方就係地球,就係大自然界裏面.因此,除咗神同埋人之外,佢每幅畫都有一部份描畫香港自然環境嘅細節,呢啲細節雖然通常係微不足道,甚至有可能被一般人忽略,但係我諗我阿媽嘅目的就係提醒我哋記住呢一個事實:大自然可以被理解為一個連接嘅空間,而只有呢一個既特別又美麗嘅空間,人類先至有機會同神共樂,如果冇嘅話啦,噉我哋就永遠冇可能接觸到嗰種超越人間嘅神聖威力.
好啦,我或許已經講得太多啦!我母親生前唔鐘意聽演講,其實睇睇佢啲畫勝過任何試圖解釋佢作品既說話.再次為大家嘅蒞臨表示忠心感激!我宣布母親既展覽會正式開幕!
當然,阿綠喺演講裏面仲提到嗰位匿名嘅捐錢者,而為此向佢表達衷心感激.講到呢段話,佢忽然注意到孚翠用心聆聽嘅表情.
聽完演講後,大家便繼續欣賞展出嘅畫同埋照片.氣氛真係相當熱鬧,唔少本來懷疑阿綠母親藝術天分嘅人,竟然開始鐘意佢創造出嚟嘅視覺美.有人居然問有冇得買?不過,喺一片說說笑笑喧囂之中,同時略略可以聽到兩把女人聲音,佢哋講嘢速度特別快,好似愈演愈烈,係咪有人喺度激烈咁嗌緊交呀?然後,就發生一陣掙扎,呢兩個人正喺推推擠擠,好似係其中一方用力推,另一方就用力抵抗.跟住,又有一段嗌交聲,同之前比起嚟音量更加大,有啲單詞可以聽得分外清楚,譬如「飲醉」,「收聲」,「唔好」,「頂唔順」,「定啲嚟」,「我求求你呀」等等.然後出現一片怪異嘅寂靜,雖然已經冇咗呢兩把聲,但係呢類無聲嘅對峙狀態真係好恐怖,好似係一次炸彈爆炸前夕嘅靜寧,令到周圍嘅人感覺冇法繼續傾計.爆炸好快就到喇,引發呢個炸彈就係一句高銳嘅尖叫聲「我憎死你」.隨後就好似有人將硬物掟向幅牆度.最後有兩陣零舍刺耳嘅爆裂聲,第一次係玻璃杯打埋牆上所發出嘅,第二次嘅就係阿綠母親嘅自畫像猛然由幅牆上滑落嚟,收尾攪到阿綠嚇嚫,雙膝跪在地上痛哭流淚.
Photograph: 香港沙田排頭:藍氏家祠 Laam Family Ancestral Shrine in Pai Tau, Sha Tin, Hong Kong (2017)


text:
宜蘭蠟藝彩繪館其實上次已經想去, 一心以為要等佢地再大多少少去先好玩, 所以原本今次係冇加蠟藝彩繪館入行程中, 直到去到台灣遇上37度高溫, 司機大哥建議我地唔好去幾米公園, 咁先轉左黎蠟藝彩繪館
入場費台幣200一位, 3歲以下免費, 即係話3歲以下唔會覺得好玩啦! 但事後証明我咁想係錯架, 唔止佢地兩個細既玩得開心, 我地大人都覺得好好玩, 同好抵去呀!!
一張門票係包5項DIY體驗, 第一項係拓印型版畫, 其實就係拎一張畫紙填色, 特別之處係有塊膠墊住黎畫, 所以佢地亂畫都出到好多印仔出黎, 好得意
填完色, 我地等去下一項之前既等待時間, 就瘋狂試畫白板筆, 對佢地黎講, 呢個仲好玩過畫畫紙呀, XDD
然後去整水筆, 由套筆頭, 筆心入顏色, 用木鎚敲關緊筆尾都係自己一手一腳整, 全程小朋友都可以自己做, 係用木鎚要小心D姐
仲有覺得好玩既係人體彩繪, 跟住枱面上既示範紙去畫, 連我都可以做畫家….誇左少少, 但最少認得出係咩黎先啦
仲有造型蠟筆, 揀顏色, 揀圖案到最後入袋帶返屋企都係阿女做晒!
玩完晒已經覺得好抵, 點知原來門票仲可以折抵消費100元! 哇哇哇, 實在太抵啦, 用兩張大人門票既200元去買已經買到一大桶蠟筆同一支人體彩繪蠟筆, 又食又拎咪呢D囉!!!
開放時間:8:30~17:00
地址:宜蘭縣蘇澳鎮德興六路7號(龍德工業區內)


text:
天氣開始清涼,係時候出去走走.最近知道有個免費,又有嘢食又有嘢玩嘅遊學團,我 依莉詩 梗係報名參加啦!雖然去嘅地方都唔太特別,不過有「地膽」同導遊講故仔,可以發掘到好多平時唔留意嘅香港傳統文化.
呢個「領展社區遊樂團」由 9月至 11月舉辦 20個主題遊樂團,因為係先導計劃,所以經唔同地方報咗名嘅人都可以免費參加.雖然而家介紹可能有啲遲,不過就算報唔到名,大家都可以跟住嗰 4條路線感受吓商場以外嘅香港啊!而我今次參加嘅就係「遊九龍・嚐港味」.
第一站:黃大仙祠搵月老
以前牛頭角番工,日日搭車都經過黃大仙,但入黃大仙祠就真係第一次!估唔到,唔係年三十晚搶頭炷香,都一樣人山人海.唔入去都唔知,原來呢度唔止拜「有求必應」嘅黃大仙,同時仲崇奉儒,釋,道三教,好似孔子,月老等等都有祠係入面.中國傳統文化嘅包容力真係好強呢!
入得去除咗拜神,都要欣賞吓佢嘅建築佈局,祠內嘅飛鸞台,經堂,玉液池,盂香亭及照壁,各代表金,木,水,火,土五行,顏色配搭同雕刻都好有傳統色彩.無論係唔係遊客都應該去行一轉.
▲ 黃大仙祠嘅左手邊係拜月老嘅地方,大家都可以攞條紅繩去求姻緣啊!
嗇色園黃大仙祠
地址:九龍黃大仙竹園村2號
第二站:學整爆餡小籠包
係黃大仙祠逼完之後,下一站就係去黃大仙中心坐定定食嘢.講真上海廳 1930 其實無乜特別,係上海婆婆旗下嘅一間餐廳,以上海菜嚟講質素都唔錯.而跟呢個團最大好處就無係有師傳教你整小籠包!原來要將滿滿嘅肉包入塊皮係咁難嘅,一個唔小心就爆晒餡!
▲ 可惜行程緊逼,唔夠時間等佢蒸埋就要去下站了.你又估唔估到邊個係我整㗎呢?
▲ 玩完一輪就係食嘅時間,呢碟皮蛋豆腐少少辣,加埋皮蛋同非常滑嘅豆腐,好開胃,但身邊嘅外國團友就食到⋯⋯哈哈
上海廳 1930
地址:黃大仙龍翔道136號黃大仙中心北館地下低層LG05-08號舖
第三站:即食新鮮出爐蛋撻
食飽之後就搭地鐵去樂富,準備行去九龍城.經過樂富市集見到蛋達新鮮出爐,雖然食到好飽,但諗起入面滑嘟嘟嘅蛋,都忍唔住買咗個嚟食.
▲ 你鍾意牛油皮定酥皮多啲呢?我就覺得新鮮出爐就係好食!
蛋撻王
第四站:品嚐正宗功夫茶
食完蛋達梗係要消吓滯,導遊就帶咗我哋去劉裕發茶莊.起初都擔心會唔會焗我哋買茶,好彩無,而且師傳仲好好人,不停沖茶畀我哋試.原來呢間茶館已經第三代,師傳劉原十多年前從父親劉國浩手中繼承茶莊後,引入新穎的經營方式.除咗買茶,亦會開辦茶藝課程教授泡茶品飲技巧.
▲ 沖茶真係好大學問,劉師傅用「韓信點兵」嘅方法,等每杯茶都發揮最佳嘅味道.
▲ 潮汕人嘅劉師傳一邊沖功夫茶一邊話畀大家知茶嘅分類同用品茶基本禮儀.
劉裕發茶莊
地址:九龍樂富廣場第一期2樓2113號
第五站:聽地膽細說昔日九龍寨城
離開樂富行 20分鐘左右,終於嚟到九龍城寨公園,我自從中學考察做 project 之後都會無點認真行過.對於我嚟講,呢度只係一個公園.經過「地膽」70後 Carly 講佢童年對九龍城嘅回憶之後,我終於明白點解,呢個以前「三不管」嘅地方,有咁少外國人鍾意.
▲ 九龍寨城係英屬香港時期一個獨立嘅城邦,亦曾經係世界上人口密度最高的地區之一,不過而家已經變成一個 TVB 古裝劇嘅取景地了.
九龍寨城公園
地址:香港九龍九龍城東正道
第六站:食 100%魚肉彈牙魚蛋
九龍城出名多泰國食店,但老鋪都一樣多,好似呢間德興魚蛋,以前就係九龍城寨開店,搬至獅子石道店都已經二十幾年.九龍城無人唔識,連發哥都係 Fans.而最出名梗係 100% 魚肉做嘅手製魚蛋,老闆平哥一日就要唧過千粒魚蛋,每粒都彈牙鮮味!
▲ 冰冷嘅魚漿 100%全魚肉做,要好用力先打到起膠,仲要一粒粒唧出嚟,可見平哥嘅功力!
德興魚蛋
地址︰九龍城福佬村道76號地下
第七站:嘆香口石磨豆腐花
德興魚蛋對面,就係同樣有舊城風味嘅公和荳品廠.公和荳品廠有兩間分店,分別喺深水埗同九龍城.九龍城店屹立近60年,無論瓷磚定牌匾都未曾改變,保留住一貫舊有風味.不過要食到呢種味道就要襯早!繼上年被投訴,要由瓦碗轉用即棄餐具同立食後,最近鋪位又被大財團發展商收購,恐怕好快就無機會食到了!
▲ 手磨豆腐花細滑且豆香濃郁,同平時食入口即溶嘅豆腐花有唔同嘅口感.
公和荳品廠
地址:九龍城福佬村道67號
更多一日遊路線!
長洲 1.5 日單車美食懶人包!食盡 7大小食 + 張保仔洞探險
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
拋磚推介下廣東歌
黎曉陽 黑鏡
黎曉陽 拾荒者之歌
而家睇緊chill club個頒獎禮, 幾廿年冇睇過香港嘅呢啲節目同聽粵語歌
鄭欣宜冇獎攞同得幾廿秒表演時間都肯出演
成個節目幾乎淨係識佢
鄭欣宜冇獎攞同得幾廿秒表演時間都肯出演
成個節目幾乎淨係識佢
啱聽嘅可以留意下
鄭欣宜冇獎攞同得幾廿秒表演時間都肯出演
成個節目幾乎淨係識佢
啱聽嘅可以留意下
咁樣一睇先知而家香港樂壇, 至少viutv嘅觀眾黎講, 男歌手係遠遠強勢過女歌手好多
鄭欣宜冇獎攞同得幾廿秒表演時間都肯出演
成個節目幾乎淨係識佢
啱聽嘅可以留意下
咁樣一睇先知而家香港樂壇, 至少viutv嘅觀眾黎講, 男歌手係遠遠強勢過女歌手好多
係呀,我自從運動後真正鍾意嘅只有方皓玟
成個節目最有趣嘅係相逢何必曾相識嘅arrange cover
成個節目最有趣嘅係相逢何必曾相識嘅arrange cover
好似睇緊個音樂Party咁
成個節目最有趣嘅係相逢何必曾相識嘅arrange cover
好似睇緊個音樂Party咁
呢個係, 似個show, 而且個節奏輕快易入口
雖然我冇睇開其他頒獎禮, 比較唔到
不過理所當然嘅係, 成個感覺係好fresh唔死板
時間的初衷
Nowhere Boys
時間的初衷
雷同二友《路徑》
雷同二友 白雲會告訴我
潘釗彤 末日未
潘釗彤 乖乖
買咗鄭中基新碟
Instinct of Sight 光影
Instinct of Sight 定格
Instinct of Sight 過
買咗鄭中基新碟
逆流 CAN YOU HEAR US
逆流 一瞬
逆流 異人
逆流 飛砂
逆流 六呎之下
PANDORA樂隊 靈魂吶喊
獎分 +1
小塵埃 幻愛
傅珮嘉 傾城
Yusobeit 相擁萬歲
同熱愛這片土地
十扑
呢首好野
高汁po
呀Dee
呀Dee
尋晚睇嘅時候笑到標眼水
呢首好野
呢首好野
超正,一日十幾萬views
After10
馮允謙 思念即地獄
今日Chill Club有Kolor同野佬
百合
The Hertz 末日快車
好有英倫風味
The Hertz 末日快車
好有英倫風味
識嘢
獎分 +1
尋晚豹哥chill club又黎料,勁好聽
尋晚豹哥chill club又黎料,勁好聽
Dear Jane 新歌
聽到眼濕濕
193
Dear Jane 新歌
聽到眼濕濕
Wyman嘅詞
193
兩個女角


text:
疫情一日未完,外出活動都唔多,導致留喺屋企嘅時間一日比一日多,唔知道有無人同我一樣打機既時間愈來愈長呢.日子耐咗,我就拉埋伴侶同家人黎一齊玩,將Switch現有既Party Game亦都玩得七七八八,發現原來有啲冷門既遊戲竟然出奇地好玩,但喺網絡上人氣甚低令我覺得喺有啲奇怪,所以想分享下一啲我覺得必玩嘅冷門遊戲,其中一個令我忍唔住介紹嘅係去年年中推出的《世界遊戲大全51》.
《世界遊戲大全51》集合全世界51種經典遊戲,包含桌遊,棋類,啤牌等等,甚至各種熱門運動如足球,棒球,拳擊都有收錄.乍看之下,收錄嘅都係經典遊戲,睇落十分老土,但親自玩落就好過癮,其中一個最令我著迷嘅係一款「猜顏色」嘅邏輯推理遊戲,需要從六個顏色嘅大頭針估中隱藏嘅四個,十分燒腦,消磨時間或攝時間過過癮絕對一流.基本上一個人玩嘅話,可以玩晒51種收錄咗既遊戲.
可自行調教規則 由唔識玩到變高手
特別推薦嘅係各類啤牌同棋類遊戲,有好多遊戲可能你平時根本無接觸,例如西洋棋同日本將棋,玩落先知原來好好玩,而且佢每隻遊戲都有精簡又易明嘅解說,新手都輕鬆上手,絕對唔怕唔識玩.而最緊要嘅係每隻遊戲可以自行調教規則,新手可以關閉全部額外規則,只玩基本規則由淺入深慢慢上手.例如飛行棋可以選擇擲三次或一次骰仔先,唔怕擲一次玩到完都未擲到六去「起機」,或者允許「堵棋」唔比其他人超越自己,更添戰術性.
相聚遊玩方便面連 排列遊玩新奇有趣
除咗單人遊玩,遊戲都支持多人遊玩(2-4人),相聚遊玩同埋線上對戰,要注意嘅係,有部分遊戲唔可以多人用一部機玩晒,畢竟打麻將,打啤牌都唔可能將一個畫面分成幾個比人睇哂啲牌.不過其中「相聚遊玩」可以同朋友面對面連機,只需每人帶一部機出街就可以玩晒咁多款遊戲,十分豐富又方便;而「排列遊玩」更係突破機能限制,可以將二至四部機拍埋一齊玩,擴充遊戲場景同可視畫面,不過呢個功能可以應用嘅遊戲唔多,算係雞肋,最能發揮嘅係遙控賽車,可以接駁產生出唔同樣嘅賽道.
觸控模式更添臨場感 考技術考反應
當中,呢款《世界遊戲大全51》最為有趣的是「觸控模式」,只要將Joy-con拎走,將螢幕轉一轉,Switch機身就搖身一變成為一個縮小版的萬能遊戲盒,秒變成棋盤,甚至係氣墊球臺都得.對戰唔再係鬥禁手掣,而係運用你喺現實嘅力量,技術,智慧將你嘅朋友壓倒勝出,呢種滿足感很是痛快,筆者強烈建議買咗嘅朋友試一試呢個「觸控模式」玩捉棋同氣墊球,絕對可以同朋友伴侶玩得不亦樂乎,算係《世界遊戲大全51》嘅一大賣點.另外,喺「觸控模式」之中如果你有咩不滿,都可以隨時物理式「反枱」,賴帳重新再玩!
《世界遊戲大全51》介紹影片:


text:
以為自己溫熟咗嘅課題,點知去到考試嘅時候竟然唔識做.
《Arithmetic Sequence 等差數列》喺 Section B 經常會出Short Question,所以同學一定要掌握應用Program極速解題嘅方式!
《Geometry Sequence 等比數列》更加有機會出現 Killer 題,課堂入邊會教大家同類型嘅 GS 長題目,包括圖形題,利息題及儲錢題等等.呢類型嘅題目有機會出到 9-13分嘅題目架!
L1. Arithmetic Sequence 等差數列
L2. Arithmetic Sequence 等差數列
L3. Geometry Sequence 等比數列
L4. Geometry Sequence 等比數列
1. Arithmetic Sequence 等差數列
2. Geometry Sequence 等比數列
喺呢個特訓營入面,你將可以係短時間掌握整個 DSE 數學考核部分必備嘅 Concepts,拆題技巧,計數機 Program. 無論你本身底子如何,都可以學識我嘅「獨門計數機技巧」,全面提升搶分能力同埋做卷速度,用淨返嘅時間達致 lv 5+ 水平 !


text:
今日就想同大家分享吓去Hairless脫毛同Clear脫毛既經驗,一到夏天,個個女仔都唔想自己身上勁多毛毛,著小背心同短褲仔都唔方便啦!而一提到激光脫毛呢個topic,近年就有2間激光脫毛中心十分之出名,分別就係Hairless脫毛同Clear脫毛,前者專業做激光脫毛,係坊間好多人都話Hairless脫毛既環境,技術,服務都拍得住激光脫毛既龍頭Dermes!至於Clear脫毛就係近年先彈起,賣點就係平到你唔信!
其實近幾年做得好既脫毛中心越來越多,點解Hairless脫毛同Clear脫毛都可以成功彈出呢?根據我自己既經驗,我覺得呢2間脫毛中心無論係技術,服務,價錢,脫毛效果方面都做得十分之好,去完Hairless脫毛同Clear脫毛,每次既體驗我都覺得好舒服!
不過最近就有朋友問我:你講到Hairless脫毛同Clear脫毛都咁好,究竟邊間先至最好呀?想做激光脫毛既話,應該揀邊間脫毛中心先好呢?既然係咁,我就開返個post,同大家比較一吓Hairless脫毛同Clear脫毛到底有咩唔同,兩間脫毛中心我會推薦邊一間啦!
未正式開始比較之前,先係到利申返,我係Hairless脫毛同Clear脫毛既療程都已經做完曬,所以真係可以根據2間最終既脫毛經驗去做返個比較,同埋我都冇收到Hairless脫毛或者Clear脫毛公司既錢,所以呢個post絕對唔係廣告嚟架!
Hairless脫毛 V.S. Clear脫毛大比較1. 技術
先講吓Hairless脫毛啦~Hairless脫毛用緊既脫毛機係GentleLase PRO-U®755波長脫毛儀器,755波長既激光係最適合亞洲人皮膚既激光,可以完全追蹤到亞洲人皮膚既毛囊黑色素,所以當時我係Hairless脫毛既體驗真心唔錯架!
之前我係Hairless脫毛個陣,佢地既治療師都有同我解釋,話Hairless脫毛機有咩優點,比較特別既就係Hairless脫毛會用埋原廠正貨冷凍劑Cryogen,加埋以我既觀察,我覺得Hairless脫毛既治療師手勢都好純熟,所以脫毛個時都唔太痛,不過可能因為我毛毛比較粗,所以某D位都係會有少少痛.
至於Clear脫毛,佢地既A3脫毛療程係用咗全新既激光脫毛科技,配合自動追蹤色素系統,所以幾幼,幾粗既毛毛都好,Clear用既脫毛機都可以深入毛毛根部,完全脫走毛毛!加上Clear脫毛療程用咗有10mm x 10mm咁大既方形槍頭,比起一般脫毛中心用既圓形槍頭,就可以有更全方位既脫毛效果,唔洗驚漏毛啦!而且Clear脫毛聲稱一秒鐘可以去除到500條毛毛咁多,對於我呢種毛孩嚟講真係啱曬!
小總結:我自己覺得Hairless脫毛同Clear脫毛就各有各好,對毛毛比較多既女仔,我就推薦去Clear脫毛,而屬於一般毛毛量既話,就可以睇吓鐘意邊一間去揀啦!
Hairless脫毛 V.S. Clear脫毛大比較2. 服務
先講吓呢2間脫毛中心既free trial服務~Hairless脫毛同Clear脫毛都會有毛髮分析服務同埋test激光,而2間脫毛中心最唔同既就係free trial既part,Hairless脫毛既free trial可以揀上唇,underarm,比堅尼上線既其中一part去試做,而Clear脫毛就可以係16 part入面任揀一part試脫,選擇比Hairless脫毛多好多!
而真係join咗plan之後既服務,就講吓Hairless脫毛先啦~當時我係Hairless脫毛試完underarm之後,就直接join咗佢地脫毛plan.Hairless脫毛出咗名唔hard sell,亦因為咁樣所以吸引咗好多人去join佢地既脫毛plan.以我既經驗,我係free trial完join package,去脫第一次個陣,都有職員帶我入一間房,問吓我有冇其他身體part想脫,仲講吓有咩位做緊promotion,不過當時我好明確咁話,想睇吓Hairless脫毛效果係點先再決定,個職員都話唔緊要.之後我去咁多次Hairless脫毛,都冇再被staff sell過lu!
而我去到Clear脫毛,我覺得係Clear脫毛既體驗同Hairless脫毛差唔多,不過講到hard sell,Clear就一次都冇帶過我入房,唯一叫做有sell過我個次,就係我去Clear脫最後一次個陣,臨走佢地職員話返嚟再脫都只係$333,所以有興趣同覺得效果好既,可以返去再join~
仲有一點,我覺得Clear脫毛比Hairless脫毛好既,就係Clear幫我做毛髮分析同激光測試個陣,我覺得佢地既治療師好細心,每打一下都問我痛唔痛,感覺到佢地好care客人既感受!相反係Hairless脫毛,雖然佢地做足曬每個步驟,但就冇咩點問我覺得痛唔痛/有咩感覺之類,感覺上Hairless脫毛好似冇咁nice~
小總結:服務嚟講,我覺得2間脫毛中心都差唔多,Hairless脫毛同Clear脫毛都係唔hard sell的,如果怕hard sell既女仔,都可以放心去呢2間脫毛中心~
Hairless脫毛 V.S. Clear脫毛大比較3. 價錢
Hairless脫毛之所以咁受大家歡迎,其中一個原因就係佢地會將每個脫毛部位既價錢,明碼實價咁寫清楚曬係官網,無論你想脫邊到,只要上Hairless脫毛官網睇就一清二楚.而且以Hairless脫毛價錢嚟講,又未去到dermes,medalise咁貴,大概係呢2間脫毛中心既3分2價錢左右,就可以脫到一part.
好似我係Hairless脫毛咁,我揀咗脫underarm,官網上面寫就係$3,820,而我做完free trial之後佢同我講既價錢都係一樣,不過有樣野比較tricky,就係Hairless脫毛官網寫既價錢有機會只係俾新客優惠,如果想繼續join既話,就需要問吓Hairless脫毛既staff最新價錢.
而點解我會去Clear脫毛呢?講真,我一開始都係被佢地個價錢吸引咗,Clear係Facebook大大隻字寫明,$333可以脫6次!$333呢個價錢真係睇到我呆咗!比起Hairless脫毛,Clear脫毛既價錢只係十分之一,究竟呢個咁「唔合理」既價錢係咪真係可以脫到毛架?!
不過係我上咗去Clear做free trial之後,我就知原來$333呢個價錢係真架!就算之後我話要join脫小腿既package,都一樣係$333脫足6次,係價錢呢一方面,Clear脫毛一樣都係明碼實價,而且$333呢個價錢相信應該都係全港最平!
小總結:以價錢嚟講,Clear脫毛只係需要$333,呢一點真係冇得輸!雖然Hairless脫毛比起其他大型脫毛中心都唔係特別貴,不過同Clear比較,就點都唔會有Clear咁平啦!
Hairless脫毛 V.S. Clear脫毛大比較4. 脫毛效果
不過講咗咁多,最重要都係Hairless脫毛同Clear脫毛究竟脫得好唔好,如果脫極都脫唔清D毛毛既話,就算價錢幾平,服務幾好都好,都唔會令我想繼續脫落去.
係Hairless脫毛個陣,脫咗頭3,4次,我就覺得underarm既毛毛生得慢咗好多,大約total脫咗8次之後,我underarm就可以話係冇曬毛毛咁滯,之後既一年內,都只係有3,4條毛毛生返出嚟,因為Hairless脫毛仲包咗永久保養,所以每次見到有毛毛生返出嚟,我都會約返去Hairless脫毛做返次激光,咁樣就更加徹底.不過其實一直以嚟,我都要斷斷續續咁去Hairless脫毛,因為都keep住有D好細條既毛毛生出嚟,所以講真個句,Hairless脫毛都唔係真係可以脫得清所有毛毛.
而係Clear脫毛既效果,我就覺得好過Hairless脫毛,Clear脫毛本身包咗6次,其實我脫咗4次之後,小腿已經幾乎冇曬毛毛,做埋淨低個2次之後,我就冇再見過小腿生毛毛出嚟,呢一點真係令我幾surprise!我係Clear脫完6次之後,都唔需要再返去做保養等等,真係做到徹底脫毛!
小總結:脫毛效果嚟講,我就覺得Clear脫毛好過Hairless脫毛,Clear脫毛真係可以有完全脫清既效果,而Hairless脫毛就需要不停去做永久保養,講脫毛既徹底性嚟講,我就會比較推薦Clear脫毛啦!
總結:
其實Hairless脫毛同Clear脫毛都係近幾年比較多女仔去做激光脫毛既脫毛中心,口碑同服務有返咁上下,講服務同技術,我就覺得Hairless脫毛同Clear脫毛都差唔多,而價錢同脫毛效果我就覺得Clear脫毛稍勝一籌!不過總括嚟講,我覺得2間脫毛中心都join得過,如果係第一次做激光脫毛既女仔,就可以去Clear試吓先,因為佢地脫6次都只係$333,絕對係入門之選!
再入門D,大家可以去登記咗Clear個free trial試吓先,佢地有成16個部位俾你慢慢揀,實有一part啱你脫!


text:
油塘站
座標: 22°17′53.3″N 114°14′13″E / 22.298139°N 114.23694°E
油塘站(粵拼:jau4 tong4 zaam6;英文:Yau Tong Station)係港鐵觀塘綫同埋將軍澳綫嘅一個反方向跨月台轉車站,喺九龍觀塘區油塘,由2002年8月4號開始啟用.本站亦係最接近東區海底隧道嘅鐵路車站,亦係將軍澳綫中唯一一個位於九龍區車站.本站設有四個月台,所有月台都設有月台幕門.本站用鮮黃色做主要色調.
雖然本站屬於地面車站,亦同時係觀塘綫唯一一個純地面車站,但係為咗避免對附近居民造成滋擾,成個車站俾石屎封住,令裏面嘅人以為身處地底.
車站結構改
本站有3層,車站出口,大堂同商店位於U4層,並設有平台.而月台位於U1同埋U2層,畀乘客由觀塘綫同將軍澳互相轉車.
喺車站頂部,有一條預留通道,原本係用嚟畀市民來往鯉魚門廣場同喺B出口外面嘅商場,及後計劃改做購物街.但由於該商場未有發展,預留空間一直未有使用.
車站樓層改
車站大堂改
車站商店及自助服務改
車站月台改
油塘站月台設有4個月台,位於U1層同U2層,所有月台都裝咗月台幕門.其中U1層係1號月台(觀塘綫往調景嶺方向)同4號月台(將軍澳綫往北角方向),並位於同一島式月台,方便由九龍過香港島嘅乘客,直接由觀塘綫月台行去將軍澳綫月台,轉往北角嘅列車,再經東區海底隧道過香港島.
U2層係2號月台(觀塘綫往黃埔方向)同3號月台(將軍澳綫往寶琳/康城方向),同樣位於同一島式月台,方便由香港島過九龍嘅乘客,直接由將軍澳綫月台行去觀塘綫月台,轉往黃埔方向嘅列車.
出入口改
縱使油塘站有唔少出入閘嘅人流,但大部分都集中用A1同A2出口,相反B1同B2出口則極少人流.因此地鐵公司曾經將B1出口暫停使用,並喺B2出口加上自動門,減少車站大堂冷氣流失[2].
- A1 - 油塘邨
- A2 - 高輝道
- B1 - 油麗邨
- B2 - 茶果嶺道
鄰接車站改
接駁交通改
由於油塘站位於茶果嶺道附近嘅山邊,車站喺設計嗰時並冇設立公共運輸交匯處.因此喺啟用嗰時,唔少接駁巴士同小巴路線只能延伸至油塘站附近嘅鯉魚門道做中途站,乘客需利用A1出口嘅扶手電梯同油塘邨往返車站大堂同埋接駁工具嘅車站.
而大部份接駁巴士同小巴路線多數係連接藍田嘅廣田邨,茶果嶺一帶,部份住喺藍田東北嘅居民轉接駁工具往返油塘站,可直接去港島或九龍一帶,唔使搭多一程觀塘綫列車往返藍田站.
- 九巴:
- 14 - 鯉魚門邨 ↔ 中港碼頭
- 14B - 藍田(廣田邨) ↔ 牛頭角
- 14D - 油塘 ↔ 彩虹(淨係喺上課日提供服務)
- 14H - 油塘 ↺ 順利
- 14S - 油塘 ↔ 將軍澳華人永遠墳場(淨係喺清明節或重陽節提供服務)
- 14X - 鯉魚門(崇德圍) ↺ 尖沙咀
- 33 - 油塘 ↔ 荃灣西站 (淨係喺平日提供全日服務)
- 62X - 屯門市中心 ↔ 油塘 (淨係喺每日繁忙時間服務)
- 214 - 油塘 ↔ 長沙灣(甘泉街)
- 215P - 藍田(廣田邨)→ 九龍站(淨係喺平日早上繁忙時間服務)
- 216M - 藍田站 ↺ 油塘站
- 259D - 龍門居 ↔ 油塘
- X42C - 長亨 ↔ 油塘 (淨係喺平日提供全日服務)
- 過海隧道巴士:
- 城巴:
- 九龍專線小巴:
- 23C - 油塘站 ↔ 匯景花園
- 24 - 三家村碼頭 ↺ 藍田啟田邨
- 24M - 三家村碼頭 ↺ 油塘站
- 63M - 藍田(廣田邨) ↺ 油塘站(只限繁忙時間服務)
- 新界專線小巴:
- 108M - 維景灣畔 ↺ 藍田站
利用狀況改
油塘站係觀塘綫同將軍澳綫嘅重要轉車站.因此每日繁忙時間都有好多乘客喺呢度轉車,往返香港島同九龍東一帶.所有利用東區海底隧道往返觀塘綫同港島綫嘅乘客,除咗要喺原有嘅鰂魚涌站或北角站轉車之外,要經將軍澳綫喺呢個站轉多一程車.因此大部份用呢個站嘅人流係轉車客,往返港島同九龍東一帶.所以,本站係香港九龍觀塘區較繁忙嘅港鐵站之一.另外,車站周邊有多個大型屋邨,學校,鯉魚門廣場及油塘中心,所以用本站出入嘅人流都係居住喺附近屋苑同屋邨嘅居民,中小學學生或者喺附近辦公室返工嘅市民.所以,本站平日都有平穩嘅出入閘人流.
而每逢清明節同重陽節,九巴特別路線14S服務期間,都會出現大批拜山人士由本站去聖安當女書院對開嘅巴士站搭該線上去將軍澳華人永遠墳場.到時警方可能會喺本站A出口實施人流管制,以分流大批拜山人士.雖然喺以上兩個節日嘅正日,14S會暫停服務,但仍然會有大量出入閘人流,而油塘站缺點就係令無數市民搭觀塘線來往港島區需要轉多一次車,所以唔少人改用巴士來往港島.
車站歷史改
早期系統改
早喺1970年地鐵擬建嘅「早期系統」中,曾經建議喺而家油塘邨一帶設「馬游塘站」,係油塘站前身,但最後因為早期系統規模縮減,設站計劃被暫時擱置.直到2000年代發展將軍澳綫,油塘地區先有地鐵站.
將軍澳綫改
油塘站喺2002年8月4號啟用.呢個站啟用後,觀塘綫所有列車唔再直接經東區海底隧道過海.觀塘綫同將軍澳綫嘅上行綫總站由香港島嘅北角站臨時改做呢個站,為期2個星期,以方便乘客熟習新轉車安排.同時間,北角站同鰂魚涌站亦暫時改屬將軍澳綫嘅短線,列車離開鰂魚涌站同埋東區海底隧道路段之後,唔再前往藍田站,改行一段新起嘅路段前往呢個站.此外,連接東區海底隧道至藍田站嘅路段改做後備行車隧道.
8月18日,地鐵將軍澳綫一期通車,觀塘綫嘅上行綫總站正式改做新界西貢區嘅調景嶺站,而將軍澳綫亦正式改以位於將軍澳嘅寶琳站做上行綫總站,本站成為觀塘綫同將軍澳綫嘅中途站.
鰂魚涌站同北角站嘅路段改動之後亦成為將軍澳綫同港島綫嘅轉綫站.搭觀塘綫嘅乘客前往香港島要喺呢個站轉將軍澳綫列車,經東區海底隧道過海,再到鰂魚涌站或北角站轉港島綫.
將軍澳綫新行車模式改
為配合康城站喺2009年7月26號啟用,將軍澳綫喺7月19號開始實施新行車模式.繁忙時間(平日上下晝,星期六上晝)列車以四班做一組,每隔2分30秒一班,頭三班列車將來往寶琳站,第四班就來往康城站.四班列車聯合服務將軍澳站至北角站一段路線,實際上係加密咗班次,但係去寶琳站同坑口站嘅列車就減少,等車時間亦會長咗.
上一站‧下一站改
列車班次改
註改
- ↑ 非繁忙時間要喺調景嶺或者將軍澳轉穿梭列車去康城站
- ↑ 地鐵公司 - 油塘站B1出口暫停使用通告


text:
Comments are closed.
Day 29 + 30 | 我人生必需做的 100件事
— 養6隻寵物小精靈到100 LV (完結篇 + Bonus)
好似之前果篇講過,係 Gameboy 玩Pokemon要養 6 隻精靈到 100 Level 係我人生必做100件事之一.
係我做呢件事之前突然之間Pokemon Go就正式係香港面世,當時我問我自己,為咗夢想去到幾盡?
係咪應該依家退休去捉精靈呢?
諗咗一諗,開左個E-banking黎睇…
一直以來,家人都係我嘅Priority,努力讀書同埋工作,其實都係希望比一個交代佢哋,但係突然之間回顧返過去24年,佢哋無私地為我付出,作為兒子嘅我又為佢哋付出左啲咩呢?
所以今次想藉住呢個100個人生必須做嘅挑戰,同家人講一聲多謝,比一個開心嘅驚喜佢哋,作為對佢哋嘅感謝.
而最近我媽咪同親戚就去咗日本慶祝生日…
電影 Me Before You :
一個好評如潮,小三嘅故事
嚴重劇透,未睇戲嘅千祈唔好讀落去.
呢套戲係講一個英俊嘅年輕人因為交通意外而下半身癱瘓,機緣巧合遇到一個漂亮可愛嘅女護士,日久生情下愛上左大家嘅浪漫愛情故事.
然後當然好評如潮啦 (評語 Copy from HKMovie):
– 近期佳作推介!故事好有意義,有淚亦有笑.
– 太好看了,男女主角用不同演繹方法去表達愛.成套戲超多搞笑位,唔會得個喊,感動位又有.不過我覺得男主角都係要死好慘,有啲失望,以為會絕境求生.
當我睇緊呢套戲嘅時候,其實都覺得好感動睇到眼濕濕,亦覺得好好笑,整體來講都算係一套好好睇嘅片.
但當我諗深一層嘅時候……
相信好多人都想去旅行,對上一次去又係幾時呢? 又有冇試過冇乜計劃咁,即興去旅行?
因為驚貴?覺得無錢?
其實我覺得都唔係,只係我哋有一個惰性,習慣跟隨傳統華人社會嘅準則生活,覺得而家應該要努力搵錢,等到之後賺到多啲錢先至去啦.
但諗深一層,點解要拖呢?
事實上,而家香港今時今日嘅環境,就算你好努力工作,活到60歲嘅時候,其實好可能都只會係啱啱供完間500尺嘅樓,但已經再冇精力周圍去玩,環遊世界.
好多時候,我哋其實並唔係要成為「億萬富翁」,無人想要一大堆紙幣印着匯豐銀行隻獅子同大樓.
咁究竟我地想要啲咩…
呢一件事,其實自我四月初想做今次30日挑戰開始,我每食一間餐廳都會留意一下佢哋嘅食物,服務質素,有冇邊間我係打從心底想留低啲貼士作為多謝佢哋嘅小小心意,同埋當係對佢哋嘅小小支持同奬勵.
上個禮拜,去到呢間餐廳,由一開始…


text:
(香港小姐2019)首輪面試5個高質候選靚女IG大起底 蔡嘉欣做過ViuTV主持 國際小姐湯洛晴勁有料!
撰文:AuntieSam|圖片:東星,Instagram,Facebook,節目截圖
香港小姐2019首輪面試5個高質候選靚女IG大起底
|2018國際小姐香港代表 Carmaney 湯洛晴
今年25歲嘅Carmaney原名為湯洛晴,曾經改過藝名叫黃嘉雯,同湯洛雯只係差一個字!呢位「小靚湯」2013年開始做model,拍過唔少廣告,仲代表過香港去東京參加2018國際小姐,如果入圍相信有望成為大熱!
|靚女Youtuber Kayan.C 蔡嘉欣
如果有睇開YouTube,對Kayan C蔡嘉欣相信唔會陌生!理大紡織及製衣系畢業,現時年僅25歲,就已經係時裝店兼美甲店老闆.未踏入電視圈之前,本身就已經係一個頗有名氣嘅KOL,多數分享一啲遊記同旅遊資訊,IG,YouTube都分別有超過10萬followers.
2017年,佢就去咗ViuTV做清談節目《Trip精》嘅主持,之後亦有參與拍攝旅遊節目《返鄉下》,今次就過檔大台參選港姐.平時喺IG,可以見到佢好多去世界各地旅行嘅靚相,而名花有主嘅佢,仲不時會放下閃添!
|三地混血兒 Mercedes Pair 彭美詩
外表鬼鬼地嘅Mercedes Pair,其實係菲律賓,台灣同德國混血兒,喺香港土生土長,講得一口流利廣東話.佢任職模特兒,曾經多次去外地參加選美,年頭仲獲得過Miss World Noble Queen International 2018(2018 世界華貴小姐 )冠軍,成為首位喺國際性選美賽事奪冠嘅香港人.
相信Mercedes視選美為集郵,而今年港姐就係佢嘅目標.都啱嘅,世界各地嘅選美比賽參加得多,本土嘅名銜就一個都冇,咁又點得呢?不過佢自己就曾經講過,畀好多香港人笑佢又肥又黑,搞到曾經一度失去自信.睇返佢IG啲相,其實都好索下!唔知又入唔入到港姐嘅評審眼中呢?
|42公斤翻版昆凌 Blossom陳熙蕊
九頭身美少女之後,最後要介紹嘅係只有42公斤,被傳媒封為「翻版昆凌」Blossom.睇落的的骰骰但原來都有163cm高,有一張一見難忘嘅V煞面,連講嘢個tone都好girlish,感覺非常gfable!咁當然咁嘅女仔有男朋友都好正常,一開佢IG就見到同男友嘅嘴嘴相,似乎兩個人都非常sweet下!
Blossom之前都有參選過2017年澳洲華裔小姐(布里斯班賽區),可惜就冇得獎.而平時鍾意唱歌嘅佢,更參選過《中國好聲音》2019澳大利亞海選(布里斯班區選拔賽),最後獲得賽區第4名同最具潛質獎.至於佢歌喉係咪真係咁好呢?其實佢喺IG都有post過《有一種悲傷》嘅錄音,大家可以自己去聽下……


text:
話說小妹都量咗一排地(裸辭咗),開始有少少淆底,不斷支出但無收入其實係一件好得人驚嘅事,就算我哩埋喺屋企做宅女,唔買嘢唔食好西,都仲要睇中醫同物理治療,唔係都唔知幾時先可以搵返嘢做.我知長命功夫長命做,但係睇住男友呀Mike日日做到夜深我就大食懶咁喺屋企度hea真係好過意唔去,跟住咁啱就有人問我會唔會做全職作家/KOL.
「快啲同我出去拎炒飯!唔係一陣畀人拎晒!」姑婆說.「唔使㗎,我哋畫紙仔,想食咩就叫咩啦.」我說,你知啦放題係行責任制㗎嘛,邊個拎邊個要食晒.「叫你幫下手都推嚟推去!無鬼用!淨係坐喺度等食!」姑婆說.
我有個好朋友叫Crystal,佢一向好善解人意,份人細心又識照顧人,入得廚房出得廳堂,唔會夜蒲係個乖乖女,我以前成日都講笑話邊個娶咗佢就發達,可惜自從佢拍咗拖之後就染上咗公主病,180度轉變,要個個就晒佢,小小事就發脾氣,搞到大家都敬而遠之.舉個簡單例子就係佢永遠都唔肯諗食咩,話就話無所謂,但係你話食燒肉佢就話熱氣,食齋又話太清淡,食中菜又嫌遠
姣腦細但對同事黑面嘅Bibi終於畀人炒咗,於是最近又嚟咗另一個90後Vivi,佢個人好cheerful,成日笑,問題係佢會無啦啦對住你「嘻嘻」咁笑,有時真係唔知畀咩反應佢好.雖然佢已經做咗幾年嘢,但係唔知點解所有新人唔應該犯嘅錯都犯晒,例如第一日就問同事咩職銜,做咗幾耐,住邊度,查家宅咁款,好多同事都唔應佢,作為一個新入職嘅人,無人理真係好慘,所以我唯有理下佢,反正我都就走,同佢吹下水都無妨嘅.
喺香港打工,要遇到好腦細真係好難,男腦細同女腦細,暫時我覺得男嘅比較好(他雖然都有遇過衰),唔知關唔關異性相吸事,男腦細對女下屬嘅要求真係無咁高,唔會雞蛋裡挑骨頭,做錯事都好,鬧兩句就算,唔會咁記仇(對男下屬就句句粗口),亦唔會因為你嘅衣著,用咩手袋,香水而針對你,身為女人,係好明白女人真係好容易得罪,所以對女腦細講嘢要特別小心.
「人哋平幾百蚊畀你啫,使咪即刻講嘢勁高音呀.」我哋行出電話舖後男友Mike不屑地說.
呀May可以話係我做咗幾年嘢入面見過最賤嘅同事,平日明明好得閒,去廁所都去半個鐘,周圍搵人吹水,但係腦細一行過/同事有嘢問佢就會大大聲話自己好忙,西聲西面叫你唔好嘈住佢,或者乜都話唔識唔知,但係佢就成日搵人幫手,拆紙箱啦(話手痛),搬嘢啦(話腰痛),搵嘢啦,有幾次佢都問我N年前某個event嘅相我file喺邊,我話下,我嗰陣未入職喎,佢話你平時搵開嘢可能見過呢,我梗係唔L理佢啦,但係每次最後腦細都會開聲叫我幫佢搵,Fine,鬼叫我無佢咁識擦鞋咩.
上網睇話公立醫院通常係清醒照(除非係小朋友),有機會作嘔,亦都易嗆到,好辛苦,而且唔知要排幾耐,好彩屋企人有幫我買保險,所以去咗私家醫院.私院環境當然好好多,服務都係,有個小插曲係姑娘幫我插咗針,有個大陸阿嬸著住便服,拎住個手機過嚟睇我,講嘢有少少唔正,佢話佢就係一陣幫我嘅麻醉科醫生,真係令我驚上加驚,好彩最後都好順利,抽咗啲組織去化驗同埋切咗啲瘜肉,不過埋單差唔多成兩萬,如果無買保險我真係會即時暈低.
直至佢最近自己一個同埋狗仔搬咗出嚟住,仲邀請咗我上佢屋企玩,我就對佢完全改觀.其實我一入屋已經聞到一浸臭味,唔係普通嘅狗味,係尿味,原來佢隻狗瀨咗尿,但係佢完全無諗住抹,因為佢喺床度打緊LOL爆緊粗鬧人.雖然大家都係女人,但係佢竟然淨係著件超低胸吊帶小背心同喱士底底嚟招呼我,老老實實我都有少少尷尬.
仲記得曖昧期嘅時候,阿Mike會帶我周圍去食好西,法國餐廳,日本居酒屋,地道大排檔,次次新款,拍咗拖之後佢就話食咩都無所謂,你諗啦你熟啲,一齊咁耐有幾多次係佢搵餐廳同我去試?一隻手數得晒.我唔係期望次次都係佢搵,但係十次有一次都唔會好過份掛?我唔係無投訴過,但佢話唔識點搵邊度有好嘢食,你係咪玩嘢呀大佬,你唔好同我講你唔知咩叫Openrice,飲食男女,Tripadvisor,問朋友/同事!
打工仔轉工係好閒嘅事,基本上個個人都轉過四,五份工以上,每次決定辭職我都諗得好清楚,而且堅決唔食回頭草,除非公司真係加好多好多好多錢畀我(暫時未試過),無計啦有時人總會為錢而低頭,講真,打工都係為錢啫,唔通同你談情咩.總括嚟講,其實辭職來來去去都係得以下幾個原因.
「你就好啦,有個阿哥.」我說.「一啲都唔好囉,佢成日都恰我㗎,點我夜晚落去買宵夜,又要我做晒啲家務,我就寧願好似你咁喇,無人同你爭,阿爸阿媽淨係錫晒你.」朋友阿花說.
最近公司請咗個女sales,基本上佢係一人之下,萬人之上,直屬腦細們,聽講佢好猛料,做過好多大公司,業積好好,即係好跑到數.外表細細粒粒,笑得幾甜,講嘢高八度,好嬌嗲,女腦細話男人最受呢套,迷迷下就好易落搭傾得成生意,女老屎忽話淨係佢同人打招呼同自我介紹都已經睇得出佢好老練.
「位置?我今朝都要過去,車埋你.」Rex說. 「岩岩搭完地鐵去旺角,喺新之城附近搵緊架巴士.」我說. 「咁你企定定喺新之城等我,好快過嚟.」Rex說.
好耐無去姊妹屋企,最深刻當然係以前失戀去佢度過夜,嗰陣真係喊到眼都腫埋,慘慘豬.幾年後,我再上去已經係講緊大家拍拖嘅幸福事.成日都畀人話我放閃,但其實幸福真係得來不易.仆街,係人都遇過,包括我.成日都聽到一句好老土嘅說話——「戲如人生」,但有時現實總比戲劇更誇張,我仲記得嗰日我去完Poly面試,就即刻打畀當時嘅男友X先生,諗住同佢講頭先面試嘅事,點知無人聽,唔緊要啦咁我打畀好姊妹講下先!


text:
燙畫究竟好唔好?
一直以黎客人係我地到訂衫既時候都對燙畫依個方法有啲疑問,例如係會唔會好易甩,燙畫出到黎個手感係點樣,同埋應該點樣保養燙畫既圖案會好啲,依家就等我地同大家續一解答.
會唔會好易甩?
最常見既問題就係燙畫會唔會好易洗幾次就甩出黎架? 小編就係到話比人家知,其實燙畫係衫上面係唔係洗兩三次就即刻甩出黎既,除非客自己不斷刮個圖案,令到佢己經有一部份離開左件衫既表面,咁樣既情況之下圖案就會比較易洗甩.
除此之外,由於燙畫係將圖案用熱力燙落件到到,所以圖案同衫既接觸面愈大,圖案會燙得愈穏固,相反,如果衫係衫上面既圖案愈細,例如只係幾個好細既英文字母,就會相對容易洗甩.
點解仲要用燙畫?
近年燙畫既技術同材料既質素都有好大既進步.以往既燙畫材料比較硬身,如果客人需要印比較大既圖案,製成品會相對硬同埋唔透氣,著左衫上身隨時會覺得著左塊護心鏡係身上面咁.隨住科技既進步,燙畫既材料同埋技術都有好大既改進,例如我地公司最近期入既高清燙畫,即使燙一個範圍比較大既圖案都唔會太硬,而且切割圖案既精細度都比以住既高.如果對精細度好有追求既客戶仲可以用柯式燙畫,即使相對細既設計圖案都可以完美咁還完成實物.
燙畫可以做到咩效果?
一般既客戶都會用燙畫黎印刷啲顏色相對豐富既圖案,其實燙畫可以做到更多唔同既效果,例如反光,夜光,或者係鐳射都可以做到,最近我地仲有新推出新既虹光膜,喜歡整獨特效果既客人一定唔可以錯過.
延伸閱讀: 一秒決定印刷技術


text:
Financial analysis 係 Accounting 好似最簡單嘅一課,好多同學以為淨係背熟啲formula就可以輕鬆應付一課. 但好多時同學仔都未能了解到當中嘅細節位,從而係BAFS 失分.而Accounting ratio 都可以同其他嘅課題一齊考,例如incomplete record, Correction of errors,千祈唔好低估呢一個嘅重要性!
Accounting principles 係 Accounting 之中最講求理解嘅一課,當中牽涉好多conceptual嘅概念.好多同學仔都係靠死背past paper 嘅答案去理解accounting principles,但呢一個方法並唔能夠處理千變萬化嘅題目.
我會用專業嘅會計知識帶領同學仔深入認識每一個Accounting principles,點樣變化嘅問題都可以迎刃而解.想考好啲 BAFS,就要由明白佢背後嘅概念開始.
想讀好 BAFS Accounting,要先清楚會計原理同打穩基礎 ! 一連 9 期,每期 4 堂嘅常規課程,深度傳授你 BAFS Accounting 概念同實戰技巧,「由淺入深」掌握整個 DSE 考核部分,助你盡早達到 F.6 應試級水平.


text:
文武二帝廟
歷史改
大埔文武廟喺光緒十七年(1891年)起,光緒十八年(1892年)起好.文武廟係由當時嘅七約鄉民夾錢起,成為七約鄉公所嘅辦事處,用嚟做太和市(現稱大埔墟)嘅行政審裁,宗教信仰同經濟文化嘅集中地.廟嘅上面設有一塊寫住「正大光明」嘅牌匾,重設有一個公秤,因為以前嘅文武廟除咗係辦事處之外,有時重會用嚟處理村民間嘅糾紛,係太和市買賣公正嘅審裁中心.而公秤就有公平交易嘅意思.1954年新鄉公所起好之後,間廟就改為奉祀文昌帝同關武帝,成為咗一間宗教信仰嘅中心.
文武廟裏面供奉嘅神像原本係木牌,1984年5月11號香港政府將文武廟評為法定歷史建築,受到古物及古蹟條例嘅保護,係新界第一座受到保護嘅建築物.由於文武廟年代太過久遠,所以殘破不堪,七約鄉歷屆嘅委員都希望古廟可以重修,咁啱政府當局發展大埔,政府就喺1985年撥款同七約合資七十幾萬將古廟重修,工程將廟裏面嘅屋頂拆咗,更換咗腐爛嘅木樑桁,鞏固牆壁上面嘅青磚同封實咗牆上面嘅附加窗門,廟裏面手工精細嘅雕花木刻同灰膠都用傳統方式重新髹油同修補,更安放咗文武二帝聖像畀後人禮拜,修葺後嘅文武廟不單止煥然一新,重使到佢傳統中國式建築物嘅形象更加突出.


text:
摔角
摔角,中國大陸叫摔跤,係古希臘發展出嚟嘅一種運動項目,根據希臘神話嘅傳說記載,摔角係由英雄德修斯(Theseus)所創.
摔角可以分為古典式;又稱為希臘羅馬式(Greco-Roman wrestling),同埋自由式(freestyle wrestling)兩種.
乜嘢係摔角?改
狗仔或者貓仔有啲好似打交咁樣嘅嬉戲,但係呢種咁樣嘅嬉戲,雙方都唔會傷害對方,而呢一種咁樣形式嘅打交,其實已經係一種動物版本嘅摔角.
而人類嘅摔角最初係由祭神儀式開始,因為係格鬥技關係,總畀人覺得係啲打打殺殺嘅嘢,但係喺人類歷史入面,摔角從來未曾試過作為廝殺用途.
簡史改
喺無乜娛樂嘅古代社會,人類一直用呢種角力運動嚟嬉戲,玩玩吓越玩越刁鑽,結果就不斷諗出各種技術同玩法,摔角就係咁誕生.所以,摔角原本就係一種唔會傷害對方身體嘅角力格鬥遊戲,而唔係以殺死或傷害對方為目的嘅戰爭式格鬥.喺古代嘅奧林匹克運動會入面,摔角一早就係正式嘅項目.喺希臘設有稱為"競技場"嘅年青人修練場,喺嗰度進行摔角同社會教育,因為咁樣,所以摔角對古希臘人嚟講,亦係一種教育手段.
人類赤裸身體,互相競賽「心」,「身」同「技術」 嘅簡單運動-摔角,喺人類文化發展中一直扮演住重要一環,唔理喺乜嘢時代,摔角手都零捨受人尊敬,咁除咗因為摔角手曾經係宗教儀式一部份,同時亦因為摔角手係集「心」,「體」,「技術」三者合一嘅卓越強者,摔角手所呈現畀世人嘅係一種具人性魅力嘅人物.
一般運動形式入面,會有包括殘留狩獵形態嘅運動好似足球,欖球,或者係具有宗教儀式嘅運動好似體操,跳水咁,又有比試人類體能嘅運動好似田徑.而摔角就可歸屬晒所有運動形式嘅領域,同其他運動都無嘅獨特文化性,總之,自古摔角就被認為係增長人類魅力嘅身體活動同文化.呢啲都係點解佢即使係古老運動,但今日仍然可以普及,而且發展到全世界嘅原因.
類型改
摔角通常都係指奧林匹克項目入面嘅業餘摔角(Amateur Wrestling),分為古典式;又稱為希臘羅馬式(Greco-Roman wrestling),同埋自由式(freestyle wrestling)兩種.亦有純表演用嘅職業摔角,不過職業摔角同業餘摔角其實係兩樣好唔同嘅嘢嚟.
喺摔角裡面絕對唔會有拳打腳踢嘅招式,因為摔角本來就唔係一種需要傷害對手嘅格鬥,但職業摔角由於係用嚟表演,為咗增加感官剌激,所以先加入拳打腳踢嘅招式.
除咗呢幾種摔角之外,亦有喺蒙古發展出嚟嘅蒙古摔跤,蒙古摔跤又有佢一套獨特嘅技巧同規矩.
摔角入面有好多好實用嘅格鬥技巧,尤其用喺制服對手方面嘅技巧,所以喺混合格鬥界亦有好多擅長摔角嘅格鬥家,其中以一啲關節技(Submission)最多人用,另外摔角入面嘅一啲防衛技巧亦好適合用喺混合格鬥入面,所以摔角係武術界其實好受到重視.
規則改
業餘摔角嘅規則比職業摔角復雜得多,用唔同嘅招式有唔同嘅攞分方法,男子摔角同女子摔角嘅規則又有分別,基本上摔角嘅目的係為咗制壓對手,意思就係制服同壓止對方嘅活動,而喺比賽上會以限時入面最先令對手兩個博頭掂地為之贏,如果喺限時入面壓制唔到對手,就會用分數定勝負,至於計分方法就會根據唔同類型嘅摔角而有唔同.


text:
呢個世界總會有誰
早幾日收到一張紙訂單,客人個名好眼熟:同我第一份工(真係非常多年前⋯⋯)一個供應商個名一樣.因為一個串法係幾特別的,所以記得.但都係諗名有相似而已.
後來收到呢個客人慨email,原來真係渠!我叫佢做簡小姐👩🏻.
其實喺工作上遇到慨慨supplier有好多,但呢個真係好記得:因為我及其他同事都覺得佢唔係人,而真係跌咗落嚟慨天使💫,唔屬於地面的.佢係好人到,連辦公室裡面的意思是爆慨同事都會放渠一條生路.
離職之後都偶然有聯絡,但漸漸都係失聯.
有一段日子,我同老公會向花店訂幾個花籃💐,失驚無神咁送去比啲最近唔開心,又或者好耐無聯絡慨朋友.簡小姐都喺我名單之內.因為渠好特別,所以我好想渠開心,同埋雖然無聯絡,但心血來潮,覺得要送比渠.
渠收到之後話比我知,原來渠嗰排無論身體定係屋企,都遇上問題,所以佢好開心收到花.
無記錯應該系十幾年前慨事了,我已經唔記得.點知渠記到而家!
渠信入面渠提起我以前同渠講慨嘢,送花慨事,以及渠慨近況.雖然渠身體仍然有啲問題,但天使慨性格系唔會因為發膚慨傷害受損而改變慨!一邊睇住渠慨信,一邊回憶起啱啱出嚟做嘢慨自己,真係算好幸運,至少遇到好多好人,包括簡小姐.
渠訂咗一條平安慨手鍊比自己,我加碼送多個銀牌比渠,刻咗我希望渠擁有慨祝福.
原來「呢個世界總會有人想起你」,呢句話系真的.
又,我呢排有啲懷疑自己,有啲想法係咪太天真.簡小姐慨再次出現,似系話比我知,有人系默默支持緊你,渠哋未必會出聲,但渠哋真係世界度.而世界就係要加多幾個茶匙慨天真,一個天真慨行為,可以帶比人十幾年慨美好回憶.
發表評論
評論將在展會前獲得批准.
此外,在 Green Rivor的博客
人不可以貌相
由伯伯個門口去到我門口,唔洗十步.喺呢十步裡,我深切地領悟到一個宇宙真締:
書不可以睇封面,
人不可以貌相!
伯伯慨故事,inspire我去做一個人間物語慨吊鉤.唔係名人故事先至好睇,隔離阿叔慨故事分分鐘勁到令人驚嘆片.
我好鍾意寫人慨故事,太精彩了!尤其係呢啲人不可以貌相慨情節,簡直系一盆新鮮曲奇🍪🍪🍪!可口回味!
#人不可以貌相
第二次表白-投稿
喺今年慨情人節,向同你拍咗拖/結咗婚已有一段日子慨女朋友/太太再次表白,除咗有機會得到渠慨眼淚,更可以得到Green Rivor 慨折扣券甚至鑽石首飾 !截止日期:2021年2月11日


text:
23 AUGUST 2015(SUN)
原本今日打算一行八人齊齊去海洋公園玩夏水禮,點知勁塞車之餘停車場又冇晒位,最後唯有一改行程,去石澳玩水啦!
不過,依隻懶玩豬狂歡程度有增冇減,佢都不知幾興奮呀~
今日可能係勁好天氣,所以就算係石澳都係勁多人,好唔容易先搵到個基地位置.
先嚟身玩下沙先~
玩左一陣就已經急不及待要去玩水,拎住兩個桶仔加埋心口個勇字就走出去玩,仲越行越出,真係俾佢嚇C呀~
今日真係好在嘉汶表妹同細路在場,有佢地著埋泳衣陪住小小豬玩,先可以咁開心,依隻豬仔成日捉住表姨玩跳浪,真係都唔知點解佢可以咁大膽呀~
哈哈哈...其實我今日都用左山狗(即係防水嗰啲攝錄機),我睇返啲片段都覺得佢地玩得係勁開心.不過,佢地唔太方便出鏡,所以留俾我自已珍藏啦!
來來回回玩下沙又玩下水,依隻豬真係可以話玩到忘我,唔捨得走呀~
依隻醒目豬最後出動公公力量,係佢好努力游說下,終於都可以玩多十五分鐘先走呀~
雖然我地只係玩左兩個幾鐘,不過依段時間又真係玩得好開心,因為最開心莫過於一家人開開心心咁去玩.
小小豬真係一個好幸福嘅小朋友,基本上今日所有人都係陪佢嚟玩,姨姨就買沙灘蓆俾佢坐,表姨怕佢晒就借太陽傘俾佢用,舅父直頭衫都未換就同佢落水玩,所有屋企人都對佢萬千寵愛,真係要叫小小豬好好好珍惜依一份愛呀!


text:
將軍澳站
將軍澳站(粵拼:zoeng1 gwan1 ngou3 zaam6;英文:Tseung Kwan O Station)係港鐵將軍澳綫嘅一個地底車站,位於新界西貢區將軍澳市中心一帶,喺2002年8月18號正式啟用.
車站結構改
車站樓層改
車站大堂改
車站商店及自助服務改
車站出口改
- A1 - 公共運輸交匯處
- A2 - 將軍澳廣場
- B1 - 將軍澳中心
- B2 - 將軍澳中心
- C - PopCorn商場
鄰接車站改
接駁交通改
- 九龍巴士:
- 新世界第一巴士:
- 城巴:
- 過海隧道巴士:
- 專線小巴:
利用狀況改
由於將軍澳站南部用地起嘅樓宇較少,加上鄰近該站嘅大型屋苑喺車站落成後至開始起,使用該站嘅乘客主要係住喺將軍澳站以北嘅居民,以及前往車站附近學校返學嘅師生.繁忙時間尚德邨通往將軍澳站A1出口嘅唐俊街都人頭湧湧.直至附近嘅大型商場君薈坊同埋將軍澳廣場啟用後,通往尚德邨嘅一段唐俊街行人路加設上蓋同埋城巴開辦去將軍澳電視廣播城嘅穿梭巴士之後,人流先顯著上升.
車站歷史改
將軍澳綫新行車模式改
為配合康城站喺2009年7月26號啟用,將軍澳綫喺7月19號開始實施新行車模式.繁忙時間(平日上下晝,星期六上晝)列車以四班做一組,每隔2分30秒一班,頭三班列車將來往寶琳站,第四班就來往康城站.四班列車聯合服務呢個站至北角站一段路線,實際上係加密咗班次,但係去寶琳站同坑口站嘅列車就減少,等車時間亦會長咗.
而星期一至六非繁忙時段,星期日同埋公眾假期,前往康城站嘅列車,都唔會由北角站開出,改為每12分鐘由調景嶺站開出經呢個站,叫做「康城站穿梭列車」.由北角站出發去康城站嘅乘客要先搭去調景嶺站或將軍澳站,再轉穿梭列車.而嗰段時間由北角站開往寶琳站嘅班次則維持不變.為咗畀乘客熟習有關安排,港鐵已經喺2009年7月19號開始派出「康城站穿梭列車」,但呢啲列車喺康城站正式啟用前曾經唔喺將軍澳站同康城站之間載客.
上一站‧下一站改
列車班次改
註改
- ↑ 非繁忙時間會有淨係去到調景嶺嘅康城站穿梭列車喺2號月台停站


text:
感情問題,電話中表示剛和女朋友分手感覺非常之難受
個案男24歲,當初搵我係為咗感情問題,電話中表示剛和女朋友分手感覺非常之難受.
一般人看到佢都會認為佢係非常灰嘅人,沒有情緒沒有起伏,佢亦同我表示人生一直以來都灰灰白白灰灰濛濛.
直至佢遇到前女朋友,人生邊開始有啲色彩,但依家女朋友又離開咗,所以佢覺得好大打擊.
第一次會診
我幫佢主要就係清除,甚至放下佢女朋友有關嘅感情同感覺.
過程中我了解到佢好似長期以來都唔開心,唔開心到唔再識得開心.
第二次會面
佢表示對女朋友嘅感覺同埋分手時候嘅歇斯底里已經大幅怎樣減少,
表示能夠有唔開心變成能夠祝福佢嘅前女友
(其實我心中認為冇感覺係最好嘅感覺,連祝福都冇,彷彿係一個陌生人就更好,不過我唔打算左右佢嘅想法)
之後我就針對對佢一直以嚟嘅唔開心感覺去做,原來佢嘅源頭係佢個非常權威嘅父親,佢父親喺細個嘅時候,讓佢好多事情都唔能夠做,所以令佢咩都冇嘗試,認為自己好多嘢都唔能夠做或者做咗都冇成果,令佢咩都唔識,亦都冇乜朋友.
佢明白爸爸嘅制爪已經冇咗,依家佢已經長大成人呀,身邊好多機會去改變自己嘅世界,試多啲唔同嘅嘢,先有好多嘢,身邊就有人啦.
第三次會診
同人食飯嘅時候感覺好啲,想有返動力同生活.
我帶佢同潛意識嘅某部份溝通,嗰部份表示係為咗保護佢,以免失敗,令到佢冇動力,係因為樣佢唔試就唔失敗.調解後,潛意識同意支持佢,同埋讓佢能夠堅持去做想做嘅事.
回饋中文版
跟女朋友分手後非常的難受,自小孩起抑鬱嘅感覺讓我癡線甚至歇斯底里.
催眠活治療不能夠解決我所有嘅問題,佢能夠幫我接受現實同埋從好深嘅傷害嗰度走出嚟.
三次治療之後我感覺到歇斯底里停咗,同埋我感覺到Calm. Catman 幫到我感覺變得更好,謝謝.
後記:
其實喺電話度,事主表示分手後非常之難受,呢個問題係第一次見面嘅時候已經完成任務,之後兩次只不過係BONUS去處理佢一直以來存在嘅情緒問題.


text:
《做人要學識好好咁淨係愛自己》
作者:choco
對我嚟講,做人嘅最大目標,就係學識好好咁淨係愛自己.
「嘩屌你咁自私嘅?淨係愛自己?咁你又話你好愛你女朋友?仲話自己本土派?」對我嚟講,「淨係愛自己」同愛女朋友,愛香港不但冇衝突,仲可以話根本係同一樣嘢.愛嘅反面並唔係恨,愛嘅反面係漠不關心,即係對一樣嘢完全冇感情.簡單講,你對沙地阿拉伯冇任何正負面嘅感覺,亦都冇興趣特別想知多啲,咁你咪唔愛沙地阿拉伯呢個地方囉.咁點樣為之愛?當你對一樣嘢產生感情嘅時候,佢就會成為咗你「自己」嘅一部分,咁你就愛佢喇.
換言之,愛就係令你唔係得個軀殼,真正似返一個人嘅嘢.如果你乜都唔愛,你就乜都唔會關心,你就乜都唔會付出,咁你嘅世界入面一切都冇「意義」可言.當你愛一樣嘢,你會關心佢,佢嘅利害會成為你嘅利害,即係話,佢會成為你嘅一部分.你愛你嘅伴侶,咁佢開心你會因而開心,佢失落你會感到失落,佢遇到好事你會為佢高興,佢踩屎你會想同佢分擔,佢成為咗你生命嘅一部分.有前人理解呢個道理,索性叫伴侶為「另一半」,就係咁嘅意思.同一個邏輯,其實可以應用喺其他嘢身上,無論係一件事,一個信念,一個地方.好似香港咁,我愛香港,香港係我嘅一部分,我唔想香港淪陷,所以我為香港付出同犧牲,當然對唔同事物嘅愛可以有唔同嘅程度啦.所以呢,愛自己就係愛你所愛嘅事物.我愛香港,所以愛惜香港就係愛自己.我愛我女朋友,所以愛鍚{女友名}就係愛我自己.
毛主席話:世界上沒有無緣無故的愛,也沒有無緣無故的恨.咁愛係點樣嚟?我相信,愛係由兩樣嘢組成嘅.
一,回憶.點解電視劇同動畫入面,啲角色領便當gg嘅時間,往往都係一幕幕黑白嘅跑馬燈畫面,回放一生中嘅重要回憶?點解我地講香港淪喪molamola嘅時候,都會講返以往英治時代嘅風光?因為回憶,構成咗我地對一個人,一個地方嘅愛.我覺得世上冇一見鍾情,坊間嘅一見鍾情只係衝動同執念嘅產物,當然呢種一見鍾情經歷時間都可以成為真正嘅愛[1].愛係要經過時間,製造回憶去累積.
二,付出.學能神話齋:愛就係選擇.生命有限,你作出嘅選擇就係你愛嘅嘢.當你選擇嘅時候,必然會有opportunity cost,即係你嘅選擇必然導致你付出同犧牲一啲嘢,而呢個犧牲就係另一樣構成愛嘅嘢.譬如話,你為咗同女朋友一齊渡過多啲時間,決定唔去考試,犧牲咗你嘅成積,好多人話你蠢話你戇鳩,話你嘅付出同得著不符,但「犧牲就係意義」,你選擇放棄成績嘅一刻,相對地你嘅得著就必然有同等或更大嘅意義,他人冇辦法評價你嘅取捨值唔值得,因為你嘅犧牲本身就令佢值得.愛就係選擇,當你做每一個決擇嘅時候,你就愛緊一樣嘢.同樣地,當你選擇咗一樣你原先已經愛嘅嘢嘅時候,你都可以自豪咁講:你比以前更加愛嗰樣嘢.
恨,其實都係愛嘅一種.學能神話我地鍾意嘲笑中國隊,係暗戀中國,其實冇錯.試諗下,恨嘅本質,同我以上所講嘅有咩相似之處?你恨一樣嘢,你會關心佢,你嘅利害會同佢剛好相反.中國奪金你個暗嘆可惜,中國仆街你會拍手叫好.同愛一樣,你恨嘅嘢都係構成你嘅一部分.恨嘅形成,同愛一樣,都係緣於回憶同埋付出所致.之所以有咁多因愛生恨嘅事例,就係因為呢兩樣嘢咁源出一系.當愛扭曲咗,就成為恨.
咁點解要淨係愛自己?博愛啲,愛多啲嘢唔好咩?正如頭先都講過,人生有限,我地冇辦法愛哂所有嘢.有啲人好鍾意講大愛,講平等嘅愛,巴黎受恐襲,人人fb轉法國國旗,佢地就話叙利亞日日都發生啲咁嘅事,我地要關心就應該平等咁關心.但咁係冇可能,亦都係違心嘅.有人真係對敍利亞有感情,為佢地感到悲痛嘅,固然冇問題,但係刻意去講一啲唔係由心而發嘅說話,甚至迫人有同等程度嘅關心,嗰啲叫偽善[2].其實除非聖人再世,我地作為人類冇乜可能做到真正嘅大愛,夾硬嚟只會係假嘅愛,而假嘅愛,因為冇犧牲冇付出,係毫無意義嘅.
唯有淨係愛返自己[3],我地先可以做到一個知行合一嘅人.
[1]:你嘅執念導致你為此付出同犧牲,「犧牲就係意義」,咁就成為咗真正嘅愛.
[2]:當然其實我都唔信咁多人對法國有咁深厚嘅感情,有啲人真係對法國,或者和平有愛嘅,但好多都只係跟風.
[3]:自己=自己所愛嘅嘢.
#本土哲學
#愛就係選擇
#學能教
#第一次寫寫得差唔好屌得咁勁
#鳩tag人


text:
「最差」
二零一七應該係我人生入面最差嘅一年!由頭到尾其實都唔知今年做咗啲乜,只係知道每一日都有唔同嘅問題要處理!真係可以話十個煲得一個蓋去形容.本來以為年尾可以好過返少少,點知到最後仍然仲未有啲乜嘢突破!雖然每日都希望用一個正面嘅心態去看待困難同逆境,但係每日得到嘅係無數嘅批評同責備.雖然嚟到今年嘅最後一日,情況依然未有改善,只係希望新嘅一年做返自己!
「捱過」
如果你問我今年有啲乜嘢只得開心嘅話,我相信一樣都未必講到.除咗身體疲累之外,心靈亦都好疲累!不過好多謝支持我,出手幫我同信任我嘅朋友,真係可以用雪中送炭去形容!無你哋嘅話今年真係唔知可以點算!今年可以話勉強捱完,慶幸嘅係年尾啲運氣好似好返少少.其實我而家嘅要求好簡單,就係可以開開心心,健健康康咁過每一日,做自己鍾意做嘅嘢就夠!
「失去」
當然今年最痛嘅係失去咗最親嘅爺爺,至今其實仍然完全未接受到,與此同時嫲嫲身體亦都有唔少嘅問題!真係想像唔到一個人一日要食二十隻藥,重要好多嘢都唔食得.所以希望大家係新嘅一年都可以身體健康!有時雖然希望可以好正面咁面對每一日,但係有時真係好難,難到一個位真係問自己究竟為咗啲乜.不過路係自己揀嘅,無得埋怨,無得返轉頭,只係希望明天會更好!
Also published on Medium.


text:
「行為」
其實都唔係今時今日先至知道,因為睇過好多唔同內容嘅數據,而好多時大家係社交媒體上面只係睇啲唔睇啲.就好似啲內容農場咁,因為一啲標題就被吸引咗,然後就㩒咗落去.但係有時啲人連內容都未睇就已經分享咗同評論咗,亦有一啲只係一知半解就跳出來,所以斷章取義嘅情況十分之多.不過嚟個現象真係幾得意,因為某程度上解釋咗今日嘅社會行為.
「無奈」
斷章取義係指不顧全篇文章或者談話嘅內容,孤立地取其中嘅一段或一句嘅意思.指引用與原意不符.當然錯重點唔緊要,只不過啲人就會一窩蜂咁討論同分享.係一個咁嘅情況之下當然只可以講無奈,因為重點並不在於嗰一兩點.只係狹窄咁討論同批評其實有乜嘢意義?倒不如真係花啲心思同時間去了解多一啲.睇嘢係要睇全面,評論前應該要了解事實嘅全部.
「言論」
其實好多人都好得意,唔知頭唔知路就喺度討論人哋嘅嘢.不過今時今日就係咁,讚嘅就一窩蜂去讚,鬧嘅又一窩蜂去鬧.不過因為我哋係一個言論自由嘅社會,所以尊重別人嘅言論,不論好壞都照單全收.只不過有啲人就係咁,唔知人哋講乜嘅時候就已經衝咗出去批評人哋.當然每個人嘅觀點與角度都會有唔同,所以無必要爭鋒相對,事關無咁嘅必要.
Also published on Medium.


text:
「靈感IQ稱得上,十分之高超~」拿!除非你扮後生或者無童年,否則如果你係80後90後,你唔會唔知我唱緊咩嘅
!漫畫家鳥山明先生嘅大作,除咗有龍珠之外仲有深受香港人歡迎嘅IQ博士.細細聲講,其實細個阿媽唔係好畀我睇架咋,因為小雲成日玩屎
.但邊個又估到20年後嘅今日,我竟然可以嚟到日本東京同小雲一齊玩屎呢?
今日同大家介紹只係限定一個月嘅Tower Records表參道Cafe同IQ博士合作搞嘅主題cafe!喺正表參道大街,隔離仲要係KIDDY LAND等名店,大家行街行到攰都可以黎坐下喎!呢個主題cafe其實係慶祝IQ博士動畫係日本放送35週年紀念(WOW!)6月22日就無架喇~
我突登避開lunch人潮高峰,平日下晝一個人嚟食都有位唔使等.一出lift就見到一排小雲做封面嘅IQ博士漫畫喇!
店內都當然增添咗小雲同小吉嘅擺設.仲有天神村村民嘅相做背景,就連店員都打扮成小雲咁,好得意.
而且一路播住日文版嘅IQ博士歌曲,懷舊得黎好有feel~店內仲有賣特別版CD添!
今次嘅menu如下:
我就選擇咗食睇落最靚嘅小雲咖喱飯(1300yen),小吉Latte(750yen)同…大便芭菲(1100yen)做甜品.
大概等咗5分鐘到唔駛小雲咖喱飯已經出現喺我面前.原來叫野食有特典,會送埋Post Card同杯墊!
炒飯好類似蛋包飯入面個種飯嘅味道,而咖喱就比想象中辣,但係幾香幾好食.飯配埋沙律感覺唔會好heavy~不過salad醬有少少酸.帽邊嘅蛋皮都比較普通.賣相就好好喇,不過不失啦.
小吉latte店員放上檯嘅時候我真係好想大叫:KAWAII!
搞到我一路飲得勁小心唔捨得小吉個樣冇咗.而咖啡本身係有質素嘅.男友陪女友嚟唔食嘢都可以飲返杯落喎!
最後就係其實我最期待嘅…粉紅色嘅屎.呢個大便君芭菲…估唔到粉紅色嘅屎又真係幾好食喎!
粉紅色cream下面有cereal玉米脆片,一層水果包括桑莓同士多啤梨,再一層忌廉,少少海棉蛋糕同埋最後cream底下有士多啤梨醬.最得意係大便上插著支Pocky朱古力,大家可以扮小雲攞樹枝拮屎玩
講起扮小雲,店內其實有免費租借小雲嘅cap帽同眼鏡畀大家自high自拍,但係我食完先見到,大家記得影食物個陣扮埋佢啦!(當然,如果店內人流多就要自律啲影完即刻還返喇.)門口見到嘅日文版IQ博士漫畫都係可以俾客人食住睇嘅,但又係,人流多嘅話限一人睇一本.我就拎嚟做吓自拍道具算嘞~
如果係表參道行攰咗想搵撻地方tea一tea坐下食啲嘢不妨想埋嚟影下相呃吓like喎!
店內仲推出是次合作cafe嘅特別商品,鍾意小雲小吉嘅朋友千祈唔好錯過!(詳細:官方網站
)
小雲小吉毛巾 (1296yen)
小雲杯 (1296yen) 杯墊(216yen)
角色memo紙(648yen)
小雲鑰匙扣(648yen)
小雲Tote Bag(1620yen)

營業時間:11AM至10PM (Last Order 9:30PM)


text:
買咗 Grégoire Michaud 本《 Artisan Bread 麵包教室 》咁耐都未跟佢整過,因為裡面大部份嘅麵包都要用到發酵麵種去整,預備麵種都唔係咩咁大不了,最煩係佢嘅麵種係要整足幾日,仲要不停加入新粉,你都咪話唔煩呀!
早兩個星期喺圖書館度借到佢本新書《古風歐陸麵包》,今次呢本講明係 “baking at home”,所以食譜簡單好多,一般家庭都可以做得到.睇哂成本書之後,我就揀咗洛神花裸麥麵包呢個食譜,因為咁啱屋企有樽洛神花果醬嘛,難得咁特別嘅食材都會有,唔試整都真係對唔住自己啦!
材料:
高筋麵粉 150 克
裸麥粉 75 克
即用酵母 1 克
發酵麵種 50 克
海鹽 6 克
洛神花果醬 50 克
水 約 180 克
- 所有材料放入食物處理器內攪拌混合,逐少加水搓成麵糰.
- 拎出麵糰,放上已灑粉嘅枱上,繼續搓揉及摔打成光滑麵糰.
- 將麵糰滾圓,放入已灑粉嘅兜內,用保鮮紙包好,發酵 2 個鐘.
- 麵糰排氣後再次滾圓,鬆弛 15 分鐘.
- 再次排氣及滾圓,將麵糰倒轉放入已灑粉嘅發酵藤籃內,發酵 90 分鐘.
- 發酵完成後,用刀喺麵糰表面割紋,然後用水噴濕麵糰.
- 放入已預熱至 210 °C 嘅焗爐內焗約 35 分鐘.
- 其間當麵糰開始上色時再噴多一次蒸氣.
食譜出自 Grégoire Michaud 嘅 《古風歐陸麵包》.
今次個紋路做得好滿意,可惜個做形就歪歪哋,
可能因為放個麵糰落藤籃時放得唔夠正中.
唔單只無乜紫紅色睇到,就連食落口都無乜洛神花果醬味,
有少少失望!
Notes:
- 原食譜係用 65 號麵粉
- 發酵麵種可參考燕麥包中嘅老麵製做法.
你哋亦都可以喺 Facebook Fans Page 度搵我 o架,我間小店叫做 La Cucinadi Kestrel 呀,快啲 click 入去做我個 fans 啦!


text:
日前,TVB新劇《婚姻合伙人》正在熱播,雖然呢部劇拍完已經兩年幾,不過由于劇情貼地攪笑,劇中演員嘅落力演出,播出冇幾耐就大獲好評.可以睇到除咗主角高海寧,揚明之外,喺劇中飾演揚明舅姨Cat姐嘅張嘉兒演出同樣都好搶眼.
今次佢嘅角色可以講系有啲極端,對住古明華飾演嘅Demo王惡言相向,然後對住幾個外甥就好疼錫,唔少網民都紛紛大贊張嘉兒演技進步神速.
其實當時呢部劇拍攝時間系2017年嘅年頭,當時張嘉兒啱啱先生完BB四個月左右,唔單止要照顧家庭又要兼顧拍戲,真係分身乏術,不過而家睇返劇中張嘉兒嘅形象,卻完全睇唔出當時佢啱生完冇幾耐,收身成功嘅速度的確令人羨慕.
而張嘉兒喺接受訪問時就表示,其實呢個過程一啲都唔容易,佢話:“我都有睇返,我覺得自己做到都OK,但仲有好多好多進步空間,嗰陣囡囡先4個月,所以其實好難兼顧,因為我頭6個月都系全母乳,我最有印象就系都要喺公司泵奶.”
事關喺劇中張嘉兒幾乎都系以OL風亮相,好身材完美呈現,談及生完之後拍戲時身材依舊fit爆,佢就笑說:「嗰時都算系修身成功,希望今次都系,其實我系有Keep住游水,所以唔算肥到好多,都有塑形運動,肉肉都唔會太松,而且我生完三四個月就有做返運動,飲食方面都系食高營養嘅嘢.”
1983年出世嘅張嘉兒,喺9歲嗰陣就移民到加拿大溫哥華,直到2005年嘅時候,參加咗《溫哥華華裔小姐競選》兼夾贏得咗“神采飛揚獎”,喺2007年嘅時候,佢再戰《香港小姐競選》,兼夾贏得咗港姐寶座.
雖然入行到而家,張嘉兒發展一直平平,而且仲曾經因為“包包臉”而受到網民嘅抨擊,稱佢為“豬扒港姐”.
不過而家佢都遇上了寵佢如命嘅金融才俊,兼夾育有兩個可愛嘅小公主,一家四口幸福美滿.
不過張嘉兒喺拍攝完《婚姻合伙人》之後就已經冇新劇,佢就表示:「嗰套(即《婚姻合伙人》)之後冇拍過任何劇集,都會掛住拍戲嘅感覺,但系因為我好多時間唔喺香港,時間有啲難將就,但都想再拍劇嘅,不過都要睇下公司會唔會再搵我.”
唔理點樣,期待張嘉兒可以繼續畀我哋帶嚟多啲嘅精彩好作品,大家不妨一齊拭目以待!
Like MisshkNews Facebook!不出门也能知天下事~


text:
基金會行動/2021年9月聲明
因應一系列基金會行動嘅聲明
大家好,
我係維基媒體基金會法務部門屬下社群穩定同發展組嘅副主席麥姬丹妮絲.[1]呢封信係要同大家講解有關基金會近排為咗保護全球社群而採取嘅一系列行動.
我要喺開始之前講聲唔好意思——呢封信比較長,亦都有一啲位置喺比較含糊.呢封信嘅好多議題相當複雜,我會儘量簡單總結入面大家可能比較唔熟嘅嘢.喺情況許可嘅時候,我會儘量答相關嘅問題;幾個禮拜後,我哋部門亦都會搞一個公聽會,到時可以更加深入討論同呢單案相關嘅議題.具體時間同詳細訊息會喺我哋同工作人員協調好之後,儘快喺Wikimedia-L同元維基公佈.
喺基金會通過咗新嘅「保密協議」後,你哋唔少人相信係留意到咗呢排出現相應嘅改變,呢啲轉變之前就喺元維基呢度討論過,我呢度就唔再重複返我哋嗰時有提出嘅所有修訂意見[2],不過我會簡短介紹返(大綱)係,基金會基於可信嘅威脅訊息,係修訂咗本會接受個人「保密協議」嘅方法.關聯到安全風險嘅訊息係牽涉到維基系統入邊滲透情況,呢度係包括咗可接觸個人私隱訊息嘅崗位同當選個體嘅影響力.我哋唔可以公開預告呢次嘅行動,即使係我哋最為信賴嘅社群合作群組(好似執行員)都唔知道,呢點係為咗唔使擔憂可能刺激到我哋被警告過嘅風險再發生.我哋係快手拎走咗受關注嘅司法管轄區入邊啲有關工具嘅接觸權限,同時間係同受影響嘅用家一齊工作確定返呢啲潛在嘅風險,係相吻合呢啲拎走咗權限嘅群體.
喺呢度停神返我想再強調返,我哋唔係想指責因為針對不良意圖嘅政策改變而喪失咗接入權限嘅任何特定個體.滲透活動係可以透過多種方式去實施嘅.我哋喺我哋自己嘅行動度所見到(所關注嘅對象)唔單止係有部分人士係有意圖咁尋求用不當取悅所在社群嘅手段,達成喺背離開放知識目標嘅目的或就呢個目的獲得相對嘅偏向利益,仲有因為係成為咗受信賴嘅社群成員而受外部群體嘅不對等對待同傷害,導致到係處於狀態脆弱嘅人士.呢次政策嘅實施係為咗解決後一樣嘅風險,以減低可能進一步嘅(外部群體)招攬活動或(仲弊嘅)強逼換取利益活動.我哋相信唔淨系啲個人資料可能經已被強行獲取到嘅人士身處喺危險中,其中一啲受到呢次政策改變嘅強烈影響嘅人士係自己都身處同樣嘅危險中.
今日,基金會係發出咗決定第二階段(行動)去緩解返滲透問題嘅關切,呢個嘅結果喺當前兩個受影響司法管轄區中嘅一個係會有全面快速而有力度嘅行動.經過一個長期深入嘅調查係針對咗維基未認證嘅中國大陸維基人用戶組[3]部分成員嘅活躍情況,基於調查嘅結果係我哋已經禁止咗七個用家同拎走埋12個用家嘅監管權限.我哋仲同樣接觸咗一啲其他為數唔少嘅用家,就著拉票指引,在線公開私隱政策同改善呢啲用家行為表現嘅要求進行咗一系列嘅解釋.
當呢個成為咗一個正式嘅官方行動,基金會通常默認咗係有好少嘅公共對話(缺乏透明度),不過呢次嘅個案係規模同常規度講都係前所未有嘅.喺我哋為咗保護身處嗰個國家同嗰個未獲維基認證嘅群組入邊啲用家嘅安全同私隱下,可以披露嘅資料係非常有限嘅,我願意印證返呢次嘅行動係一個激進嘅舉動同埋呢個決策嘅最後決定並唔係好易得到.我哋決策時候係繁複諗過,係唔願意見到呢個決定係會唔鼓勵到同摧毀埋身處中國啲良好信念用家嘅影響力,佢哋係一路有為咗自由同開放嘅知識而艱苦咁工作著,包括當中嘅一啲仲係有參與咗呢個群組.我哋唔希望佢哋會心驚佢哋啲貢獻係唔受歡迎.我哋亦唔可以喺獲知咗確實可信有威脅佢哋安全後,選擇唔做任何嘢去保護佢哋而要佢哋暴露喺危險入邊.
喺早排嘅時候我哋係限制咗對中國大陸用家嘅個人資料嘅披露,呢個時候我哋係知道咗呢個係我哋上所描述過喺項目入邊(實際發生咗)嘅一種滲透類型.同埋我哋仲知道咗有啲用家因為呢個類型嘅活動而受到過物理意義嘅實際傷害.我哋確認咗呢點之後係別無選擇而迅速適當咁行動作為回應.
喺我多年參與著維基活動嘅時日入邊,睇著維基多媒體由一個可疑兼唔入流嘅網站,發展到一個有極高認受度同廣受世界依賴嘅來源(站點),(由呢個經歷講返頭)我認為(維基自己)既係一個成就同亦係一個挑戰.喺我2007年第一次開始編輯項目嘅時候,我早就相信維基係有著潛質成為世界上其中一個最偉大嘅成果——用你嘅手指去蒐集知識.真係所有嘅多數編輯人身上向善嗰面一個值得讚歎嘅有引領意義嘅動作.
我開始編輯後冇幾耐就意識到咗,(實際)啲爭鬥係可以幾咁恆久體系化而唔易改變,包括喺點樣呈現資訊嘅議題度同埋呢個可以點去俾利用達成特定嘅目的度.我唔係諗著話返自己嗰時係咩驚艷死人嘅先知;我估喺仲早過我當初天真咁喺現場跌跌撞撞嘅時候,就有好多人係經已意識到咗呢啲嘅風險.喺依家維基媒體項目獲得咗廣泛信賴嘅時候,同時間有(對維基項目)係有極高嘅輸賭落注係有組織嘅影響勢力(意圖)控制著佢哋分享啲資訊,我確信會係有出現同依家存在相比更大嘅風險問題.
社群嘅「佔有」係一個真實而有存在嘅威脅.咁多年來,由收錄文檔(成果)倒退成十年嘅克羅地亞文維基百科,成個(維基)活動入邊係廣泛意識到咗嗰處帶出嘅挑戰.基金會呢排就設立咗一個處理假資訊嘅團隊,雖然小組係仲未確定到自己嘅定位同仲評估咁啲問題,之不過小組係經已透過同一個外部研究者簽訂合約而展開咗對項目同挑戰嘅檢視行動,(啲檢視)仲會協助返我哋了解呢啲發生情況嘅潛在原因同解決方法[4].我哋仲喺最近組建咗一個處理人權嘅團隊,以處理返由意圖控制資訊嘅有組織影響勢力所引起嘅,係急需關注嘅跨群組針對社群人權範疇嘅威脅.今時今日我哋處理咁啲情況,向我展示咗我哋係幾咁需要有一個行動去解決啲艱難嘅課題:即係我哋係可以去點樣保持返開放俾任何地方嘅任何人參與編輯嘅情況,同時間係確保到接納咗我哋所保持承諾嘅人,係唔會俾蓄意要滅佢哋聲嘅人傷害到.
帶著對拎走監管權限嘅尊重,我哋希望喺不久將來再同跨國際嘅中文圈語文社群聯繫返,傾返下避免到佔有風險嘅選舉方法同埋確保到啲人係確實同感覺到係可以安全咁貢獻返中文圈語文百科.我哋需要確保返社群係可以主持到一個公正嘅選舉,係唔會有拉票或者欺詐嘅情況出現.我哋希望協助返構築一個公正嘅選舉方法係,係可以允許我哋及時咁恢復返查驗賬戶嘅權利.
喺呢份信件嘅最尾,我希望向一啲可能自己都感到震驚嘅群體表示返我個人深切嘅歉意.呢度嘅對象毋庸置疑係包括咗一啲心驚咁自己嘅個人資料可能洩露咗嘅人(喺呢個時間點,透過呢次行動,我哋係相信被他人識別嘅風險經已控制喺短到中期嘅程度).我同時係真誠咁向啲某啲時間陷喺呢啲威脅陰影下艱難度過嘅社群表示道歉.基金會係會繼續構建我哋自己嘅實力撐返起每一個有願望或有需要啲支援嘅社群——同時我哋仲學習咁當我哋做嘅時候可以點做得夠好.我哋尋求咁改進嘅其中一個關鍵領域,就係我哋可領會我哋人權影響力嘅能力,同埋我哋可處理呢啲挑戰嘅能力.你哋仲未擁有你哋理應獲得嘅服務.我哋唔會係一下子就修整到啲嘢,但係我哋做咁改進嘅工作,係積極,專注咁投入精力去做咁.
對返身處世界各地服務咁多個大洲讀者嘅,4,000位活躍咁(使用)中國大陸語文嘅維基人[5][6],我願意同你哋各位交流我自己嘅傷感同遺憾.我願意向你哋保證我哋會做得再好啲.你哋所做出嘅俾世界各地中文閱讀者嘅分享知識活動係有著好偉大嘅意義,同埋我哋會致力係提供返你哋喺身處一個安全,保安良好同具生產氛圍嘅環境時候所需要嘅工具,支持返你哋繼續呢啲工作邁向未來.
再強調返,我係會盡我所能解答返啲疑問,同時係有喺法務同更廣泛層面度嘅其他方面支持我答到呢啲疑問.我哋準備咁元維基度再搞一個版面傾過,嚟咁嘅幾個禮拜內我會設定好埋正式嘅可對答時段.
最誠摯嘅, 麥姬·丹妮絲 (WMF) (傾偈) 2021年9月13號 16:13 (UTC) 麥姬
Updated Office Action on User 玄客
Upon recent information provided through our ca@ channel within Trust and Safety, we have reassessed one account locked as a result of this investigation. This account belongs to user 玄客. The information and supporting evidence received and authenticated by our investigators ascertains that user 玄客 is not, as originally identified, a sock of Walter Grassroot. As a result of this, user 玄客's account has been restored to full capacity.
We appreciate everyone who is using ca@ channel to send us additional information and evidence that substantiates or refutes the recently undertaken Office Action. This is an important part of the process, and the Foundation is reviewing each email and documents provided.
We offer our unreserved apologies to user 玄客, and we request anyone with additional information to share it through ca@. WMFOffice (talk) 21:47, 16 September 2021 (UTC)
- ↑ 社群穩定同發展組
- ↑ Talk:Access to nonpublic personal data policy § Policy adjustment on behalf of Legal
- ↑ Wikimedians of Mainland China
- ↑ Croatian Wikipedia Disinformation Assessment-2021
- ↑ https://stats.wikimedia.org/#/zh.wikipedia.org
- ↑ https://stats.wikimedia.org/#/zh.wikipedia.org/reading/page-views-by-country/normal%7Cmap%7Clast-month%7C(access)~desktop*mobile-app*mobile-web%7Cmonthly


text:
泰國有位名導演,今年已經83歲,舊年啱啱死老婆到年尾就再婚,而嫁畀佢嘅係一位38歲女商人,兩人年齡相差45歲,消息一傳出,即刻成為當地頭條新聞,嚟自大富豪桑拿嘅樂樂話:「我都喜歡啲年紀比較大嘅男人!」
樂樂話:「我份人好冇計劃,所以一定要搵啲成熟型嘅男朋友,一來可以照顧我,二來可以幫我計劃未來,有朋友話同年齡相若嘅男性一樣可以,我試過好多次,佢哋唔好話照顧我,好多時連照顧自己都唔掂,所以得閒搵佢哋出嚟開心吓,咁當然冇問題!但萬一有事搵佢哋商量,有時仲會衰多二錢重,幫唔到手仲會反過來攪亂檔.記得有次我養嘅狗狗幾日唔食嘢,我問當時嘅男朋友點算?佢話餓多幾日就自然會食,但我愈睇愈唔對路,於是搵個年紀大啲嘅朋友商量,佢一聽見馬上開車嚟接咗我同狗狗去睇獸醫,後嚟發現狗狗腸胃炎,睇遲一兩日隨時有生命危險,你話以後仲點敢相信啲小朋友嘅意見!自此我就喜歡同年紀大嘅男人交往,所以我班男友年齡全都大我十幾二十歲!」
同中年男友交往會唔會有代溝呀?樂樂話:「當然唔會!我哋不知幾合得嚟,而且上咗年紀嘅人,根本就唔多會講嘢,反而喜歡聽你講嘢,我哋每次見面,只要將一日裏面發生嘅事講一次,時間已經好充實,而且撞啱心情唔好,佢哋仲會即時安慰我,只要帶我去一個地方,我就會馬上開心番晒!你咪笑得咁淫!我講嘅地方係百貨公司,我只要喺裏面血拼個零鐘,再由佢哋埋單,心裏面嘅唔開心都會一掃而空,所以我好喜歡同佢哋傾吐心事.至於你最想知嘅親熱問題,唔怕話畀你知,同成熟嘅男人曳曳,滿足感比同年輕人仲要高,因為佢哋好着重前戲,每次都撻到着晒至真刀真槍上陣,有時未出架生我都已經嚟料,出埋架生就簡直興奮到唔大叫都唔得,所以呢方面絕對100分呀!」
年齡:21歲
三圍:34-24-34
撰文:小德
攝影:阿昌


text:
林峯今午同一班應屆港姐喺中環出席六福珠寶全新「愛很美」電視廣告首播活動,仲代表贊助商頒咗個「最佳愛很美演繹佳麗」獎比10號林伊麗.
大會安排咗位小朋友同峯峯一齊上台,峯峯仲父性大發對妹妹又抱又錫,仲講到明話第時生咗個女,一定會縱佢呀,不過問佢有冇計劃同千語BB結婚生B時,佢就死口都唔肯講,仲將話題拉到去贊助商到,扯到去大西洋咁遠.
另外,成班港姐今日出場時,每人講嘢都係講得分零鐘,仲因為珠寶贊助商而圍繞「愛」嘅主題發言,10號林伊麗就憑佳麗互選得獎,佢話自己信心會大咗少少,但係仲有進步空間喎.
另外15號嘅蔡思貝上台分享時緊張到甩哂咀,佢話因為其他佳麗講得太感人,令水瓶座嘅自己太感觸喎.
林峯見到小妹妹即父性大發,又抱又錫,認真sweet﹗
司儀林盛斌今日冇扮極口重味新娘,順眼得多了.
林峯頒獎畀10號林伊麗.
林峯笑得好開心.
深情對望
小妹妹好靚女
yeah﹗
林峯同20位準港姐合照.
港姐20號陳偉琪 「自爆」係雙性戀?
20位應屆候選港姐下晝同林峯一齊出席贊助商活動,頭先都講過10號林伊麗攞到個「獎」喇.
但係最特別係20號陳偉琪嘅微博上面,自己嘅性向竟然係雙性戀.
陳偉琪回應就話自己set錯咗,之前仲連性別都set錯做男性,佢解釋話有朋友通知佢set錯性別,所以見到個粉紅色嘅option就揀,可能咁所以令大家有誤會喎.
咁就奇喇,改性別會變咗做改性向嘅咩?
準港姐20號陳偉琪性向係「雙性戀」?
20位佳麗大合照,前排半蹲嘅佳麗辛苦嘛?
佳麗們同司儀林盛斌合照.
(左起)林伊麗﹑蔡思貝及陳偉琪.
邊位佳麗露打底衫?
點解劉溫馨(右)好似越來越跌watt?


text:
犀鳥
犀鳥(Bucerotidae)係一種既珍貴外型又靚嘅大雀,嘴嘅長度佔咗身長嘅 1/3 到一半,響犀鳥嘅頭上生有一個銅盔狀嘅突起,叫做盔突,形狀就好似犀牛角咁,因而得名犀鳥.分類上同戴勝,啄木鳥有親緣關係.
分佈[編輯]
一般分布於非洲(撒哈拉沙漠以南)經東南亞去到菲律賓同索羅門群島.全世界有 57 種,當非洲有 9 種.中國的犀鳥有 4 種,大多集中生活響雲南西南部如勐臘縣,金平縣,以及廣西南部,分別係白喉犀鳥,棕頸犀鳥,冠斑犀鳥,雙角犀鳥,4 種均為中國國家二級受保護動物.
生活習性[編輯]
佢哋身型雖然大份,但可以棲息在密林深處的參天巨樹(例如熱帶雨林茂密嘅樹上面).拍翼聲好大,而且仲會不斷發出喇叭咁嘅共鳴聲.
犀鳥係實行一夫一妻制,響繁殖季節多成對活動,而在非繁殖季節則大群活動.每年夏天,成對嘅犀鳥,會選擇高大樹幹裏面嘅窿築巢產卵.產完卵之後佢哋就用雀屎室住洞口,只留低一個可以畀雀公伸嘴尖入去嘅細窿,保護雀蛋之餘,雌雀可以安心孵化犀鳥仔.而犀鳥公就負責為老婆同鳥仔不斷咁提供充足嘅食物,保證雌鳥得到足夠嘅營養,同滿足犀鳥仔生長發育嘅需要.
食啲乜[編輯]
犀鳥係雜食性動物,一啲體型較細隻嘅非洲犀鳥會以昆蟲為食,而亞洲犀鳥就以果實(特別係無花果為主).當啲樹木結果嗰時,佢哋就會聯群結隊,同其他雀,馬騮,松鼠呢啲動物一齊響樹頂上面食餐飽.
此外,犀鳥亦會捕獵各類小動物為副食,同時亦會食細小雀鳥嘅幼鳥同鳥蛋.例如飛行能力較弱金絲雀同蝙蝠,都可以喺飛行時被犀鳥捕食.犀鳥嘅食物仲包括一啲響樹上活動嘅蜥蜴,蛇,青蛙,老鼠同大型昆蟲.有啲品種犀鳥會突然飛落森林地下,捕捉蝸牛同無脊椎動物.
響食嘢時,犀鳥會將食物含響咀邊,然後拋高送入張開嘅喉嚨,把食物成個吞落肚.
繁殖動向[編輯]
現時響香港公園,九龍公園,海洋公園,香港動植物公園都有養犀鳥.分別養緊長冠犀鳥,雙角犀鳥,馬來犀鳥,冠斑犀鳥,紅喙犀鳥,黃盔犀鳥等.


text:
我地只係留左係Haputale一個晚上,因為做過research同埋司機既意見,附近其實都係得Lipton’s Seat想去,之後就會去Ella一晚,唔知係咪因為司機,所以反而覺得行程無咁自由,好似比司機控制住咁,所以好想快啲賣甩個司機呀.Anyway,講左由火車站到埗之後去到hostel點先啦,我地住係一間當地人開既屋,Belview Guest House,超平,大約HKD150一晚,個屋主好好客,係咁同我地講野,當日得我地一家人,其實個段時間生意應該都唔多.
Belview既location唔算方便,但係間房好大,不過無熱水,乾淨程度都唔算高,總之就係一陣農村既味道,佢地係回教既家庭,因為依度去市中心都有一斷距離,司機送左我地過去之後都走左,當晚就係個度食飯,佢地既咖喱雞餐750rupee一個人都唔算太平,因為雞都唔多.食完飯之後同啲小朋友影下相,佢地對我地好好奇,hostel主人話依度係佢地既祖屋,幾兄弟住埋一齊,斯里蘭卡既教育好好,小朋友都識講英文,佢地好鍾意同我地影相,好得意啊.
12月Haputale 既夜晚得10度左右(或者更低),涼都沖唔到,明明我book之前有問佢有無熱水,佢話有,其實都係無架,有熱水爐,不過都係用唔到架,我記得我個晚係著住牛仔褲訓覺,依度都算落後,係真正農村生活,可能無咁凍既心理準備,夜晚好早就訓左,第二日要去Ella,所以好早就出發去Lipton’s Seat,佢地有提供早餐,薄餅,生果等等,當時就好掛住沙嗲牛肉出前一丁同凍檸車喇.
Belview Guesthouse
Dinner


text:
飾演園藝師都要學埋茶道!《 夕霧花園 》導演林書宇 親筆寫信 誠邀阿部寬出演
導演 林書宇之前嘅作品《百日告別》,因為自己嘅經歷拍出失去,自我療癒,放下嘅心痛過程,今次《 夕霧花園 》亦唔例外,喺今屆金馬獎更有9項提名,榮獲最佳造型設計,但同時要挑戰日本各種藝術,戰爭背景等處理,佢自己本身對故事又有咩感受?又點解搵嚟影后李心潔,日本巨星阿部寬出演?等我哋同導演傾下計.
Q:電影係改編自很出名嘅小說,係乜嘢打動到你拍成電影?
我當初睇呢本小說嘅時候,有兩個原因.一個係因為主角張雲林,呢個角色經歷過嘅事到佢嘅轉折,最後放下,睇小說嘅時候覺得好感動,呢個係感性嘅原因.理性嘅部份係,佢係時代片,又有花園,又有大場面,我就覺得應該係幾好玩嘅挑戰,亦從來未接觸過呢類戲.所以兩個原因加埋就想拍了.
Q:電影以日本侵佔馬來西亞嘅歷史為背景,處理劇本上有乜嘢要特別小心?
我處理劇本比較注意嘅係,我唔希望增加更多嘅仇恨.戰爭入面總會有好恐怖嘅事發生,而嗰啲都係以前嘅事,但都會好容易喺現代觀眾嘅心入面產生一個冇必要嘅仇恨.呢樣我會好小心,雖然我提到呢啲事,但我唔希望觀眾睇完出到嚟討厭日本人,係我唔想見到.所以嗰陣幾在意電影入面所有人都係平等,都有背後嘅原因.
(我睇嘅時候都忍唔住喊,見到啲日軍點對女性都覺得好難過…)
係,所以「出口」係好重要.就係呢部電影有冇俾主角一個「出口」,一個地方放下.因為如果冇嘅話,嗰份仇恨會留喺心入面.
Q:今次改編有冇加入或參考自己經歷過嘅事或感情?
我唔可以話加入自己過往嘅情感,而係因為我經歷過,所以更容易體會故事主角經歷嘅事.嗰份同理心放更大嘅時候,更理解呢個角色嘅時候,喺編寫或者同演員溝通嘅時候,都會比較清楚點去形容情緒.但我唔會話將自己過去啲乜嘢拎出嚟用,只係因為我有呢啲經歷,所以更能夠認同.
Q:「借時間」係故事其中一個重點,對你嚟講有咩事都需要靠時間去明瞭?
好多事都要,好多事都需要時間去拉成一個距離,然後回首嘅時候,知道係咩一回事.發生喺自己身上任何大事都係.不管係當年我哥哥走咗,我太太離世,呢啲都係多年後會慢慢去接受,然後變成某種正面嘅力量向前行.
Q:咁「借景」呢?可以同觀眾解釋多啲呢個概念嗎?
我覺得我嘅體會,就係阿部寬喺電影入面嘅一句對白:「外面嘅世界一直都喺度,我哋能夠控制嘅,係選擇點樣去睇.」係一份精神,一個面對世界嘅方式.
Q:電影中提到園藝,紋身等日本藝術,你自己對邊方面較有興趣或研究?
我特別鍾意日本漫畫,咁算唔算?哈哈!當然喺電影入面提到嘅其他日本藝術,都係因為拍戲而需要做研究.無論係佢哋嘅板畫定係紋身,呢啲都有特別研究.拍呢套戲之前我對呢啲都唔了解,要去學習.你可以見到點解呢啲藝術對日本嚟講係咁重要.好似阿部寬,佢飾演一個園藝師,仲要識紋身,但佢自己為角色嘅準備係學埋茶道,因為佢覺得一個園藝師一定識茶道.佢自己做完功課,經理人幫佢影低,你會見到阿部寬連點樣行入間房等等嘅動作,全部都有學過.所以每件事都係互相影響,佢哋對自己嘅藝術文化係有一種精神,而嗰份精神係幾令人敬佩.
Q:選角方面,一開始都想搵李心潔同阿部寬?佢哋有咩特質令你聯想起角色?
心潔係……電影公司接觸我嘅時候,佢哋就話想搵心潔.咁當佢哋話要搵心潔嘅時候,我梗係就話好呀,心諗「嘩!李心潔,好好嘅一個演員啊.」然後咁啱佢又係馬來西亞華人,好符合個角色.然後我就答「好啊好啊,冇問題.」佢哋就話「但係佢仲未應承啊,佢要先睇睇導演同男主角係邊個」,我話「冇問題.」然後再去搵佢傾.所以心潔就係咁搵返嚟嘅.
男主角係我想搵阿部寬,有好多原因嘅.我覺得阿部寬呢個演員好特別,他個型好特殊.佢仲有同觀眾之間嘅親和力,我覺得呢個同佢本身帶住一種溫婉有關.中村有朋呢個角色係個好「冷」嘅角色,係一個好唔容易接近嘅角色,你又要張雲林咁樣一個從日本集中營出嚟嘅人,要愛上一個日本人呢件事,你要搵一個好有魅力嘅人,唔可以隨便搵㗎.
所以嗰陣我就諗到阿部寬.當然另外一方面係,我自己身為一個電影觀眾,我知道呢部電影嘅日本角色百份之八九十都要用英文演出,咁電影公司就提出咗嗰啲我哋成日喺電影睇到,識講英文嘅日本演員.當然呢啲人名公司提過啦,但我從身為觀眾嘅角度,我就覺得我想要睇啲唔同嘅,想俾一種新鮮感觀眾,同俾我自己.因為呢兩個原因,我哋就搵咗阿部寬.
(咁佢係一睇咗劇本就答應?)
佢係日本人,邊有可能咁快?佢哋做嘢好謹慎.佢係睇咗劇本,我哋仲有私信,佢仲睇咗我之前嘅電影作品.好彩嘅係,我之前嘅電影喺日本上映過,所以都有日文字幕版本,佢可以好輕鬆咁睇我之前三部電影.所以就係佢睇完劇本,我寫咗封信俾佢,同佢講我點解想請佢嚟演出.係花咗一段時間嘅.
(所以係要用好大嘅誠意…) 係嘅係嘅.
Q:電影有好多唔同國籍嘅演員,溝通會唔會有咩困難?拍攝時有咩趣事?
都還好嘅,阿部寬需要有翻譯,因為我唔識日文嘛,但係除咗呢個之外,我覺得因為全世界嘅電影人有一個共同點,就係當我哋有足夠專業嘅時候,我哋有一個共同語言 - 電影,即係cinema language.所以大家其實都知道要做啲咩嘅時候,唔需要太多溝通.我哋一開始都講好咗係要達到點樣嘅目標,要拍一套點樣嘅電影之後,其實大家都知道自己要做咩.所以同其他演員溝通起嚟其實都幾輕鬆,當然仲有我自己英文ok,所以可以同英國演員直接溝通.
Q:電影中有冇邊句對白你特別鍾意?
我突然諗到嘅係,李心潔同阿部寬佢哋兩個人喺度講藝術嘅時候,心潔話學一種日本藝術就夠,阿部寬回應話藝術係冇邊界嘅.心潔再話,你嘅藝術來自於你嘅文化,文化係有邊界嘅.我一直都幾鍾意呢句說話.
(點解?)
因為好真實啊!因為文化係我哋人同人之間面臨緊嘅一個困境,我哋能夠透過乜嘢去了解同稅己唔同嘅人.我們帶住太多嘅先入為主,太多嘅不解去睇同自己唔一樣嘅人.咁樣係一個好殘酷嘅事實.咁但係當然我會希望藝術,希望愛,係可以跨越呢樣嘢.如果唔係,你就一直都帶住咁樣嘅歧視,喺你唔了解呢個人,身為一個人之前,你就因為他係點樣嘅一種人而完全定義對方.呢件事我覺得係幾可惜,而且係幾恐怖嘅.我覺得就好似喺呢度(香港)發生緊嘅事咁,已經劃分成兩種人,然後兩邊嘅人睇對方,「你就係嗰種人」,你唔係一個 個人,唔係一個個體,而係代表一邊,咁樣係永遠唔會有對話,理解.
鳴謝:場地 – Eaton HK
文:Janis H., Angle


text:
「小編,我想問有咩 DSE 收音機推介?」
適用於 DSE 考試嘅收音機有好多種,究竟考評局對 DSE 收音機有咩要求?DSE 收音機邊度買?小編有咩 DSE 收音機推薦?
準備考 2020,2021 DSE 嘅同學,無論係 DSE 中文卷三聆聽及綜合,定係英文 English Paper 3 Listening and Integrated Skills 嘅考試,同學同樣需要用一部好用的 DSE 收音機.
呢篇文章嘅內容包括:
小編註:小編嘅 DSE 收音機推介清單純屬個人意見,小編並無同商戶或仼何其他第三方合作做宣傳.
DSE 收音機推介
小編考 DSE 嘅時候,買咗兩部收音機帶入考試場地.
小編會喺文章以下嘅部分,推介幾款適用於 DSE 中文,英文聆聽考試嘅收音機俾 2022 DSE 嘅同學.
1. Sony SRF-S84
值得推介之處:
- 考試期間,小編覺得部收音機嘅音質還好
- 接收訊號都唔大問題
- 收音機容易操作
不過嚟到 2020 年,小編當年用嘅收音機型號已經停產,取而代之嘅係 Sony SRF-S84 嘅收音機,小編推介 2020 DSE,2021 DSE 嘅同學可以試吓用呢款 Sony 收音機嚟考試.
Sony SRF-S84 收音機價格
- HK$168 (實際價錢因應分銷商而可能略有不同)
2. CORUS DSE-555A
小編考 DSE 之前,買嘅另一部收音機係 Corus 收音機.
DSE 專用收音機?
Corus 收音機被稱為 DSE 專用收音機,或者係 DSE 考試收音機.
雖然 Corus 收音機係專為 DSE 考試而設,不過呢部並唔係唯一一部適用於 DSE 聆聽考試,符合考評局要求嘅收音機.
值得推介之處:
小編考 DSE 期間只係開著咗呢部收音機嚟做後備,所以唔太清楚 Corus 收音機嘅實際訊號,音質效果好唔好.
不過,小編考試之前都有測試,試用過 Corus 收音機,覺得呢部收音機操作都十分簡單.
- 收音機已經預設有所有 DSE 考試嘅頻率
- 收音機會自動搜尋訊號最好嘅考試頻道,唔使自己調較 DSE 考試頻道
- 同學考 DSE 聆聽卷期間,可以撳鎖鍵「鎖住」部收音機,唔怕開住部機唔小心轉咗啲設定
略有不足之處:
- Corus 收音機價錢較高
Corus 收音機價格
- HK$338 (實際價錢因應分銷商而可能略有不同)
3. Teledevice FM-8
小編未有用過呢部收音機,不過小編上網做資料搜集嘅時候,都見到唔少人推介呢款 DSE 考試收音機.相比起 Corus 收音機,Teledevice FM-8 都係一部價錢相對實惠嘅 DSE 考試收音機.
Teledevice 收音機價格
- HK$138 (實際價錢因應分銷商而可能略有不同)
4. Aitkenson DSE 5** Radio
呢部係DSE考試專用嘅收音機,符合考評局規格,而且只會接收考試電台RTHK2嘅頻道.
相信大家平日都比較少接觸收音機,未必識得點樣操作,加上考試期間可能緊張得滯,搞到手忙腳亂就麻煩啦!小編綜合咗 Aitkenson DSE 5** Radio 嘅幾個特色,同大家介紹一下:
- 預設頻道:Aitkenson DSE 5** Radio 預設只會收到考試電台嘅頻道,唔使擔心考試期間跳台或者聽錯台.
- 操作簡易:開機後即可使用,同學唔需要㩒任何制,收音機就會自動獲取所在位置適用嘅考試頻道.
- 價格實惠:呢部收音已配備合規格嘅耳機,買咗之後就唔使再周圍搵耳機啦!而作為DSE考試專用收音機,呢款收音機嘅價格都相對親民.
Aitkenson DSE 5** Radio價格:
- HKD $180 (2021年資料)
DSE 收音機邊度買?
睇完唔同用家嘅 DSE 收音機推介,決定咗買邊一款收音機之後,小編會略略講吓 DSE 收音機邊度買.
1. 豐澤 (Fortress)
豐澤各大門市都有售 Sony 收音機,同學可以到豐澤購買 DSE 考試適用嘅收音機.小編嘅 Sony 收音機都係豐澤買嘅.
至於其他嘅家電門店 (例如係百老滙),小編喺 2020 年嘅時候睇過佢哋嘅網站同門市,好似唔見有 DSE 考試收音機賣.
考 2020 DSE,2021 DSE 嘅同學可能要留意一下,應該到豐澤買到收音機嘅機會率較高.
如果同學喺其他地方見到有得賣 DSE 收音機,都可以留言補充話俾小編知~
2. 教協 (香港教育專業人員協會)
如果同學有屋企人,朋友係教師或者有教協證嘅公務員,可以請屋企人幫手買 DSE 收音機.
3. HKTV Mall
小編上網做資料搜集嘅時候,都見到 HKTV Mall 有唔同牌子,唔同款嘅 DSE 考試收音機賣.
根據小編喺 2021 年搵到嘅資料,小編喺上文推介嘅 Corus,Teledevice 收音機都可以喺 HKTV Mall 度搵到.
4. Carousell
唔少同學考完 DSE 之後,都會將收音機放到網上拍賣平台出售俾 2022 DSE 嘅同學.
小編喺 Carousell 都見到 Sony,Corus,Teledevice 嘅收音機.
雖然 Carousell 上售賣嘅收音機通常價錢較平,不過小編會建議同學小心呢啲收音機係唔係原裝行貨,係二手收音機定係三四手收音機,操作功能是否依然原好等等.
DSE 收音機要求
就同學喺香港中學文憑試,聆聽卷所使用嘅收音機,考評局 HKEAA 列出咗一系列對 DSE 收音機嘅要求.
小編喺呢篇文章推薦嘅 DSE 考試收音機都符合 HKEAA 對收音機嘅要求,不過同學揀用其他品牌,型號嘅收音機的話,就要留意一下考評局對 DSE 考試收音機嘅要求.
小編喺文章以下嘅部分,會詳細解釋 DSE 收音機要求:
1. 接收 FM94.8 – 96.9 MHz 頻譜
收音機可以接收嘅頻譜分為 FM,AM 兩種,而 DSE Listening 所用嘅係 FM 頻譜.
同學揀 DSE 考試收音機嘅時候,謹記要揀收到 FM 頻譜嘅收音機.
選擇好 FM 頻譜之後,同學喺唔同地區嘅考試場地,需要將收音機調較至唔同嘅頻率.
例如,沙田考場嘅同學要將收音機調較至 FM 96.3 兆赫,DSE 考試場位於屯門嘅同學要將收音機調較至 FM 96.4 兆赫等等,詳情可以睇考評局嘅語文科聆聽考試須知.
2. 符合考評局尺寸限制
考評局對 DSE 收音機有尺寸限制:46厘米 x 15 厘米 x 15 厘米 (18 吋 x 6 吋 x 6 吋).
同學揀 DSE 收音機嘅時候都要留意番收音機嘅尺寸,以免買嘅收音機體積太大而冇得用.
3. 盡量選擇没有天線的收音機
收音機嘅天線有機會阻住通道,或者阻到其他考生,而阻礙他人嘅收音機係考評局唔批准嘅款式嚟嘅.
再者,冇天線嘅收音機嘅接收都好好,所以小編都唔建議同學揀用有天線嘅收音機.
其他 DSE 讀書心得分享:
訂閱免費 DSE 資源
不想錯過 DSE 考生必讀資訊,想獲得免費 DSE 學習資源?
hkdsegayau 已為你準備好!只須填妥 DSE 資源訂閱表格,便會透過電郵定期收到免費 DSE 學習資源.
這是完全免費的!
關注我們的 Instagram 動態
hkdsegayau 在 Instagram 定期分享 DSE 讀書心得,實用英文生字.
超過 14,000 位考生已經追蹤 hkdsegayau 的 Instagram 專頁了,你也不要錯過喔!
DSE 溫習筆記
與其自己花數十小時鑽研厚厚的教科書,直接溫習 hkdsegayau 的重點筆記一定更具成本效益.
現在的你願意為你的 DSE 成績,你的將來而投資嗎?
英文閱讀計劃
致想改善英文能力,卻又無興趣看書的你:
hkdsegayau 的英文閱讀計劃能夠解決你的痛點!
計劃包括每星期一篇英文閱讀文章,5組精選字句,助你真正 • 學習 • 終身受用的英文.


text:
Month: June 2013
少油星洲炒米
好鍾意食炒粉麵飯, 不過出街食一碟D 油多到好似撈麵咁, 而且食個炒野加野飲都幾十蚊… 幾十蚊夠我整黎2個人食喇~都係學下自己整啦, 原來都好易架咋
蘑菇芝士扁意粉
罐頭餐系列之意粉 材料 扁意粉 200克 罐頭切片蘑菇 1罐 洋蔥 半個 芝士 2片(我用左車打同pizza 各一) 忌廉蘑菇湯 1罐 做法 1) 煲滾水, 加2tbsp 鹽煮熟意粉, 隔乾水備用 2) 燒熱少少油炒香洋蔥, 然後落蘑菇炒香 3) 將忌廉蘑菇湯加入大半罐水煮熱 4) 加入意粉煮至吸收哂d 湯 *5) 鋪上切條的芝士, 放入焗爐用200度焗3-5 分鐘至芝士微焦, 洒上香草~食得! 步驟5 如果嫌煩或唔想要芝士可省去, 煮到步驟4可以上碟架喇
咖哩雞柳
收工返到樓下正諗緊今晚果餐同聽日果餐食意粉定炒米好之際…..竟然轉左軚煮咖哩~ 材料 (2人份) 雞髀 1隻甘筍 1條薯仔 1個青椒 半個乾蔥 1個 (因為屋企無洋蔥所以用乾蔥) 調味咖哩醬 2TBSP水 200ML蒜蓉 1TSP 做法1) 雞髀拆肉, 用雞粉, 糖, 麻油, 醃半小時2) 甘筍, 薯仔, 青椒, 乾蔥,切粒3) 燒熱少少油爆香蒜蓉乾蔥, 然後將所有材料一齊落鑊炒至雞柳熟4) 加入咖哩醬及水冚蓋煮滾, 食得! 今次用左李錦記咖哩醬, 雖然都好味!但都係田師傅香D~
羅宋湯
買左真空煲之後既第一樣整既野就係羅宋湯喇一直都覺得煲湯唔駛技巧, 放哂D 材料落去加水就得而家有真空煲直情連睇火都唔駛呀 材料牛尾 1PACK西芹 半棵洋蔥 1個青椒 1個甘筍 2條薯仔 2個蕃茄 6個茄膏 3 tbsp月桂葉 2片黑胡椒粒 10粒指天椒 1隻*如果唔鍾意辣可以減少黑胡椒粒同埋唔落指天椒 做法1) 牛尾放入滾水煲10分鐘, 以洗淨污租野及血塊2) 所有蔬菜切粒, 連已出水既牛尾放入湯煲中加水至啱啱蓋過材料, 3) 煲滾後放入內煲, 我估4-5個鐘ok 喇4) 飲之前加鹽調味呢煲我前一晚煲滾後放入真空煲, 到第日起身再加返熱做lunch, 好好味呀牛尾係超級市場買返黎一舊舊有大有細, 我無再斬開佢地, 原pack 出完水就煲


text:
其實上個星期已經擇左日入左伙喇!! 不過真係忙到死, 好多O野要搬同執...日日都唔夠時間用!! 連上網o既時間都冇乜, 唔好講話寫blog!! 不過而家終於有少少時間可以打返blog!!
而家真係一路住一路搬同執o野, 因為已經放左好多雜物, 所以都係補返之前收樓時影o既相, 遲o的先update個亂竇俾大家睇啦!
客廳|, 有個羿風櫃用o黎遮下個書房門, 因為人o地話門唔好直接對住大門
前幾日裝埋部46"電視...終於有娛樂
廚房, 不過廚櫃門o既手抽整錯左, 要再換返! 另外仲有個鞋櫃係入門位, 順便間一間個廚房.
鋅盤同埋龍頭都有晒, 一直好想要一個有花洒功能o既龍頭, 所以要裝濾水器就唔得, 而家再加多個龍頭轉係俾濾水器用, 都唔錯啦!
兩件嵌入式家電都好靚仔! 部大眼仔剪左綵都唔錯!! 佢個45mins清洗function都幾好, 乾淨(不過我就冇full機去洗, 都有大半機啦)
廁所就係咁, 黑鏡櫃好多位, 可以放到好多o野
睡房6呎大床!! 唔好問我點解張床要咁大, 我都唔知, 總之就係17唯一o既要求, 新屋內一定要有張6呎床 加埋上次casa開倉買p既床品, perfect!!!!
床隔離就係個大衣櫃, 近窗位就係我整容o既地方, 不過呢個整容地方整得麻麻地!! 不過算啦!
最後就到書房喇, 而家只係整好左個書櫃, 書枱仲未得lor, 送左兩次o黎都入唔到, 都唔知佢o地點攪o架, 度呎又唔準, 竟然度左幾次都度唔到我個蚊網lor....攪到o的傢俬入唔到!! 激屎我!! 等張書枱真係入到房我先再update大家啦!!
而家搬左入去幾日, 住得好開心呀, 因為都好舒服, 夜晚都幾靜又唔凍! 每朝早一起身見到個VIEW, 又見有人做運動咁呀...自己都覺得好精神!! 希望快o的攪掂晒o的o野啦!!! ^o^


text: 終於變左4人限聚,可以約多d朋友食飯,難得有個極咀刁嘅fd食過話呢間好食,又有人話想食酸菜魚,就出發黎食lu 點左杯Red Dragon, 我覺得似係一杯落左一味粉嘅sex on the beach囉🤣 果味重但滲少少辣嘅感覺,幾搞笑. 棒棒雞 我學到野喇,原來係雞絲粉皮走粉皮🤣 佢個汁好好味好花生,d雞絲又掛到好多汁...,加埋爽脆嘅青瓜,必點呀! 利申定先,我食辣嘅程度係麻辣十少. 夫妻肺片 我覺得好辣,食左一小舊牛肚已經飛天,冇再食. 重慶辣子雞 我記得喺重慶食過一次,係細細粒同炸到乾身,食到麻多過辣,所但呢度嗰d雞肉大大舊,留左好多辣味喺度,我食得好辛苦,口感唔同,好似變左另一回事咁. 鳳梨咕嚕肉 平時食咕嚕肉係排骨黎架嘛,但呢度嗰d冇骨嘅,炸又炸得唔係好夠乾,菠蘿又少,個汁味道幾好但唔夠feel, 定係其實佢俾錯左雞球,又冇為意呢🤣🤣🤣🤣 干扁四季豆 呢個好食,仲有四季豆爽嘅質地,汁又夠,但好辣. 手抓餅 熱辣辣煎得配身又脆,食完一碟唔夠喉要encore👍👍👍👍 酸菜魚 食左一兩啖覺得唔夠酸菜味,同左個waitress 反映,佢都主動幫我地問廚房可以再點整,原來要加多d酸菜再煮多陣先得.煮完係夠酸嘅,但唔知係d魚肉偏厚身入唔到味,定係大陸嘅酸菜魚係落左d唔知咩完素,硬係覺得爭咁d野,但又講唔出係咩. 炸花卷 純粹想食d甜甜地嘅野,炸得幾好,食落有層次. 整體上d野係好食嘅,服務又好,係值得米芝蓮推介嘅.不過我覺得佢地係就左鬼佬口味,啖啖肉同冇骨,但因為咁搞到d野食變左另一回事就爭d囉.有機會再黎嘅試吓薑雞先,咁多人推介😁更多


text:
新嘅一年,新嘅開始,相信唔少人都好期待2021年嘅來臨,點知「TVB小花」江嘉敏踏入新一年竟然相當黑仔,因為佢唔記得銀行戶口密碼,搞到戶口被封!
江嘉敏仲話:「哈哈,呢個女人一起身見到我銀行戶口被BOLCK,話要請我食飯.」
講到江嘉敏,其實佢係呢幾年嚟TVB上位好快嘅一位,佢從2016年入行到而家短短四年,就已經成為當紅花旦之一,接拍嘅劇集戲份都算唔錯,江嘉敏出演嘅第一套電視劇《親親我好媽》已經係女主角.
喺第一部劇集中江嘉敏飾演學生讓唔少網友話好清純,同時甜美樣貌吸引咗唔少網友,不過也因此開啟咗「發電之路」.
江嘉敏畀傳出嘅第一段排緋聞就係同創作歌手曹震豪,兩個人相識多年,默契十足因此畀傳出緋聞.
同一時間江嘉敏因為同何廣沛喺劇集中好襯,加埋兩個人都係屬於新生代嘅新星,慢慢就傳出兩個人假戲真做,的確江嘉敏睇上去好後生,好純情.
喺之后嘅每一部劇集中,江嘉敏嘅緋聞熱度似乎總高過劇集嘅作品,喺《誇世代》中小露性感嘅佢,佢同張繼聰嘅感情線備受矚目,從清純僆妹到性感靚女,畀觀眾有唔少反差感.
江嘉敏喺《果欄中的江湖大嫂》同黃嘉樂飾演情侶檔,劇中聲嘶力竭嘅出演讓觀眾都激贊其演技進步,不過當時就被傳介入黃嘉樂同女友嘅戀情中.
之後,江嘉敏更為誇張嘅係佢同王浩信因為合作《兄弟》,導致王浩信傳出婚變.
雖然多次畀傳出緋聞,但係江嘉敏嘅態度都十分模糊,直到畀曝光同電競公司高層拍拖嘅時候,江嘉敏先松口承認,希望可以低調處理.
唔理點樣,都係希望江嘉敏喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
落馬洲站
落馬洲站(粵拼:lok6 maa5 zau1 zaam6;英文:Lok Ma Chau Station)係香港港鐵東鐵綫落馬洲支線嘅終點站.位於新界元朗區落馬洲一帶,服務東鐵綫沿線去中國大陸嘅乘客,已經喺2007年8月15號下晝4點起啟用[1].起呢個車站嘅目的係疏導羅湖站過境人流.
落馬洲支線試車嗰陣,喺尖東站開出,到上水就停止服務嘅部分東鐵綫列車將會喺離開上水站後改經落馬洲支線前往落馬洲站.通車初期,東鐵綫[2]喺繁忙同非繁忙時間每個鐘分別有6班同5班列車以落馬洲站為終點站.
由落馬洲站經福田口岸過境去深圳,可以喺福田口岸站接駁深圳地鐵4號綫.
車站結構改
車站樓層改
落馬洲站設有4層,佔地約9公頃,地面係公共運輸交匯處.車站內升降機以T代表票務大堂,A代表抵港大堂,P代表月台,D代表離港大堂.車站外升降機則使用G,L1,L2及L3.另外,同層嘅月台同埋抵港大堂唔相通,必須利用扶手電梯經票務大堂先至去得到.
車站大堂改
由於車站同時係出入境檢查站,所以站內設有海關,出入境同埋其他重要嘅過境設施.乘客辦妥出境手續後,將會經由一條橫跨深圳河,單臂斜拉式天橋步行去深圳市嘅福田口岸聯檢大樓.乘客亦可以喺同時設於大樓內嘅福田口岸站,轉深圳地鐵4號綫前往深圳市其他地方.
車站商店及自助服務改
大堂設有購物區,入面有車站商店,餐廳,免稅店,醫務中心,自動櫃員機等方便乘客.另一方面,本站係全港鐵之中最多七十一嘅車站,全站範圍內多達6間分店.
車站月台改
落馬洲站設有2個月台,位於L2層,採用島式月台排列,方便乘客搭往紅磡方向嘅東鐵綫列車.若果乘客喺其他車站上錯咗往落馬洲站嘅列車,月台上亦指示乘客可乘坐反方向嘅列車返上水站轉去羅湖站嘅列車.
車站出口改
- A - 聯檢大樓(深圳境內)
- B - 下灣村(香港境內)
鄰接車站改
落馬洲站係東鐵綫落馬洲支線嘅終點站,亦係東鐵綫兩個邊境車站之一(另一個係羅湖站).
接駁交通改
- 深圳地鐵
- 4號線福田口岸站
- 九巴
- B1 - 天水圍站 ↔ 落馬洲站
- 新界專線小巴:
- 75 - 元朗(福德街) ↔ 落馬洲站
參考改
上一站‧下一站改
出面網頁改
未來發展改
Lok Ma Chau Station


text:
面形靚,吸引到上層男性嘅例子多不勝數.香港有徐子淇,英國有凱特太子妃Kate Middleton,荷里活有美魔女巨星Nicole Kidman,塊面都係屬於貴族小V面.
塊面一大塊,多數都係勞動階層,人生浮浮沉沉.唔信?望吓家務助理姐姐,執貨姐姐!
呢啲係中國人嘅面相學,亦都係統計學,總之塊面又大又闊又苦情,就多數勞碌命.
以前如果想改善大面,欠缺貴氣,令貴人卻步問題,就只有打肉毒桿菌,或者搵醫生做手術,兩樣都係入侵性手術.
好彩而家科技先進,就算唔需要打針, 都可以用「無針埋線」嘅方法,達到傳統埋線嘅效果.
今次就會一次過比教晒市面上四大「無針埋線」儀器,包括
- Liftera V 真正V Lift
- Ultra V
- Agafar Point 彈弓線
- Rose V Line 隔空無針玫瑰線
無需打針非入侵性瘦面方法安全性討論
相比起開刀做手術,或者打針,呢一類型嘅儀器其實係用高能量聚焦超聲波,即係HIFU,TDT無針埋線令到鬆弛,下垂嘅位置,瞬間拉提,令到輪廓整體回到比較年輕嘅狀態.
呢個方法係完全唔需要用刀,亦都唔會打針,係用做「超聲波」獲得需要嘅效果.呢類型嘅儀器已經得到FDA,KFDA嘅認可.根據平常日常觀察,呢類型儀器的確有助一啲包包面,鬆弛,苦命樣嘅人,達到緊致拉提,V面嘅效果.
打個肉毒桿菌嘅靚靚都知道,就算你打botox,都唔係一勞永逸.Botox都只係幫你幾個月,每隔幾個月你都要返去再打,而且如果你注射不當,打打下真係會樣貌越來越塑膠.所以相比起肉毒桿菌,呢類型嘅「無針埋線」儀器的確係又經濟又非入侵性嘅較安全選擇.
雖然呢類型嘅機的確可以幫得到你係唔需要打針嘅情況之下,獲得V面,天鵝頸,有幾點大家要注意!
V面效果
有啲人問究竟打botox肉毒桿菌效果好啲,定係「隔空埋線」效果好啲,其實兩者係唔同嘅原理.肉毒桿菌其實主要係利用肌肉咀嚼肌,從而達致緊致效果.隔空埋線可以做全面唔同嘅部份,就算面頰嘅位,蘋果肌,下巴,甚至部份額頭都可以.
感覺與痛楚程度
打個肉毒桿菌嘅靚靚都知道,始終打針係會有感覺.做無針埋線,痛楚感覺的確比開刀打針細好多,而家新一代嘅儀器其實已經冇乜太大感覺,只會有少少痕癢或者麻痹感覺,係比botox極大進步.
安全性
根據香港法例,botox肉毒桿菌一定要醫生幫你打.「隔空埋線」由於非入侵性,儀器未必一定需要醫生操作.由於科技發展越來越快,新一代嘅儀器操作其實好簡便,同一般家用射頻差唔多.雖然係咁,都要留意某啲位置係唔可以打, 例如接近眼球位置,否則就會有問題.
市面上有4部機係經常見到.4部都係韓國做,比起一啲完全冇安全認證,有冇任何廠商資料嘅大陸淘寶機,呢4部機係比較安全嘅選擇.而家就會逐一同大家分析.
Liftera V
唔經唔覺,Liftera V Lift入嚟香港市場已經一周年.Liftera V Lift被稱為「V面神器」,無痛HIFU嘅神奇TDT醫美儀器,由啱啱入嚟香港嘅時候震撼醫學美容界,全港排長龍!
Liftera V嚟到香港嘅時候,市場上係冇乜同類型嘅TDT Thermal Diffusion Technology 儀器,只係有傳統嘅HIFU,由於價錢貴,痛楚感覺強,好快已經比呢個感覺輕微,無需復原期,可以即時返工嘅Liftera V秒殺.
過去嗰兩年,基本上有去開醫學美容,美容院,都會做過Liftera V.無針埋線屬於「小天皇」級醫學美容儀器,效果好,唔痛,性價比極高,而且持久,比較Ulthera價錢唔貴,係顧客同美容中心雙贏方案.
市面上好多人問究竟要做幾多次先至有用.其實你做一次已經有初步嘅效果,即時會見到有拉提.
如果根據官方嘅資料建議,呢個療程其實可以keep到3至12個月.雖然每人情況不同,我哋嘅實際觀察,一年做幾次其實一定夠.去皺紋,法令紋,包包面等等嘅效果其實都幾明顯.
Liftera V
價錢:約$1500-$3500
功效持久度:中
舒適程度:中高
單次優惠推薦:SWISS REJU 新客戶可以用$688專享體驗!喺呢度登記查詢:
:https://bit.ly/2EdcPRJ
Ultra V Lift (Ultra V HIFU Plus)
Ultra V Lift係市面上第二部高人氣嘅無針埋線儀器.好多人將呢部機混淆Liftera V,其實兩部並唔係同一部機.
Ultra V本身係一個品牌系列,有唔同類型嘅醫學美容產品.包括無針埋線儀器,亦都有出產傳統安瓶,Ultra V PCL有針手術埋線.
香港醫學美容市場上面見到嘅Ultra V埋線機,真正嘅全名叫做Ultra V HIFU Plus.部機本身要做HIFU Plus唔係Ultra V.Ultra V係個牌子名!可能約定俗成,張冠李戴之下,啲人就將部機叫做Ultra V.
由於設計使用嘅介面比較簡單,安全程度比起同類型嘅儀器高,而且整體個感覺比較好.Ultra V HIFU Plus同Liftera V Lift兩部機個受歡迎程度可以話冠絕全港.
由於Ultra V同一個品牌本身有好多唔同類型嘅醫學同生物科技產品,之前就有網友問,究竟Ultra V HIFU Plus係入侵性定係非入侵性.
其實呢部機係屬於非入侵性,係唔需要開刀.相同品牌另一隻產品Ultra V PDO就需要,大家去醫生度問嘅時候,你就要問清楚,自己究竟係買緊邊一隻.(記住要求唔需要開刀嗰隻)
如果香港想做Ultra V Lift,而又有返咁上下心理準備唔介意買多少少唔同療程嘅,就會建議去Dr Reborn.Dr Reborn之前就經過正式渠道購買呢部機.
Ultra V Lift HIFU Plus
價錢:約$1500-$3500
功效持久度:中
舒適程度:中高
單次優惠推薦:Dr Reborn
認證:KFDA,CE
Agafar Point
Agafar Point ,又稱為彈弓線,來自韓國.佢嘅主要賣點,係韓國幾間整容醫院都用.
Agafar Point 可以話係屬於價錢比較低嘅儀器,佢嘅設計有啲特別,因為同其他有發數限制嘅儀器如Liftera V不同,佢係屬於半永久嘅探頭.比較特別嘅地方在於,只針對3.5 mm嘅皮膚層面,令效果打折扣.
(Liftera V可以自行選擇1.5 mm, 3.5mm , 4.5 mm三個層面,絕大部份醫學美容中心會幫你打晒三個頭)
由於探頭設計嘅限制,Agafar Point係做唔到4.5 mm嘅SMAS.
因為呢個緣故,整體拉提,去皺紋,緊致嘅效果係會有少少打折扣.
Agafar Point可以歸納成為一種價錢比較平但效用比較低,痛楚感覺比較強嘅初級儀器.
比較適合一啲入門級嘅醫學美容中心.因為呢部機嘅設計本身並無好似其他儀器咁樣需要經常性更換價錢貴嘅安全探頭,所以一般市面上嘅價錢都唔會太貴.
比起之前兩隻,Agafar Point屬於比較低市場佔有率嘅儀器.可能因為自身條件限制,市場硬係推來推去,都推唔起.
根據香港嘅實際市面情況,基本上Agafar Point呢部機嘅試做價錢,同Liftera V Lift,Ultra V Lift已經差唔多.如果價錢一樣,就會比較建議後2者.
Agafar Point
價錢:約$800-1800
功效持久度:較低
舒適程度:較低
單次優惠推薦:沒有
認證:不詳
Rose V Line 隔空無針玫瑰線
Rose V Line 係同類型產品之中最新嘅出品.佢特別嘅地方在於,能量已經由Agafar Point 10Hz,提升到12Hz.效果更為顯著持久.
係技術層面方面,可以話係比之前嘅儀器睇清楚少少,但係唔屬於一種革命性嘅新科技.應該話係同類型嘅儀器,不同廠家嘅出品.(Ultra V,Asterasys Liftera V都屬於韓國比較大型嘅醫學美容產品製造商,反而Rose V Line出產人唔係什麼大廠)
Rose V Line香港有幾個地方都可以做.有一點需要注意.如果你之前做過Liftera V / Ultra V,或者仲喺美容中心仲有個plan,就冇特別必要再購買另一個療程系列.因為都係極相似嘅機器,無論係原理,技術,效果其實好相似,唔需要再俾錢.
Rose V Line
價錢:約$1500-2500
功效持久度:中高
舒適程度:中高
單次優惠推薦:沒有
認證:不詳
總結
上面都詳細分析左幾種唔同類型隔空埋線嘅儀器,總括所有資料,其實整體來講Liftera V個功能,安全性,市場佔有率,性價比會係最高.
如果想平少少,或者單次:中環SWISS REJU,新客戶可以用$688專享體驗!喺呢度登記查詢::https://bit.ly/2EdcPRJ


text:
我一開始已經預咗頭兩三個禮拜禮拜六日都要開工,所以今朝禮拜六全公司除咗我只得裝修師傅蒲頭,我都冇乜所謂,反正次次假期開工都會厚顏無恥地claim OT,同嚟咗幾日我都仲未睇過地圖揾地方去連搭車去明洞以外都未試過,今日我都只打算收工之後由公司開始螺旋式用腳兜成個明洞,夠時間咪過埋東大門,反正好似明洞隔籬嗟,即使我對東大門的認識只有韓燒.禮拜六返工係姿悠啲,但我已經十點半出門口喇喎,估唔到麥記已經冇晒早餐賣,唯有過隔籬間巴黎乜乜乜執麵包,好好食而且足餡食到好飽,但係噉樣三件已經要6000圜,好在上面公司仲有罐400圜咖啡,令我有啲想當brunch食慳返餐.
叫得brunch梗係坐低慢慢嘆啦,我都唔鬼急因為今日個場見冇人裝修得更恆,上去食的話唔使幾個字啲麵包會變晒做灰色,留喺下面電梯大堂慢慢嘆,嘆到十二點班師傅放飯先上去都未遲,呢個時間又可以開始睇吓呢頭有乜玩了,除咗下個星期六日兩晚都有metal fest之外,我仲未搵到首爾邊度有livehouse同metal碟舖,見聽日禮拜日有機會唔使做放足全日假,係時候計劃吓喇.
去到外國無論天氣幾凍,由10度去到-10度,我都只同香港一樣求祈著套衫加件羽絨就算底都唔鬼打頂晒籠加多件冷衫,亦從來唔會特登開暖氣之類.不過今日一個人返office加班,裝修公司班人見我一個坐喺度咁可憐,就抬咗部熱風扇放正我張凳側邊吹住,幾乎貼住我個人咁近.其實我慣咗凍冇乜特別需要,但見佢誠意拳拳好啦就由佢裝俾我用啦(其實係我唔識韓文佢唔識英文,我猛話唔使佢仲以為我好開心多謝佢添),暖係好暖的但其實好肴底,因為唔知啲熱風扇係咪Made in China開住有陣燒焦味,而場入面大裝修緊除咗燒焦味就係天拿水味,好驚喎大佬,就算中國的唔會爆炸,一唔覺意彈粒火花出嚟點著咗間房入面啲天拿水我咪大鑊?唔怪得班裝修佬一開完部熱風機立即閃出去唔再入嚟office啦,原來唔係益我而係陰鳩我.
朝早無驚無險,又成日因為要就班裝修師傅做嘢搞到我自己做做吓嘢要停一停迴避,晏晝場我決定唔坐office到收到call時先上返去起土壇作法.因為隨時on call唔會走到好遠,不過呢頭都唔憂消磨唔到時間,馬路一邊係市中心多舖多商場,另一邊上山有座毒撚塔,我公司同酒店係山腳位即係調轉頭一直剷上去就係.第一日見到已經想試上去觀個光好耐,係衰在冇落雪,天文台明明日日都話會落雪,但永遠第二朝就話
「唔好意思今日都係未落住最多落吓雨,或者間唔中會有一兩粒嘅,等吓啦你.」
上山一探毒撚塔,可以選擇用8500圜買張雙程纜車飛,又或者徒步行上去.作為一條窮撚加毒撚,會點選擇,唔使講到咁白啦.
上山遇到,原來呢度有間拜諸葛亮嘅臥龍廟.可惜修耷緊冇得參觀.
上咗山行咗差唔多成個鐘,發現條路一直只會圍住山腰位打橫行,都行唔到上山頂座毒撚塔,老細又有call,就落山算鬼數,雖然落去時我已經唔知自己行咗去邊.去到有個深山位好似去咗世外桃源,入面見開啲嘢出面市集都未見過,有部蜆麵機幾鬼過癮喎,如果真係1500圜俾一碗熱嘅湯麵都幾抵玩喎,不過我份人成日中伏所以唔敢試,同俾我揾到路落到山返到酒店先啦,越睇越唔對路,都唔知係咪行咗去另一座城?
亂咁行的好處就係成日去到唔知咩地方發現新嘢.走走吓走咗去明洞近邊,呢邊好鬼歐洲,一間大教堂附近再少高樓大廈,而以闊街矮樓細舖做主,根本就係歐陸式規劃,同呢首爾都幾多教堂.
是日毒撚下午茶,其實從未食過,不過見一串旋風薯2000圜,以份量計算好平㗎喇,立即整返串先,食完明白點解喺香港咁耐都未食過,真係冇乜特別.
食完就麻煩了.去過旅行都知,外國街頭係幾乎唔放垃圾桶,可能行足幾條街都冇地方掟,最後要入便利店借啲倚.所以垃圾桶仲多過七十一的香港其實非常方便甚至性命尤關地重要,尤其是而家.點解?我唔直接答你,我用例子答你:
你喺好景買完四仔,落樓下掃街買咗串薯仔,食完但揾唔到垃圾桶唯有拎住枝成尺長竹籤繼續行,唔覺意去到彌敦道口,隻腳一踏入彌敦道立即成班反黑組衝埋嚟推你落地,打柒你幾鑊之後再用「管有工具作非法用途」,「非法藏械」,「涉嫌襲警」同「不誠實使用木材」罪名拉鳩你.
雖然地下商店街主要係做二手黑膠,但估唔到CD部都有驚喜喎.
如果話明洞係首爾嘅旺尖銅,東大門就一定係首爾嘅深圳,雖然明洞已經好深圳feel,但東大門環境,衛生,氣氛,感覺,根本同身處深圳俾到你嘅一模一樣,一落地鐵車站入面已經係大量女人嘢雜嘜貨散貨場,上到地面一樣再加大量俗氣商場同一座街頭霸到去街尾羅湖商業城咁大嘅批發outlet,內街除咗更多雜嘜衫褲鞋舖仲有大量韓式打冷酒家,唔係本身應該係簡體字嘅地方變晒韓文字,同東大門中間多咗座舊城門興仁之門,會以為自己記錯唔係搭完飛機而係坐完火車過咗關,灰在我嚟興仁之門先圍晒板冇得睇,連東大門唯一特色都冇埋.
見一場嚟到,算啦坐低食返餐先走啦,起碼呢度就算細舖都好多有中文甚至中英menu,值得安慰呢度菜單之外中文唔多見,而且多數用繁體字.香港食韓式芝士辣麵食得多,一場嚟到主場試一試地道版啦,雖然都係用辛辣麵整但湯底會加其他配料,比香港食開辣少少,全餐4000圜食個麵加3000圜一碟餃子,價錢唔貴過香港好多,勉勉強強叫OK一餐啦,起碼夠飽唔使返明洞時又掃掃夜市先.
東大門終於都叫有樣嘢我會滿意,但都係鍾意香港個東大門多啲,起碼上去食韓燒開心過而家行成晚都唔知行咗乜春先.
去咗東大門無無謂謂地兜咗個圈,令我渡過/浪費了在韓國的第一個禮拜六.其實今晚有show睇,仲要係囡囡band添,只不過喺釜山開搞到冇得睇.我都超想睇Bebop呀,問題係唔係好似我屋企九龍城過斧山道半個鐘搞掂嗰隻咁簡單,我酒店過釜山要過隔籬個城去已經要半日路程,仲未計睇完返過嚟明洞,今日朝早又要返工,所以今次留韓國段時間好少演唱會睇都只有放棄,太頻撲冇計.
雖然真係超想睇,上Youtube search Bebop條鼓妹啲片就會明,實在是睇到你口桀口桀口桀.我對K-Pop印象一直只係一班純情大波妹做埋晒啲好淫賤嘅嘢,所以I like,AOA有首歌扮貓,班女著到SM噉款出嚟扭屎忽,真係睇到嗚呀叔叔不行了.
韓妹band其實性質相近,不過少了點淫賤而多返點實質音樂,睇得一樣咁開心但一切立即當堂合情合理晒,好似韓妹跳舞跳到彈吓彈吓你會話「挑咁撚姣」,但韓妹打鼓打到彈吓彈吓你會話「正常吖打鼓係噉架嘛」,從而可以喺大庭廣眾面前光明正大地睇,然後一句「你睇佢哋真係夾band架我聽歌嘅嗟」帶過,唔怕俾人話你係厹.


text:
真人實測BioNTech復必泰新冠疫苗,乳癌病人打唔打得?
呢場疫症搞咗成年幾,真心累,係時候黎個了結.當政府開放復必泰疫苗預約,我即刻好似人地捕演唱會飛咁衝去登記,今日完成第一針,同大家報告一下⋯⋯
BioNTech復必泰新冠疫苗打針流程
個人感覺非常良好,成個過程井然有序,我去九龍塘教育服務中心打,登記只係check一check身分證同SMS,睇一睇單張,填份簡單的同意書,再喺等候區睇一睇片,大概20分鐘就到我,之後入去注射房,登一登記醫健通就可以開始,姑娘手法純熟,用最幼嘅針咀(用淘寶嘅說法:同高官同款),拮落去嘅感覺分分鐘仲舒服過打平時D流感針.雖然我知道呢針唔係興奮劑,但居然真係有興奮嘅感覺,因為我知道我即將同新冠病毒告別.
圖片來源:互聯網
之後就喺休息區等15分鐘睇吓有冇過敏反應,冇問題就順利完成.夜晚收工返到屋企,手臂確係有少少赤赤地.
乳癌病人打唔打得新冠疫苗?
可能個個人都唔想孭飛,個個都叫你問返自己醫生意見.阿嬌講得啱,個個都問醫生,唔通個個都想問醫生咩,我有醫生比我問先得㗎.我近日嘅診症日常已經變咗疫苗問答大會,以下就係病友嘅日經題(先旨聲明,我唔係疫苗專家,我識嘅野唔比你多,我只係用小市民街頭智慧去諗):
「打科興好?定打復必泰好?」
喺香港呢個咁兩極化嘅社會,迫人埋牆問人啲咁尷尬嘅問題,好衰㗎你!口裏說不/得,身體卻很誠實,我都真人實測咗咯(用淘寶嘅說法:同袁國勇教授,香港大學醫學院院長梁卓偉教授,中文大學醫學院院長陳家亮教授,許樹昌教授同款),你明嘅,自己睇路.
「乳癌病人打唔打得?」
呢個要分開剛確診同康復咗去睇.
剛確診乳癌嘅你
剛剛確診嘅你,就住唔同嘅治療階段,我睇到有以下要注意嘅地方:
「我啱啱確診,等緊手術,打唔打得?」
等緊手術就唔好打「住」,因為打任何疫苗針,都有機會發燒嘅.係呢個咁敏感嘅時刻,發燒嘅話好有可能醫院唔比你做手術要推遲,咁就影響到正規治療.
「我做完手術,等緊/做緊化療,打唔打得?」
做緊化療/免疫治療就唔好打「住」,化療係會影響個免疫系統,唔好計有冇咩副作用,醫生都擔心打咗針都未必可以產生足夠抗體,咁就浪費咗個打針quota(要記得疫苗暫時全球都仲係中央配給緊嘅戰略物資,幾時先可以輪第二轉再打冇人知).仲未計頭先講發燒個問題,你知啦,化療時發燒醫生幾緊張啦,又叫你即刻去急症室又盛.所以我個人傾向睇定D先,都係等多3-4個月姐,不如完晒化療先去打,不過外國有D指引(例如歐洲腫瘤學會,美國疾病管制與預防中心)話打得,都係好處大過風險,可以接種不過數據有限等等D官腔野.
「我完成晒手術同化療㗎喇,淨係3個星期打一次標靶姐,又打唔打得呢?」
純標靶治療(講緊Herceptin/Pertuzumab,不包括有化療成份嘅TDM1)緊可以打,睇唔到有咩問題,跟返康復者要注意嘅事項去決定.
「我唔洗標靶,但要電療又點呢?」
電療緊可以打,睇唔到有咩問題,跟返康復者要注意嘅事項去決定.
「我完成咗D治療好耐,不過仲食緊抗荷爾蒙藥,咁我又點做好?」
荷爾蒙治療緊可以打.一般抗荷爾蒙藥講緊都食五至十年,雖然佢哋同疫苗之間有冇咩互動冇人知,始終疫苗都係得一年貨仔嘅新野,但要等五至十年完成晒荷爾蒙治療先去打又好似講唔通,高官出場喇,自己衡量.我個人覺得安全,帶返個頭盔先,呢個係純感覺,唔科學嘅.
圖片來源:立場新聞
乳癌康復嘅你
同正常人一樣,我係鼓勵你去打一隻有效嘅疫苗.一般要注意嘅野同平時流感針差不多:
1)有冇過敏反應
2)有冇出血傾向,例如服用薄血丸,阿士匹靈等.
以下就係打復必泰之前會比你睇嘅官方單張:
或者懶就睇一圖看清簡單版:
其實講到底,我地大家都想盡快回復正常生活,我地都唔想24小時帶口罩,我地都想小朋友返學,我地都想去旅行,我地都想出街食飯,我地其實只係想場疫症盡快完結.所以約定你去打一隻有效嘅新冠疫苗,以上資訊如果第時回望有錯就打我個頭,2021年3月12日小市民真人實測報告完畢.


text:
網購喺呢個時代好方便,但係面對龐大嘅需求,尤其是喺疫情嘅「幫助」之下,大大加速咗一啲關於網購嘅唔同服務同埋軟件發展.就咁睇全世界嘅股票市場就會知道,關於在家工作,生活嘅股票喺呢一年嘅疫情升咗幾倍.再加上加密貨幣龍頭嘅 Bitcoin BTC 比特幣,喺2020年尾至到2021年頭呢4-5個月升咗5倍,而另一龍頭 ETH 以太幣,又升咗9倍,兼再加上以太幣係可以以平時日常生活使用嘅顯示卡用嚟掘礦 (即係用嚟計算當中喺區塊鏈嘅加密算式),仲有唔同嘅因素令到呢幾個月嘅電腦零件變得有價有市,好多仲缺貨添!咁依個時候就需要 Hotstock 幫手!
Table of Contents
如果你有任何問題想問吓港究專員,歡迎你喺唔同嘅渠道搵我哋架!Telegram 討論區入面會有港究專員分享更加多要注意嘅點,包括更多抵買嘅舖頭同其他優惠著數分享!正所謂贏在起跑線,第一時間收到著數情報先可以快人一步,理想達到!
歡迎入嚟港究Telegram討論區,我哋已經有超過800人喇!一齊慳,一齊脫離買同一件貨但係畀貴啲嘅一群.
見到加密貨幣升咗咁多,想入手但係唔知點入手?港究專員有好多唔同嘅文章畀新手可以有一個好開始,詳情可以參考:
(Bitcoin都可以收息?)最大交易所幣安Binance註冊教學及旗下收息平台幣安寶介紹
Celsius Network—每個禮拜派息嘅加密貨幣收息平台
其實 Hotstock 係咩嚟?
佢係一個實時追蹤產品庫存嘅軟件,專門去追蹤一啲最熱門,最快賣晒嘅貨品.就好似正如上面所講因為掘礦潮令到近排唔同嘅顯示卡都畀人搶購晒,效能最高同性價比最高嘅當然係率先畀人搶晒,而無咁高效能同性價比嘅貨品都因為「退而求其次」被搶清光.所以想買到新品嘅途徑就只可以睇實唔同供應商放出嚟嘅新貨.莫非要時時刻刻望實電話,或者坐喺電腦面前係咁 F5 更新版面?
有咗 Hotstock,只要你登記你想要嘅缺貨產品,當有貨嘅時候就會透過唔同途徑通知你,等你早其他人一步買到你想要嘅產品.
要點先可以用到咁正嘅功能?
Hotstock 有瀏覽器插件或者 Apps 版本,支持所有主流瀏覽器同埋電話作業系統.
- Chromium (包括 Chrome,Brave)
- Safari
- Firefox
- Opera
- Microsoft Edge
- iOS (iPhone / iPad) App Store
- Android (Google Play store)
可能你會問港究專員插件係咩嚟,瀏覽器嘅擴充功能係可以改善瀏覽器嘅使用介面,安全性,廣告攔截或者其他功能,令到上網可以更輕鬆愉快.
而今次所用嘅插件就係可以令你更方便咁用到 Hotstock 嘅功能,喺開住唔同嘅購物平台時,隨時彈出提示嘅視窗,而用 Apps 版就會將提示由電腦嘅瀏覽器轉咗落手提電話到.其實係同網頁版個功能一樣,不過網頁版唔使喺兩個頁面之間轉嚟轉去,方便好多!
用嗰陣有咩要注意?
唔同國家唔同網站
網站有英國,美國同加拿大嘅,所以如果你想喺英國嘅 Amazon 度買嘢就記得喺返英國版網頁去登記搵返喇!唔同國家係有唔同嘅版本,不過如果係寄返香港嘅,大家記得計返唔同國家寄返香港嘅運費再去做比較.
英國:按此
美國:按此
加拿大:按此
無論係咩原因,如果你係準備想轉一轉生活環境而考慮緊去英國嘅話,想睇多啲資料可以參考吓:
英國移民潮資訊 - 生活篇:實用Apps介紹?港究專員教教你之Part 2
見到有 Premium 版,洗唔洗 Join?
先同大家講吓佢呢個 Premium 計劃係點運作先.大家都係會收到返貨嘅通知,咁點解仲要買佢呢個計劃呢?分別就在於速度上嘅差異,Premium 當然會比普通無畀錢嘅客戶快啲,不過港究專員就建議大家可以慳返一筆.
原因係Premium計劃只係會將計劃入面嘅用戶放晒喺傳送隊伍嘅最前一批.當你想買嘅貨品有好多貨返嘅時候,你好難會因為差嗰30秒後先收到通知而買唔到貨;另一情況就係相反,喺得好少貨返嘅時候,此時更要講求嘅係你嘅網速同埋你輸入資料嘅速度,講緊嘅係同梗全世界同你一齊想買同一件貨品嘅人,呢個機會率到底有幾大呢?
再加上,影響你收到通知嘅情況仲有好多,例如你所在位置嘅流動網絡或者 WiFi 收得好差,甚至係你嘅手提電話用緊慳電模式幫你熄咗唔同應用程式嘅通知等等.
當然,如果你想一直支持一啲好用心幫大家嘅軟件開發人員,絕對歡迎訂閱 Premium 計劃.
港究專員實測
講咁多佢嘅賣點,即刻講吓點用,始終用落去覺得點最實際.虛有其表嘅就講多無謂啦.
首先當然要註冊用戶,只係需要一個用戶名稱,密碼同一個電郵地址.如果你驚私隱問題可以考慮吓用一個新嘅電郵地址.
想買某件貨但係無貨嘅時候通常都會好失望,不過有咗今次呢個缺貨小幫手就唔洗驚!
如果你想知更多唔同嘅網購慳錢工具,或者最有用嘅回贈網站,可以參考吓:
Amazon買嘢必備 — camelcamelcamel:包你試過一定愛上!
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!
如果想分享 / 更快收到各種優惠著數,歡迎加入我哋港究Telegram討論區.最新消息,我哋最近仲新增咗多個Kong’s Cult 最新文章Telegram Channel,只要Join Channel,每逢有新文章出爐就會同步收到,勁方便!!依家我哋仲登陸埋MeWe平台,唔好漏咗Follow Kong’s Cult嘅MeWe,Facebook同Instagram專頁啊!你哋嘅支持同意見絕對係我哋港究專員繼續發掘著數嘅動力,下次見!


text:
每一個三項鐵人運動員,不論業餘職業年齡國藉性別膚色攣直高矮,心裡面都經常縈繞住三個數字, 唔係三圍唔係八字唔係紅簿仔結餘,係2-2-6!
呢三個數字代表住一項好多人都覺得匪夷所思無無謂謂攞苦嚟辛嘅比賽, 你先要游泳3.8公里,再踩單車 180公里,最後先跑一個全馬42.195公里, 全長226公里, 呢個比賽同 Tony Stark 嘅外號一模一樣, 叫做 IRONMAN!
同好多香港中年人一樣,我係一個生於斯長於斯嘅典型香港仔,怕痛懶惰惡死睖瞪,貪威識食練精學懶,腌臢腥悶姣廝篤,30幾歲養出個大肚腩雙下巴,好在自慚形穢自覺樣衰40歲前痛定思痛甩掉幾十磅肥肉回復人貌,但都只不過係控制飲食努力舉鐵間中跑步消脂而已!
47歲被一班老友呃上馬用五個多小時拼盡老命完成人生第一隻全馬,從此我愛上跑步!
50歲誤入邪教戇居居跟大伙兒玩三鐵,盲摏摏打完 OD 打70.3再打埋 Half IRONMAN,半百有突大叔的確諗住行人止步莫過於此! 上環日本餐廳 Half IRONMAN 慶功夜 大伙起哄一齊報名打 FULL IRONMAN 226,我猶豫咗好耐,我怕我心懷壯志力有不逮丟人現眼,游3.8公里跑一個全馬我其實唔太擔心應該游刃有餘, 但天殺的180公里單車係我嘅死穴,我壓根兒唔可以想像踩百幾公里單車屁股會痛到點樣樣? 好似被人輪姦菊花七次咁? 連隊五晚麻辣火鍋火燒後欄咁? 對腳應該酸過酸梅軟過軟雪榚? 嗰一刻我真係其實冇乜信心可以順利完成!
阿甘 Forrest Gump (1994) 話過:「你不能隨心所欲擁有一切,但可以竭盡所能放膽一拼! You can’t have all you want, but you can give it all you’ve got!」
阿 Kim 姚劍峰 (MidageOn9) 話過 :「唔難唔玩越難越玩玩到唔難咁至好玩,明知實做到有春好玩? Don’t Think Just Go,That’s On 9!」
於是我把心一橫報名參加一個我其實仲未有信心可以完成嘅比賽,一個我半生人無諗過會參加嘅艱難賽事!
往後半年 我同一班隊友整整用六個月時間,每週四至六次在水中,在單車上,在跑道上學習怎樣把迢長路遠嘅恐懼,轉化為夢寐以求嘅樂趣!當中過程罄竹難書,我哋快樂過勞累過痛苦過,抽筋過受傷過仆街過氣餒過,有人發過惡夢有人發過脾氣有人發過狼戾 ,流過汗水滴過眼淚想過退縮想過放棄,然後一起堅持然後一起克服然後一起征服!最後一節單車長課 翔東 180 之後,我心裏 15 個吊桶先開始冇咁七上八落,信心,開始返嚟嘞!
但老老實實無論成敗與否我根本無需要向任何人交代,反之以我知天命有突之齡完成唔到對大大大大大部份人嚟講其實大條道理甚至幾乎理所當然,但我堅信生有限 活無限,年齡唔應該係一個障礙,反而係一份推動力,蔡東豪先生曾經寫過 軀體係意志嘅奴隸,只要您意志夠強,就可以將佢駕馭!
我要以意志駕馭我嘅軀體,完成呢項聽落令人心力交瘁嘅賽事!
六月
賽事前幾日我與一眾隊友到達澳洲開恩兹 Cairns,放低行李我哋急不及待即刻走去第一個比賽場地及 T1 Palm Cove 海灘視察,一看之下大伙兒呆了半晌心往下沈,眼前嘅海灘好像上海灘般浪奔浪流萬里滔滔江水永不休,同我哋練習開嘅淺水灣幾乎係鄭秀文同劉嘉玲嘅分別! 但既來之則安之,去到呢個時候擔心經已係多 Q 餘! 砌返架單車跑咗一陣之後各自休息.第二日一早去會場及 T2 報到攞咗選手包之後,大家一齊開車又巡視一下單車賽道,一半平路一半斜路不斷上上落落 Rolling 似足鹿頸,都係果句擔心已經多Q餘,反而最怕係 澳洲出名歹毒嘅陽光,連續十幾個鐘頭暴曬喺陽光之下,好有可能未到終點已經曬到你油盡燈枯! But ,教主 Kim sir 都係果句, 咁踩快啲咪唔使曬囉! 的確,已經無得好驚無得好淆底,反之我非常期待比賽嘅來臨,我要好好享受呢場比賽,今時今日嘅我可能係18歲之後體能嘅高峰,我瘦咗一個碼,體脂只有 10%,呢場比賽我一定唔會勝出,但亦一定唔會輸,因為我已經認認真真戰勝自己,跳出 Comfort Zone,明知不可為而為之,而完成呢項比賽會係我人生嘅一份驕傲!
六月十一號 清晨 06:00
最後一次將必需品放在 T1 單車上,車呔打足氣檢查妥當後步行到游泳起點,穿着膠衣戴着泳帽嘅大家面上難掩興奮神色,吹水狗噏減輕緊張情緒,大家約好除非俾人趕上車 Cut Off, 否則絕不放棄! 大伙以路飛一般熱血嘅眼神互望然後碰一碰拳頭一齊衷心講一句 : 終點見!
07:45
令我哋黐纏戀後廢枕忘餐苦練半年嘅比賽正式開始,千幾人分批撲入海裏面向目標進發,接踵而來嘅大浪令大家舉步維艱,頭1.9K我哋要逆流而上,加上大浪浪費咗好多氣力飲左幾啖咸到不得之了嘅海水,波濤洶湧中好歹游完一半開始回程,順流而落加上海浪嘅推動游得舒服好多,終於我聽到喝采聲踏上海灘,衝過拱門冲洗一下海水一面除下膠衣慢跑去T1準備轉項,更衣換裝備同時爭取時間先呑下我預先準備嘅飯團,我知道我即將要面對全個賽事最辛苦嘅一部份,只要俾我喺 Cut Off 時間之前喺 T2 落到車,全馬我一定冇問題!懷着呢份信念我將單車推到起點,經過紅色地氈下嘅計時器之後,180K嘅苦悶旅程馬上開始!為免體力不支,我早已經盤算好每隔40公里就會停低1分鐘食飯團,中間再在車上食 Gel,AVI 要保持喺24-26, 咁就肯定可以喺10.5小時之內完成 游泳加單車去到 T2.
可能我平時有做善事有扶阿婆過馬路有買旗有助養孤兒,歹毒嘅太陽無出現,略陰乾爽嘅天氣係長途比賽嘅 Perfect Weather! 40K,80K,100K 過去,踩咗4個鐘頭我開始倦,腳頻開始降低,但前面仲有 80K我一定要捱埋佢,飯團已經食晒我食多包 Gel 經過補給站嘅時候再攞香蕉食,120K,150K 我已經踩過晒所有斜坡,仲有 30K 平路我就可以返到 T2 腳踏實地落地跑步,但連續踩左六個幾鐘頭之後我開始無力,但意志力話俾我聽係呢個時候絕對唔可以放棄,我食埋最後一條 Power Bar 最後一包 Gel ,用盡氣力低下頭向前踩,終於進入市區進入最後賽道,睇住個碼表我應該可以順利如時到達 T2 轉項區,心一寬力量開始返嚟腳下加陪用力,衝過計時紅地毯嗰一剎那我忍唔住向工作人員大叫: I made it!
換上跑鞋護膝開始最後一個環節 42.195K 嘅全馬,腳踏實地嘅感覺實在太好,大腿二頭肌好酸但未至於痛,應該無影響我嘅計劃,跑過起步點耳伴傳來熟悉嘅廣東話聲音,一班完成咗70.3賽事嘅隊友同 Supporting team 喺賽道傍為我打氣,精神馬上為之一振氣力又回歸三幾成!馬拉松賽道環繞開恩兹市中心 Esplanade 跑三圈每圈14K,賽道平坦完全無斜路相當好跑,我依住賽前計算每兩個水站飲少少水或者可樂增加咖啡因,每10公里食一包 Gel,好順利咁跑完兩圈,當中我超前番起碼六七十人,只要完成埋最後14公里我就可以完成整個賽事.但經過十幾小時不斷運動,我聽到我個肚餓到咕咕聲,沿途水站只有香蕉同 Gel 食,好在原來仲有 Power bar ,一啲都唔好食但無得選擇之一唯有照對! 排遣最後十幾公里嘅勞累,我左腦又開始同右腦傾計 :
「喂! 一陣間過終點記得記得幾大就幾大燒賣就燒賣,唔好同人一齊衝線,唔係啲相唔靚㗎!」
「嘩! 呢點不在話下啦吓嘛? 仲有仲有,過終點嗰剎那你話高舉雙手好吖? 舉單手好吖? 還是扮超人好呢?」
「癡孖根,咁遠嚟到,咁辛苦完成,梗係做晒佢啦!」
「吖屌,講真您又講得幾真!」
「嗱嗱嗱,就到就到,仲有最後1K,快啲執番好個 Look,準備衝線!」
自己同自己吹完一大輪水,開始跑入最後一條直路,終點在望,一大班隊友已經喺度歡呼,腎上腺數急升令我努力昂首挺胸跑上紅地毯進入會場,在夢寐以求期待已久嘅一句 “Welcome back Ben Lui from Hong Kong. You are an IRONMAN!” 伴隨之下,我終於跨過紅黑色拱門, 完成賽事, I am an IRONMAN!
完賽後我餓到喺 Finishing Point 食咗三條香腸一個麵包三杯可樂,先有力氣番出去同隊友會合,大家依然好興奮,一如慣例我哋一定等齊所有人過晒終點,先打道回府睡得死去活來!
Full IRONMAN 的確係一個好辛苦好艱難嘅賽事,但其實只要經過有規律嘅訓練,不斷學習不斷練習,決心恆心苦心專心加上意志力,要達成呢個目標絕對唔係不可能的任務,我哋 MidageOn9 隊員中有退役港隊泳將,退役單車手跨界練車學跑挑戰自己,有用數據計算一切覺得數據上佢無可能做唔到嘅中年大少,有一身英倫氣質腹有詩書氣自華年青公子不知不覺誤墮塵網中,有不善辭令但正直善良樂於助人嘅飛機工程師叔叔被大師兄呃咗上馬,有怕鬼又愛鬼又眼淺嘅少女,有返九放七四十有一嘅管理層職業女性,有名牌御用攝影師由肥頭耷耳善解人意練到出晒線條有胸有腹,有我呢條唔認老唔識死半百大叔,70.3隊員裡面更加有由唔識游水唔曉踩車開始嘅騰雞師奶仔,有想送份獨一無二生日禮物俾自己嘅地產高層,有躊躇滿志扮跛但一啲都唔跛嘅高手高手高高手,有游泳跑步踩車三項俱佳一心要做好成績嘅哥哥,有已經第三次打70.3就係欠一塊 IRONMAN 獎牌嘅大眾師母,全部都係普通不過嘅普通人唔係專業運動員,一樣要番工一樣要揾食一樣要憂柴憂米,半年間大家都喺密不透風嘅時間表裡面左揤右擠時間出嚟練車練水練跑練體能,最後我哋都完成咗一件好熱血好 On9 好值得懷念嘅事 ,此生此刻 永誌不忘! 亦証明咗邪教教主 Kim Iu 嘅惑眾妖言原來千真萬確!
「只要您肯付出心血時間,人人都可以係 IRONMAN!」
運動係最真實最公平嘅,打工會俾老闆壓榨,買樓要被迫買發水樓山旯旮仲要話係乜柒世外桃源乜之戀,做生意要頂住貴租官商勾結要受客戶烏氣,富二代可以扮創業扮乜手興家,高級富二代可以食爺飯著乸衣一世靠老豆然後教年輕人唔好去日本唔好換手機儲錢買樓,但運動係一分耕耘 一分收穫,家財萬貫頂多可以幫你買好啲嘅裝備,但落到塲都係靠自己嘅苦練,之所以我愛運動 ,因為係難得嘅公平!
Congrats to All MidageOn9 IRONMAN!
What’s Next?
更多:
Fitz.hk Facebook專頁
[Ironman Cairns 226] 一切從狗噏開始……!
[IRONMAN Phuket 70.3] (1) IRONMAN 是一件很浪漫的事情!
巖巖巉巉蝦兵蟹將從忐忐忑忑到戰意高昂出戰 Ironman 70.3
[Road to Ironman – 番外篇] 鐵人 · 有愛!
Fitz Triathlon 三項鐵人
老餅廣告人,資深美指.貪威識食,惡死睖瞪,腌臢腥悶,姣斯躉篤!熱愛運動,業餘中嘅業餘三鐵運動員,酷愛貪靚臭美程度至長期健身控制飲食,考埋 PT 教練牌!
分享連結:


text:
喺網絡上瘋傳緊滿島光為日本具影響力電音樂隊MONDO GROSSO喺香港取景拍嘅MV「ラビリンス」,MONDO GROSSO以音樂人大澤伸一為主,90年代起一直以破格及新潮曲風引起話題.今次時隔14年推出新專輯「何度でも新しく生まれる」更加係佢哋第一隻全日語歌曲專輯,除咗滿島光亦搵嚟乃木坂46嘅齋藤飛鳥,bird,UA,moumoon嘅YUKA等多名歌手合作.
(同齋藤飛鳥合作嘅惑星タントラ)
同滿島光合作嘅呢首「ラビリンス」以電影級剪接手法,多個一鏡到底嘅鏡頭將攝影名地鰂魚涌海山樓,佐敦廟街,南京街,深水埗鴨寮街,北河街等地道得嚟充滿感覺嘅街景完美呈現.配上滿島光慵懶嘅唱腔,獨特嘅舞步,迷幻嘅燈光及電音,教唔少樂迷直呼成個MV為高質之作!推出短短兩日已經超過70萬人觀看,好多香港人都大讚將平凡街景拍得好有feel,好靚!
不過有唔少留意開電音嘅樂迷就話個MV感覺似曾相識,指拍攝風格,女歌手跳奇幻舞步,以及都係喺非日本嘅超地道景色取景,都同日本Hip-Hop電音樂隊「星期三的康帕內拉 」嘅「Unico」非常相似.「Unico」係佢哋2016年6月22日推出嘅EP「UMA」入面收錄嘅作品,啟發自手塚治虫同名作品「ユニコ」.MV入面女主唱KOM_I喺新加坡街頭,喺歌曲配襯下自然舞動身體,舞姿獨特引起話題.
負責編舞俾滿島光嘅原來係有份幫荷里活歌舞片《星聲夢裡人》編舞嘅Jillian Mayers!而星期三的康帕內拉嘅Unico就未有註明舞步係邊個編排,相信只係女主唱KOM_I隨心自然地活動肢體嘅舞步.雖然有電音fans指MONDO GROSSO嘅PV難免有少少似有抄襲成分,不過亦有網民覺得兩件事完全唔同,曲風唔同而舞步感覺亦都不一樣;更加有人覺得抄襲一事不值一提,唔希望將一隊新人樂隊同殿堂級樂隊比較.唔知大家又點睇呢?
小編只係希望日本樂迷睇完MONDO GROSSO嘅PV後會有興趣嚟香港玩啦!其實香港真係好靚架~
資料來源:YouTube,Cinra,Natalie,BARKS


text:
落南洋
落南洋(粵拼:lok6 naam4 joeng4*2)係唐人因打工,做生意等落南洋定居嘅移民現象,作為熱潮係指清末到民國初嘅移民潮,同闖關東,走西口合為清朝三大人口遷徙.落南洋熱潮大概維持咗一個世紀,直到日本侵華前,大約有1300萬人過去南洋,以廣東,福建人最多,最多去泰國,印尼,大馬,星架坡,菲律賓.
南洋定義[編輯]
南洋係晚清以來唐人對東南亞嘅稱呼,嗰時啲人習慣將中國做天下中心,按方位將同中國交往嘅外國地方籠統分為四個洋.東洋就係日本,西洋指歐美,北洋係渤海,黃海同朝鮮半島周邊,南洋就係今日東南亞嘅大馬,菲律賓,印尼,廣義上南洋重包括澳洲,紐西蘭呢啲地方.
史[編輯]
同闖關東,走西口比,落南洋作為潮流開始得晏,但作為現象就出現得好早,可以追溯到漢朝.
晚清之前[編輯]
西漢時,一條從華南到東南亞,南亞嘅「通夷海道」就出現,除咗有使節來往,亦都有民間商人喺呢條航線上走動.噉商船呢有時會因為風浪啊,事故啊要埋岸滯留,啲船員就住落當地,時間耐咗就喺當地繁衍生息,呢班人就係南洋最早嘅唐人居民.
另外有啲人係因為政治原因而出走唐山,落南洋避難.
- 唐末黃巢起義攻打廣州時,就有好多人要出走到印尼嘅蘇門答臘島避難.
- 康熙年間,為咗隔絕鄭成功呢啲海外反清勢力同內地聯繫,朝廷多次頒行「遷界令」,要將沿海居民全數內遷幾十里地,有啲人唔想內遷於是流離失所,就落南洋.
- 明清易代時,有啲遺民中嘅反清志士大規模南逃南洋,自居「明鄉人」.
晚清之後[編輯]
喺中國,清朝時人口劇增,地就咁多,結果有好多農民無地耕;鴉片戰爭後,國門大開,西洋商品大量流入廣東等沿海地區,衝擊當地經濟,越來越多人失業.
喺南洋,呢時都做曬西方列強殖民地,鬼佬喺南洋開農莊,挖礦山,鋪路建築等要人力,為咗發展事業,鬼佬就睇啱咗中國有大把廉價勞工,於是就想爭取華工落南洋做勞工.
第二次鴉片戰爭後,朝廷承認華工出國合法,由於海禁放鬆,南洋大把就業機會,大棚人出埠搵食.除開打工,亦可以落南洋撈魚,經商.
不過當中有好多係「賣豬仔」過去,啲人話係招工,查實係拐賣,誘騙啲人去做咕喱.而清廷未重視過呢個問題,所以啲勞工畀人當豬仔運來運去,備受虐待,部船未埋岸有啲人就冇咗命.
影響[編輯]
落南洋嘅移民卒之喺當地落地生根,令漢族成為東南亞一個重要種族,中華文化亦都流傳到嗰度,乃至大馬同星架坡成為中華文化圈嘅一部份.
- 唐人大多聚居,於是南洋有好多城市有唐人街,往往係一個城市中最繁華嘅地段.比如越南胡志明市嘅堤岸區通用粵語,號稱「小香港」,係當地最繁華嘅商業區;菲律賓嘅馬尼拉唐人街有60萬唐人,大多係福建人,閩南話係當地通用語.
- 唐人喺南洋帶來咗全新嘅飲食,比如大馬出名嘅肉骨茶就係福建唐人嘅發明,個名就來自閩南話;星架坡嘅海南雞飯就源自海南島.
落南洋亦都造就一批富商望族,比如菲律賓第一位女總統阿基諾夫人就係華裔,佢嘅許家喺當地係名門來嘅;香港影業大王邵逸夫嘅身家就係落南洋時起嘅,後來邵氏四兄弟開影業公司,後來公司困難,都係去南洋開市場來發達事業.


text:
>> 續上文《做過婚姻介紹中心,先明白有d女係傻架》(一)
我本來呢,就以為以呀Jolly姐既身份加上佢見過鬼應該怕黑應該唔撚會再黎搵我啦掛,我後來真係覺得太傻太天真太樂觀,因為呀Jolly係癲到得閒度有熱誠度每日,係每日好撚準時咁係lunch hour打黎問我今晚有無dating
呀 Jolly係好撚搞鬼,佢係唔會直接問佢有無dating,而你亦都唔可以直接答佢話今晚有dating叫佢黎,你話今晚有呀你黎唔黎?佢會當堂屌撚柒你 以為我依家好想去你果d爛鬼dating呀?你以為你地公司有咩好呀,上次件事呀,你知唔知,搞到我要去睇心理醫生呀
屌屌屌屌屌,我就真係就黎要去心理醫生呀Jolly姐你有無好介紹呀仆街?
我 每次同佢傾電話,都係要搞盡心思好似tum女上床咁乞求佢去,佢老母咁你話點解唔答佢無?因為答無仲撚大鍋,佢就會打俾我事頭婆然後又再loop一次佢被 人非禮果單野問我事頭婆知唔知刑事起訴係限期架,你地唔好以為過一排我就會無左件事呀,我同你講,我無原諒過你地架,係你地叫我俾次機會你地架咋,我依家 都係觀察中,睇下你地有無誠意咁,如果俾我發現你地係無既話,唯有法庭見架咋
我屌,我有時諗,我真係寧願坐監都唔想再咁樣被佢折磨.我有一次真係絕望到問我事頭婆,其實我地係咪被人玩定係中左天仙局?
咁講返同呀Jolly講電話,係要好有技巧,佢通常打黎既開場白就係
1.喂,你係咪打過俾我?
2.點解你地公司做野咁架?
3.上次叫你講過d野你有無做架?
而我必須要咁答:
1.哦係呀係呀
2.對唔住呀,我地會盡力做返好
3.有架有架,跟緊架啦
跟 住就要同佢講一輪唔撚那更既野啦,包括梁振英施政,雙非孕婦,Chanel no.5邊度有得賣,Hermes新一季有咩新款,D自由行好貴乞人憎,然後就要乞求佢話呀Jolly姐,我地今晚呢係邊度邊度有個dating喎,不如 你考慮下有無興趣黎呀,如果有既話我可以安排一下,而通常佢都係話無架喎,但佢又唔係真係唔會黎架喎,因為通常係開始之前既半個鐘度啦,佢就會話自己咁岩 係附近同friend食完飯無野做好得閒咁又咁岩諗起我地公司,於是就會賞面光臨
話說事頭婆送俾Jolly姐個plan我地公司裡面俗稱叫廚房plan,喻意sit灶啦,係專比d萬年老姑婆用,亦因為個plan咁撚強橫,Jolly姐亦得以橫行曬係幾乎我地公司既所有佢合資格既dating裡面
多人果d我都由佢,佢老母系有時三對三咁佢又要叉隻腳,屌佢咩,咪變左唔對稱囉,搞到我地成日被人嘈,但又有乜計,佢癲架嘛
如是者搞左好似都有成半年有多,我果排真係生不如死,後尾終於有一位阿生打救左我,我真係到依家都好感激佢,而佢亦都係我人生裡面其中一個最撚佩服既男人
話說果日我又乞求到Jolly姐賞面光臨,咁我通常都會成隻狗咁係門口度heheheahea咁恭迎佢,而佢條仆街亦都會好準時咁遲到半粒鐘
咁果日係一個比較多人既event黎,即係會有MC玩下game然後輪盤咁換台果d黎
咁呀Jolly姐去到之後人地就玩緊game架啦,佢老母臭系真係無句好口,一入到摺一聲,仲要摺到好撚大聲,然後話:咦,咁鬼多人,污煙瘴氣
嘩屌,我真係想兜巴昇柒佢老母臭系,即係我已經唔介意被佢當狗咁屌,但係佢咁樣真係好影響其他人,最緊要係好影響到我份工呀嘛
咁人地玩緊game,佢講完句野又唔郁又唔剩,企撚左係度扭下扭下咁,老母系呀,佢拮起條尾我都知佢想點啦,咁我點呀,咪九秒九咁衝過去話呀Jolly姐,大家玩緊game喎,不如你都黎玩吓啦
唉玩就玩啦,無無聊聊咁
我果陣開始有D明白點解古時D太監大部份都心理變態,即係如果我日日都要服侍個咁撚西既女人呢,我真係遲早痴線,但係係果晚,我人生迎黎左轉機,因為係果晚,有個男人,呀,唔係,係男神,打撚左Jolly姐一巴,係,係兜巴車左落去佢老母系塊面度
果 陣我記得應該係玩到ice breaking差唔多最後一隻game,咁隻game係有少少身體接觸既,真係好少好少揸下手仔咁上下架咋,但係你知Jolly姐係幾咁身嬌肉貴架啦, 咁其實當我醒起run到呢隻game果陣,我都哎呀左一聲,個心仔都啵啵咁跳望撚實呀Jolly姐大佬保你大唔好又搞事
咁話說呀Jolly既partner,就係果位男人中既男人,咁Jolly姐都係扭扭拎拎掂下手仔又喂又剩啦,跟住呀男神生呢,嘩,佢一野fing開左Jolly姐隻手仔,然後好撚不羈咁屌左一聲:麻撚煩
我果下真係媽大口呆撚左,你地明唔明果種又好撚開心但係又好撚擔心既既感覺?
但係,但係咩呢,我果吓我望到呀Jolly姐個樣真係呢,佢直程係嬲到我見到佢額頭d青筋係跳下跳下咬撚牙根條頸果d筋呀乜撚都出曬黎好似就黎要爆咁,跟住佢果隻指住呀男神生既手指震下震下咁,嘩你知唔知我果個moment幾撚驚?
你講咩呀
Jolly姐指撚住呀男神生黎屌,已經係全場人望到實一實,我聽到Jolly姐係嬲到聲都變撚埋,但係呀男神生係理都無撚理過佢
然後呀Jolly姐就開始控制唔到自己啦,我真係唔知佢黎緊M都M都無撚得黎,佢癲到捉撚住人地隻手用手指篤撚住人地下巴人地塊面黎屌,我諗果下Jolly姐應該有諗過將呀男神生分屍
跟住就黎上帝顯靈既一幕啦,其實我個人黎講啦就唔同意打女人,咁但係呢如果係話有條友咁撚沙po連Jolly姐都夠膽打既話,咁又唔撚同喎
話說呀男神生被呀Jolly姐捉住黎屌之後,電光火石間佢一巴車左落去Jolly姐塊面度,我諗果個moment情況真係好撚危急,如果唔係呀男神生係唔會一巴打到呀Jolly姐連塊面D粉飛出黎
之後發生既事我唔係好記得啦,因為果一巴之後我係成個都進入了一種恍恍惚惚既狀態,我淨係記得呀男神生好撚瀟灑頭也不回咁攞袋走左,然後呀MC係被塊面被Jolly姐刮左幾下既同時攔住左佢無搞出人命
然後你估Jolly姐點呀......
未完!格式所限,按此 >>繼續收看《做過婚姻介紹中心,先明白有d女係傻架》 (三)
相關連結:
下一頁


text:
好多男人都鍾意睇女子體操運動,因為好多體操選手都青春活潑,而且活力十足,仲有一身柔軟筋骨,喺平衡木,高低槓上飛嚟飛去,真係睇到人目不暇給.八哥老友阿標最近喺澳門打令1浴室遇到個床上體「操」高手丹丹,囡囡喺佢身上擒高擒低,拍得住國際選手咁厲害.
丹丹身形輕巧,波仔細細,雖然好多男人會覺得冇揸手,但係老友阿標就話要試過先知,原來囡囡有體「操」秘技,一上床就喺佢身上擒高擒低,搞到佢慾火高燒,身體柔軟度唔係一般囡囡可以媲美,所以佢話丹丹嘅技巧,完全可以將佢嘅缺點補救番.
「我都知自己上圍不足,不過我又唔想去搞僭建,因為隆胸始終有風險,而且我覺得假波毫無美感,不如自然啲仲好.所以有好多男人最初識我,都覺得我唔係好起眼,但識落就知有幾厲害,好玩過好多大波妹.」
囡囡天生骨架好輕,身材又纖瘦,所以上到床好靈活,就算畀佢成個人壓實,都覺得毫無壓力,阿標更話想畀佢長期壓實添!不過囡囡好似粒濕水欖核咁樣,做愛時候不停轉換體位,搞到好多男人身水身汗,但又覺得好過癮.阿標話最緊要係囡囡身輕如燕,玩騎乘時候,更可以將佢拋上拋落,感覺好爽!
「我知道好多男人都鍾意喺床上畀女人騎,所以我苦練騎術好耐,依家一上床就識得搵位,一邊騎一邊拋上拋落,我都覺得好刺激,男人就更加樂不思蜀,好容易就畀我騎到走火!」
年齡:22歲
身高:5呎4吋
三圍:32A,22,33
撰文:八哥
攝影:阿章


text:
28 SEPTEMBER 2015(MON)
作為九龍東嘅朋友,我地最鐘意嘅地方就一定係觀塘海濱公園,真係可以話小小豬細細個未識行就已經成日嚟玩啦~
其實點解我地鐘意嚟玩?當然除左近我地之外,整體上個環境又真係好舒服,有個海濱長廊對住個超級無敵大海景,又有一個大草地,坐係度吹下風又點會唔寫意呀!亦都係因為依個原因,我地三口子嚟嘅次數係咁密.
係暑假時因為天氣勁熱同又多節目去玩,所以都有一段時間冇嚟過.隔左一排再嚟,原來都已經有好多唔同,個海濱長廊長左,又多左好多草地,最重要係多左一個比較大型嘅兒童玩樂地方.依度係正天橋下面,所以都唔會怕曬親,小朋友可以大玩特玩啦!
有得跳飛機啦~
又有一個英文字嘅路線圖~
仲有一個升級版轉轉轉~
同埋搖搖板添~
其實仲有一個練手力嘅小遊戲,不過原來小小豬已經大個仔,玩唔到啦~
玩完公園仔一陣,我地就轉戰向草地,因為小小豬帶左少少生果嚟話要野餐呀~
唔知點解依隻豬仔一去到草地就除左對鞋,之後仲係個草地上跑來跑去,話要唱歌跳舞俾我地睇哦~
哈哈哈.....當然唔少得吹下泡泡啦~
可能個環境實在太舒服,所以最後依隻傻豬仔就瞓左係草地上左碌碌又爬係度咁,好似好享受咁哦~
唔覺唔覺原來我地都係度玩左兩個幾鐘,悠悠閒閒又過左一個下午,雖然我地又真係成日嚟,但而好似唔多覺得厭.學老公話:預期要花心思左諗右諗去邊度玩....邊度放電,點解唔去多啲自己認為舒服鐘意嘅地方呢?
咁.....其實我又真係幾鐘意坐係草地望住個海,好似成個人會好RELAX,有咩煩惱時都停一停,所以成日嚟我都唔介意,最緊要就係大家都玩得開心嘛!(當然....我內心深處都想多啲去唔同地方玩,同小小豬一齊玩多啲唔同嘅活動啦.....哈哈哈)


text:
1. 台北 (華陰街, 重慶北路一帶)
呢帶好多結婚飾品賣, 好多又好靚, 價錢都好合理. 唔只結婚o野, 仲有好多可以平時用得添. 我就買左對結婚手套, 一個頭箍同埋一條珍珠頸鍊 (原本想買膠o既, 不過見到呢條, 好重手o架, 佢話係真, 我諗係養珠啦, 不過佢好有誠意拆開俾我試, 而且又真係好靚所以我就買左, 半價左都係$200幾, 都唔錯呀). 這一帶仲有其他頭飾, 手飾都好靚o架, 真係行得好開心.
2. 高雄 (中央公園站新田路)
原本係想去食德國菜, 點知遇正佢o地尾牙休息, 所以就行去新田路再轉去新堀江商圈行, 點知一轉彎就見到一間DIY舖頭, 入面有好多DIY材料, 結婚用品, 小禮物等, 有o的係現成整好可以買的, 我就因為好多o野都未plan, 所以都係睇左先, 不過見到有兩個著左婚紗o既公仔stand好得意, 所以就買左用o黎佈置相薄table都得, 另外亦買左幾包水晶珠用o黎整簽名筆.
3. 高雄 (美麗島站中正路, 中山一路一帶)
呢區有好多婚紗同攝影舖, 我主要係去魅麗拎我訂左o既蝴蝶結, 佢o地o的手工真係好靚, 不過因為我未揀衫, 所以都係唔買手飾住. 之後就係附近行下o的結婚用品舖, 藏愛同其他婚紗攝影舖門口睇下相.
今次旅程雖然好趕, 不過都好開心, 可以買到o的心頭好, 準備好我o既婚禮.. 下次去台灣影婚紗相時再去買過.. 哈哈!


text:
越秀公園站
越秀公園站(粵拼:jyut6 sau3 gung1 jyun2 zaam6;英文:Yuexiu Park Station)係廣州地鐵2號綫嘅車站,2002年12月29號開放,位置喺越秀區解放北路同埋流花路嘅交界附近.
結構改
樓層改
呢個站一共有2層樓嘅地下區域,其中地下1樓係站廳,有票務設施,客務中心同商鋪;地下2樓係設備區;地下3樓係2號綫嘅月台.同大多數嘅2號綫車站一樣,冇休息室同廁所響度.
打掂改
打橫改
站廳改
呢個站係分開咗南北兩個站廳,而且兩個站廳嘅免費區係冇連埋一齊嘅.而車站嘅商舖方面,都喺嗮車站嘅免費區入面.兩個站廳嘅收費區都有扶手電梯同樓梯同專用𨋢往返月台嗰邊,但由於專用𨋢喺月台幕門出面嘅區域,乘客如估有需要嘅話,可以向車站嘅工作人員查咗車飛之後嚟協助用.
月台改
呢個站有1個分離島式月台,喺解放北路流花路口嘅地底.月台中間重有條暗挖嘅人行隧道響度,嚟方便啲乘客去邊個站廳都得.
商鋪同自助服務改
而家嘅越秀公園站提供咗唔同類嘅商鋪嚟畀乘客入去買嘢同食嘢,好似有便利鋪,麵包鋪,糕餅鋪,書檔同埋洗衫檔呢啲.大部分嘅商鋪都喺嗮北站廳嘅非收費區入面.
重有,越秀公園站入面重有好多自助服務設施畀乘客用,包括咗自動販賣機,自動影相機,中國建設銀行自動櫃員機等,車站入面重有好易機嚟充羊城通,交水電費同交通罰錢呢啲服務,而M-Touch機重可以查到地鐵路線,頭尾班車同埋地鐵安全指引,重方便畀啲乘客登入去廣州地鐵薈會員嚟查獎分同換獎品.
出入口改
呢個站有7個出入口,分別係A,B1,B2,C,D1,D2,E,F,但係A,E兩個出入口同埋B,C,D,F四個出入口之間嘅站廳都唔相連.
頭尾班車信息同配線圖改
▼紀念堂站
車站歷史改
規劃改
喺1988年嘅「十字綫網」規劃入面就出咗而家嗌「越秀公園」嘅車站.嗰時係2號綫嘅一棟車站,就喺差唔多而家嘅越秀公園站嗰度.後嚟喺1997年嘅《廣州市城市快速軌道交通線網規劃研究(最終報告)》話咗,呢個站係2號綫嘅車站,重加入咗2號綫首通段嘅工程入面.而2號綫嘅一期工程喺1999年10月10號開始逳手.
施工改
喺起緊2號綫嗰陣,由於佢北邊嘅越秀公園站附近所經過嘅地方都係啲溶洞同人工湖嘅地區,重有附近嘅中國大酒店都係嗰時嘅交易會地區(交易會喺2004年搬咗去琶洲)而影響咗起成個站廳同埋解放北路大塞車嘅問題,結果改咗幾次設計,最後決定起兩個站廳.重有嘅係2號綫要行過越秀公園到廣州火車站之間嘅舊廣州體育館(唔係而家嘅廣州體育館)地底.如估拆咗舊嘅體育館就可以喺呢度搞明挖法施工,重好大噉降低咗施工嘅風險性.最後,舊嘅廣州體育館喺2001年5月18號已經拆咗,而家呢度係塊空地.
開通改
2002年12月29號,2號綫首通段開通咗之後,呢個站就開咗.
出入口改
呢個站而家有7個出入口,之前重整咗條通道去原來嘅流花廣交會展館,不過隨著流花廣交會展館拆除,呢條通道而家已經冇再開.
利用狀況改
呢個站同海珠廣場站差唔多,由於附近有好多大嘅賓館,同埋越秀公園,流花湖公園,西漢南越王博物館呢啲景點響度,而且重有桂花崗,廣園新村,雲苑新村一帶啲居民都喺呢個站轉巴士入去;所以呢個站嘅客流都好多下.
喺呢個站開通冇幾耐,附近重有中國出口商品交易會嘅流花展館同埋錦漢展覽中心響度,而呢啲展館都係用嚟辦每年兩屆嘅廣交會同埋重大展覽,喺嗰時有好多客流同埋商人,參觀遊客都喺呢個站落車.不過到咗2008年,由於流花展館話唔辦展覽喇,而且錦漢展覽中心都拆埋,而家展覽會都搬嗮去琶洲度辦喇.
附近嘅建築同景區改
公園改
酒店改
廣場改
博物館改
住宅小區改
拜祭地區改
上一站·下一站改
廣州南站←
2號綫
→嘉禾望崗站


text:
派對資訊
- 派對醒目Tips
- 到會美食推介
(唔同場合點揀到會?)小朋友生日到會,聖誕派對到會,會議到會選購指南
今時今日到會服務喺香港十分流行,深受大眾喜愛,每一個人都會因為唔同場合訂購到會美食,例如派對到會,會議到會,生日到會等等.不過叫到會都係一門學問,究竟點樣揀選適合場合嘅到會?到會對於一個活動好重要㗎,點樣先知你地叫嘅到會係適合特定場合呢?
不如就同全港最大嘅PartyRoom活動服務專家 ReUbird 同大家一齊研究下啦. 小編將會介紹 (1) 小朋友生日到會,(2) 派對到會同埋 (3) 會議到會.
睇完呢篇文章之後,下次你就唔會再剩係識叫元氣同Pizza Hut 嘅到會架喇!
1. 小朋友生日到會-細件和健康的到會食物,最好容易消化和無骨
喺生日到會方面,如果係家長為小朋友舉辦嘅生日派對,想訂購到會,咁就應該多為小朋友著想啦,話曬小朋友先係主角呀嘛.
首先,到會食物必須係相對較為健康,無咁油膩㗎啦,同時又要符合小朋友嘅口味.
況且小朋友嘅胃口比起成年人細,所以準備俾小朋友嘅每件食物份量都要細件啲,而且無咁多骨,咁樣先可以方便小朋友咀嚼,容易消化又唔會哽親.
所以係揀套餐嘅時候,都要睇下當中嘅食物合唔合符你地嘅要求啦.例如香菇豬肉燒賣,日式菜肉餃子,迷你牛角三文治火腿芝士同肥牛烏冬呢啲就比較適合小朋友喇.甜品方面亦可以選擇迷你手造新鮮果撻或者係啫喱糖等等.
除此之外,你地亦要為家長準備一啲飽肚嘅食物,因為佢地仲有留多啲力氣去照顧小朋友㗎嘛,所以亦可以叫啲飯類同麵類俾家長品嚐.
最後,唔好唔記得為小朋友準備一個精美可愛嘅生日蛋糕呀!慶祝生日有好多方法,最緊要係同重要嘅人玩得開心!如果搞個生日會 Party 仲有好多野要注意,有需要就睇埋呢篇(開P攻略)搞 Party 3 大注意事項-book Party Room,訂到會,夾時間啦!
不過老實講,準備一個生日會已經夠忙,不如等 FC Catering 到會 幫你分擔下?
2. 聖誕派對到會食物-多元化,食物容易分配
喺派對到會方面,種類繁多,當中聖誕嘅到會食物都應該比較多樣化,食物嘅種類,口味都可以比較豐富,咁樣就可以迎合到唔同人嘅口味同需求喇!
同時,可以選擇多啲容易分配嘅小食,份量亦會比較多,可以俾多啲人品嚐到.你地可以考慮下叫串燒,串燒有唔同肉類或者蔬菜,牛豬羊雞,翠肉瓜,雞髀菇同金針菇等等,一次過滿足所有人嘅口味!同時,你地亦可以另外選擇一啲無咁熱氣嘅嘢食,例如手撕雞,冷肉拼盤同忌廉什菌長通粉等等.
最重要嘅係,聖誕必點嘅火雞,適合一班親朋好友開心分享.無論你係需要普通到會,定係各式 Party 小食到會,FC Catering 到會平台都有套餐可以滿足你需要.
甜品方面,小蛋糕,焦糖燉蛋同泡芙都唔錯㗎.
3. 會議到會-精美小食,顯示尊重
至於會議到會方面,因為到會嘅美食並唔係俾客戶果腹,而係作為招待客人嘅一種禮儀,所以叫一啲精美啲嘅小食就得㗎喇.
而且呢啲小食嘅包裝或者裝飾都不可缺少㗎,整體而言應該帶出莊重嘅感覺,就好似婚禮到會一樣.咁有啲咩到會小食係適合呢啲茶會嘅呢?咁就數之不盡喇.有鮮果串,咖喱角,迷你撻,酥皮盒,魚柳條同雜曲奇等等嘅 Finger Food 到會,加上一啲飲料,就好似雜果賓治,桔子蜜同茶.咁就真係好完美啦!
結論:睇場合揀選最適合的到會
所以話,叫到會都係一個學問,唔同場合訂購嘅到會套餐都唔一樣,除咗考慮食物份量同價錢等等呢啲因素之外,套餐內容都應該好好斟酌㗎.FC Catering 提供多款派對活動套餐,歡迎搞手們隨時查詢!
文章內容出處: ReUbird


text:
德國有專家曾做統計,全球鹹網嘅瀏覽人數超過六千萬,當中有四千幾萬人喺辦公室裏面睇.嚟自利澳水療嘅洋洋,佢都話見過唔少老闆喺辦公室上網睇鹹片,有乜出奇?
洋洋話:「我曾經喺間大型國際企業做秘書,仲招呼過三個高層,佢哋真係得閒就會上網睇鹹片,事關我坐喺佢哋辦公室嘅門口,經常聽見房裏面傳出男女依依呀呀嘅淫叫聲,但房間裏面只有老闆一個,擺明就係睇鹹片啦!」咁啲老闆有冇叫埋你一齊睇呀?洋洋話:「我當時太年輕,所以引唔起佢哋嘅注意,但佢哋就會向一啲較成熟嘅女同事埋手,我見唔少女同事入去老闆嘅辦公室之後,就要馬上去洗手間刷牙漱口,九成係替老闆做咗啲唔見得光嘅嘢.」
咁洋洋又知唔知啲老闆點解要喺辦公室上網睇鹹片呢?洋洋話:「老闆自己有間房,佢哋部電腦睇乜都冇人知,萬一有人入嚟,都一定要先拍門,仲要等老闆叫入嚟至可以入嚟,所以夠晒安全,仲好過喺自己屋企睇,因為就算喺書房上網,太太同家人都可以隨時入嚟,而且仲唔使敲門,萬一見到就麻煩,所以都係喺公司上網睇穩陣啲.」其實最主要係呢啲老闆冇乜嘢做,有大把時間上網睇鹹片,換轉我哋啲打工仔,做都做到氣咳,仲邊有時間呀.
年齡:20歲
三圍:35-24-35
撰文:小德
攝影:阿章


text:
有睇開港女寫嘅週記就知我係山區兒童啦,日日要搭幾程地鐵遊走香港九龍新界,搭地鐵對於港女黎講已經係駕輕就熟:開左門定右門,邊個車廂一出就係電梯,地鐵出口捷徑係邊度,基本上港女都掌握得到(伸脷:只限港女經常出入的地鐵站).之前我仲寫過一篇文,教大家如何搭港島西延線前往數碼港,有好多人都話資料實用.
地鐵其實好醒,佢地就係知人有惰性,同埋避免有個別車廂有太多人,有啲車廂冇人用,特登設計到個個月台嘅電梯位都唔同,等啲不同目的地的乘客分散係各個車廂.不過真係估佢唔到,竟然有人會用呢啲資料寫左隻 App-Pokeguide,做到好似日本 JR / 地下鉄的搭車 APP 咁 ,教大家搭地鐵,用最方便快捷的方法去到你的目的地,隻 App 仲攞埋獎,港女當然唔執輸,即刻下載黎試用下啦.
咁啱有一日港女超忙,要由荃灣去上環再去牛頭角,夜晚仲要返學,放左學當然仲要返屋企,真係攰到喊.其實呢幾個地方,港女都好熟地鐵的「地理」架喇,但都想試下個 App,睇下準唔準.
就攞由牛頭角去大學呢一段路做例子:
不過問題黎啦!明明港女由牛頭角去大學係要喺九龍塘站轉車,佢冇教我點轉車最快嘅?話說九龍塘其實係有兩個車站嘅,東鐵線及觀塘線,唔同落車位會令轉車路線有好大分別,港女都試左幾次先發現到最短最快的轉車路線及落車位置,好可惜 Pokeguide 並無轉車 Guideline,呢方面唔夠日本 App 咁完善喇,仍然有改善空間喔~
另外,港女都試過個 App 有個別車站唔係好準,可能係使用習慣的問題吧!除左捷徑,個 App 仲有啲出口附近商場優惠資料嘅,不過港女就對呢啲冇乜興趣喇!我最想佢提供多啲整個搭車路程的轉車資料,等我每次轉線上車的時候有目的一啲,唔使盲中中周圍走,人多的時候又要同人逼逼逼上電梯,好辛苦架嘛~


text:
9 DECEMBER 2013(MON)還記得曾經係荃灣都開設過HELLO KITTY CAFE,不過冇幾耐就結束左.時隔都好多年,終於又再重臨,雖然都只係專櫃得企坐,不過今日同小豬媽出銅鑼灣買嘢,順便嚟朝聖啦~
依間HELLO KITTY CAFE專櫃係上星期六開業,所以都仍然有個好靚嘅KITTY花籃呀~
雖然都只係一個小專櫃,不過佈置都好靚呀~
專櫃旁有個小位置,可以俾我地企度食.雖然地方唔太,不過企四至五個人都可以呀~
主要當然係賣蛋糕啦,啲蛋糕真係好靚,好想食晒佢呀~
除左蛋糕,都係飲品同烏結糖買呀~
雖然只係企位,不過一場嚟到,當然要買少少嘢食幫襯吓啦~
買嘢食就送兩粒烏結糖~
連張餐巾都靚啲呀~
所有熱飲都會有HELLO KITTY樣,加埋個靚靚KITTY杯,真係即刻可愛左好多呀~
一件咖啡馬卡龍,完全唔覺甜,好好味呀~
最後就係店舖主打嘅蘋果蛋糕,睇個樣好似成個甜漿包住,就一定會覺得好甜,但食落口就真係唔甜,CREAM又唔太重,個蛋糕又軟軟的,好味呀~
今次食就覺得好有水準,有機會都可以試埋其他KITTY蛋糕,又要買俾為食小小豬試吓嘛!
雖然啲嘢食好味,不過要企度食又真係好似欠缺啲咩咁,希望下次再開HELLO KITTY CAFE時,可以去大啲地方,有埋堂食位置,咁就可以慢慢食,細味HELLO KITTY嘛!